അറബിക്കിനും വേണം കേരളത്തില് ഒരു സര്‍വ്വകലാശാല | chintha\nഅറബിക്കിനും വേണം കേരളത്തില് ഒരു സര്‍വ്വകലാശാല\nകാലിക്കറ്റ് സര്‍വ്വകലാശാല വൈസ്ചാന്‍സിലര് പിരിഞ്ഞുപോവുമ്പോള് ജീവനക്കാരും വിദ്യാര്‍ത്ഥികളും നടത്തിയ ഘോഷയാത്ര\nപൊതുവിജ്ഞാനപരിശോധനയ്ക്ക് ചോദിക്കാവുന്ന ചോദ്യങ്ങളിലൊന്ന് കേരളത്തില് എത്ര സര്‍വ്വകലാശാലകളുണ്ടെന്നതാണ്. വിദ്യാഭ്യാസമേഖലയിലുള്ളവര് പോലും ഒന്നാലോചിക്കാതെ ഉത്തരം പറഞ്ഞാല് തെറ്റുമെന്ന് ഉറപ്പാണ്. കാസറഗോഡുമുതല് തിരുവനന്തപുരംവരെ ഓരോ ജില്ലയിലും തപ്പിനോക്കി കണക്ക് നോക്കിയില്ലെങ്കില് മാര്‍ക്ക് മൈനസാവും. കേരളത്തില് പണ്ട് കൊച്ചിയിലെ ശാസ്ത്ര-സാങ്കേതിക സര്‍വ്വകലാശാലയെ മാറ്റി നിറുത്തിയാല് രണ്ട് സര്‍വ്വകലാശാലകളേ ഉണ്ടായിരുന്നുള്ളൂ. തിരുവിതാംകൂറില് കേരള സര്‍വ്വകലാശാലയും മലപ്പുറം ജില്ലയില് കാലിക്കറ്റ് സര്‍വ്വകലാശാലയും. പിന്നെ, വെള്ളാനിക്കരയില് കാര്‍ഷിക സര്‍വ്വകലാശാല വന്നു. പിന്നെയും കാലം കഴിഞ്ഞാണ് സര്‍വ്വകലാശാലകളുടെ വസന്തകാലം കേരളത്തില് സംജാതമായത്. കോട്ടയത്ത് മഹാത്മാഗാന്ധി സര്‍വ്വകലാശാല, കാലടിയില് ശ്രീശങ്കര സംസ്കൃത സര്‍വ്വകലാശാല, കണ്ണൂരില് കണ്ണൂര് സര്‍വ്വകലാശാല, തിരൂരില് തുഞ്ചത്തെഴുത്തച്ഛന് മലയാള സര്‍വ്വകലാശാല, പിന്നെ വെറ്റിനറി സര്‍വ്വകലാശാല, ആരോഗ്യ സര്‍വ്വകലാശാല എന്നിവയും. കാസറഗോഡ് ഒരു കേന്ദ്ര സര്‍വ്വകലാശാല. സര്‍വ്വകലാശാലാപദവിയോടെ കേരള കലാമണ്ഡലം. ഇതിനു പുറമെ വടക്കേ ഇന്ത്യയിലെ അലിഗഢിലെ കേന്ദ്ര സര്‍വ്വകലാശാലയക്ക് മലപ്പുറം ജില്ലയിലെ പെരിന്തല്‍മണ്ണയില് ഒരു കാമ്പസ്, ഹൈദരബാദിലെ ഇംഗ്ലീഷ് ആന്റ് ഫോറിന് ലാംഗ്വേജസ് സര്‍വ്വകലാശാലയ്ക്കും ഒരു കാമ്പസ്. അങ്ങനെ സാറ്റലൈറ്റ് കാമ്പസുകളായി സര്‍വ്വകലാശാലകളുടെ അംശാവതാരങ്ങളും. സര്‍വ്വകകലാശാലകളുടെ എണ്ണം പിടിക്കുമ്പോള്, വിഷയാധിഷ്ഠിത സര്‍വ്വകലാശാലകളെ ഉള്‍പ്പെടുത്താമോ? അഫിലിയേറ്റിംഗ് അല്ലാത്തവയെ ഗണിക്കേണ്ടതുണ്ടോ? അംശാവതാരങ്ങളെ എന്ത് ചെയ്യണം? എന്നതെല്ലാം ആശയക്കുഴപ്പം ഉണ്ടാക്കുന്ന കാര്യങ്ങളാണ്. ചുരുക്കിപ്പറയാം, കേരളത്തില് സര്‍വ്വകലാശാലകള് എത്രെയെന്ന ചോദ്യത്തിന് ഉത്തരം പറയാന് വിഷമിക്കുമെന്നത് ഉറപ്പ്.\nഈയിടെ വാദ്യകലാകാരന്മാരുടെ ഒരു ഒത്തുചേരല് സംഗതിവശാല് സംഭവിച്ചപ്പോള് അവിടെ ഉയര്‍ന്ന ആവശ്യം വാദ്യകലയ്ക്ക് കേരളത്തില് ഒരു സര്‍വ്വകലാശാല വേണം എന്നതാണ്. കേരള കലാമണ്ഡലം കേരളത്തിലെ ക്ലാസ്സിക്കല് കലകള്‍ക്ക് വേണ്ടി സമര്‍പ്പിക്കപ്പെട്ട സ്ഥാപനമാണ്. അത് സര്‍വ്വകലാശാലയാവുമ്പോള് അതിന്റെ വ്യാപ്തി കുറയുകയല്ല, വാസ്തവത്തില് കൂടുകയാണ് ചെയ്യേണ്ടത്. അങ്ങനെ വരുമ്പോള് വാദ്യകല കേരള കലാമണ്ഡലം പരിഗണിക്കേണ്ട വിഷയമാണ്. അവിടെ വാദ്യകലകള് പരിഗണിക്കപ്പെടുന്നില്ലേ എന്നത് വ്യക്തമല്ല. എന്തതു തന്നെയായാലും വാദ്യകലയ്ക്ക് ഒരു പാഠശാലയോ കോളേജോ വേണമെന്നല്ല, സര്‍വ്വകലാശാല തന്നെ വേണം എന്നാണ് ആവശ്യപ്പെട്ടത്. ഒരു പക്ഷേ, സര്‍വ്വകലാശാല ചോദിച്ചാല് ചുരുങ്ങിയത് ഒരു സ്കൂളെങ്കിലും കിട്ടിയേക്കും എന്ന കണക്കുകൂട്ടലില്, വിലപേശലിന്റെ സൌകര്യത്തിന് പറഞ്ഞതാവാം. വാദ്യകലയ്ക്ക് സര്‍വ്വകലാശാലയുണ്ടാക്കിയാല് മട്ടന്നൂര് ശങ്കരന്‍കുട്ടിയേയോ മറ്റേതെങ്കിലും വാദ്യകലാകോവിദനെയോ വൈസ് ചാന്‍സിലറാക്കാനാവില്ല. രജിസ്ട്രാര്, പ്രോ വൈസ് ചാന്‍സിലര് എന്നിങ്ങനെയുള്ള പദവികളിലും നിയമിക്കാനാവില്ല. ഗുമസ്തന് മുതല് ഡെപ്യൂട്ടി റജിസ്ട്രാര് തുടങ്ങിയ ലാവണങ്ങളിലും അവരെ നിയമിക്കാനാവില്ല. പിന്നെന്ത് ഗുണമാണ് വാദ്യകലകള്‍ക്ക് സര്‍വ്വകലാശാല തുടങ്ങിയാല് ഉണ്ടാവുകയെന്നത് മനസ്സിലാക്കാനാവുന്നില്ല. നമ്മുക്കും ഉണ്ടെടോ ഒരു സര്‍വ്വകലാശാല എന്ന് പറയുക എന്നതായിരിക്കുമോ ഉദ്ദേശ്യം? ഒരു സ്റ്റാറ്റസ് സിംബല്?\nകേരളത്തില് ആദ്യമായി ഭാഷയുടെ പേരില് ഒരു സര്‍വ്വകലാശാല സ്ഥാപിക്കപ്പെട്ടത് സംസ്കൃതത്തിന്റെ പേരിലാണ്. സംസ്കൃതത്തിന് ആദിശങ്കരാചാര്യരുടെ പേരില് കാലടിയില് സര്‍വ്വകലാശാല സ്ഥാപിക്കുകയാണെങ്കില് പണം നല്കാം എന്ന് കാഞ്ചി കാമകോടിപീഠം മഠാധിപതി പറഞ്ഞപ്പോള് ആ പ്രേരണയില് ആരംഭിച്ചതാണ് കാലടിയിലെ ശ്രീശങ്കര സംസ്കൃതസര്‍വ്വകലാശാല. ഏത് പേരിലായാലും ആര് പണം തന്നിട്ടായാലും ഏത് പ്രഖ്യാപിതോദ്ദേശത്തോടെയായാലും ഒരു സര്‍വ്വകലാശാല നമ്മളെങ്ങനെ നടത്തും എന്ന് മനസ്സിലാക്കാന് ശ്രീശങ്കര സംസ്കൃതസര്‍വ്വകലാശാലയെ നോക്കിയാല് മതി. ആ സര്‍വ്വകലാശാലയെക്കൊണ്ട് സംസ്കൃതഭാഷയ്ക്കോ ആ ഭാഷയില് എഴുതപ്പെട്ട പ്രാചീനവിജ്ഞാനങ്ങള്‍ക്കോ എന്ത് പ്രയോജനമാണ് ഉണ്ടായത് എന്ന് നോക്കുക. വാസ്തവത്തില് സംസ്കൃതസര്‍വ്വകലാശാലയെക്കൊണ്ട് നേരിട്ടും പരോക്ഷമായും ഗുണം കിട്ടിയത് കേരള ഹൈക്കാടതിയിലെ വക്കീലുമാര്‍ക്കാണ്. അവിടെ നടടന്ന നിയമനങ്ങള് എല്ലായ്പോഴും നിയമവിരുദ്ധമെന്ന് ആരോപിച്ച് കേസുണ്ടാവും. നിയമവിരുദ്ധമായതിനാല് തന്നെയാണ് കേസുകള് ഉണ്ടാവുന്നത്. കേസ് തീര്‍പ്പാവുമ്പോള് നിയമിക്കപ്പെട്ടവരെല്ലാം പുറത്താവുംം. പുറത്തംആയവര് പുറത്താക്കലിനെതിരെ കേസ് കൊടുക്കും. അതിനിടയില് വേറെ നിയമന നടക്കും. അതിനെതിരെയും കേസ് വരും. വീണ്ടും പിരിച്ചുവിടല്.... അങ്ങനെ അത് അനുസ്യൂതം തുടര്‍ന്നുവന്നു. ഗുണം വക്കീലുമാര്‍ക്കും അവരുടെ ഗുമസ്തന്മാര്‍ക്കും. ആ സര്‍വ്വകലാശാലയില് പഠിപ്പിക്കപ്പെടുന്ന പലതരം വിഷയങ്ങളില് ഒന്നുമാത്രമാണ് സംസ്കൃതം. അത്തരത്തില് കേരള സര്‍വ്വകലാശാലയിലും കാലിക്കറ്റ് സര്‍വ്വകലാശാലയിലും മഹാത്മാഗാന്ധി സര്‍വ്വകലാശാലയിലുമെല്ലാം സംസ്കൃതം പഠിപ്പിക്കുന്നുണ്ടല്ലോ. അവിടെയെല്ലാം ഗവേഷണവവും നടക്കുന്നുണ്ട്. പിന്നെന്തിനാണ് അത്തരത്തില് ഒന്നിനെ സംസ്കൃതസര്‍വ്വകലാശാലയെന്ന് വിളിക്കുന്നത്? ഒരൊറ്റ ന്യായമേ ഉള്ളൂ. സര്‍വ്വകലാശാല സ്ഥാപിക്കുവാന് പണം തരുമ്പോള് അങ്ങനെയൊരു വ്യവസ്ഥ സമ്മതിച്ചുപോയി. അത്രമാത്രം. അവിടെ കാലിക്കറ്റിലും കേരളയിലും ഗാന്ധിജിയിലുമൊക്കെ കളിക്കുന്ന അതേ രാഷ്ട്രീയക്കളികളാണ് മുഖ്യമായും നാം നടത്തുന്നത്. സര്‍വ്വീസ് സംഘടനകള് എന്ന് വിളിക്കുന്ന ജീവനക്കാരുടെ സംഘടനയും അവരോട് വിധേയത്വം പുലര്‍ത്തുന്ന വിദ്യാര്‍ത്ഥികളുടെ സംഘടനയും കളിക്കുന്ന കളികള്‍ക്കുള്ള വേദി തന്നെയാണ് മുഖ്യമായും സര്‍വ്വകലാശാല.\nകാഞ്ചികാമകോടിപീഠം പണം തരുന്നതുകൊണ്ട് സംസ്കൃതത്തിന് സര്‍വ്വകലാശാല തുടങ്ങിയെന്നതുപോലെ കാശ് കിട്ടുമെന്നതുകൊണ്ട് തുടങ്ങിയ സര്‍വ്വകലാശാലയാണ് മലയാള സര്‍വ്വകലാശാല. കാലാകാലമായി കേരളത്തില് മലയാളം രണ്ടാം ഭാഷയാണെന്ന് വികാരഭരിതരായി പരാതിപറയുന്ന സാംസ്കാരികനായകര് ഉണ്ടെങ്കിലും ഇക്കാലം വരെ മലയാളത്തെ സ്കൂള് പാഠ്യപദ്ധതിയില് ഒന്നാം ഭാഷയാക്കാന് നമ്മുക്ക് കഴിഞ്ഞിട്ടില്ല. പക്ഷെ, ഇപ്പോള് അറബിക്കകിന്റെ കാര്യത്തില് കേള്‍ക്കുന്നതുപോലെ സര്‍വ്വകലാശാല വേണം എന്ന മുറവിളി കുറേക്കാലമായയി കേള്‍ക്കാറുണ്ടായിരുന്നു. അതിന്റെ ന്യായം വേറെയാണ്. അയല്‍ദേശമായ തമിഴ് നാട്ടില് തമിഴിന് സര്‍വ്വകലാശാലയുണ്ട്. ആന്ധ്രയില് തെലുങ്കിനും സര്‍വ്വകലാശാലയുണ്ട്. അങ്ങനെയാവുമ്പോള് മലയാളത്തിന് സര്‍വ്വകലാശാലയില്ലെങ്കില് മാനക്കേടാണ്. അതിലും വലിയ മാനക്കേട് തമിഴിന് ക്ലാസ്സിക്കല്‍ഭാഷാപദവി കേന്ദ്രസര്‍ക്കാര് നല്കി. അയല്‍ക്കാര്‍ക്കെല്ലാം ക്ലാസ്സിക്കല് പദവി. നമ്മുക്കതില്ല! നാണക്കേട് എന്നല്ലാതെ എന്തു പറയാന്. ഇക്കാര്യമൊന്നും രാഷ്ട്രീയക്കാരോട് പറഞ്ഞാല് അവര് വക വെക്കില്ല. അതിന് എന്തെങ്കിലും ലഭ്യമുണ്ടാവുന്ന കാര്യം പറയണം. ക്ലാസ്സിക്കല് പദവി കിട്ടിയാല് കേന്ദ്രസര്‍ക്കാര് ഇരുന്നൂറ് കോടി രൂപ തരും. അത് ഏറ്റുവെന്ന് കാണാം. അതോടെ ഉഷാറായി. കേരളത്തിലെ നിയമസഭ ക്ലാസ്സിക്കല് പദവി വേണമെന്ന് പ്രമേയം പാസ്സാക്കി. കേന്ദ്രത്തില് ചെന്ന് പ്രധാനമന്ത്രിയെ കണ്ടു. ഒടുവില് ക്ലാസ്സിക്കല് പദവി കിട്ടി. ആ പണം കണ്ടാണ് മലയാളത്തിന് സര്‍വ്വകലാശാല ഉണ്ടാക്കാമെന്ന് വെച്ചത് എന്ന് ആരെങ്കിലും പറഞ്ഞാല് അവരെ കുറ്റം പറയാനാവില്ല.\nമലയാളത്തിന് സര്‍വ്വകലാശാല ഉണ്ടാക്കിയപ്പോഴാണ് ആ ഭാഷയോടും അതില് പഠനഗവേഷണങ്ങള് നടത്തുന്നവരോടും നമ്മുക്കുള്ള മതിപ്പ് എത്രയുണ്ടെന്ന് സര്‍ക്കാര് വ്യക്തമാക്കിയത്. വാദ്യകലലയ്ക്ക് സര്‍വ്വകലാശാലയുണ്ടായാല് വാദ്യകലാവിശാരദരെ വൈസ് ചാന്‍സിലറാക്കാന് പറ്റാത്തത് ആ പദവിയില് ഇരിക്കാനുള്ളവര്‍ക്ക് ഉണ്ടായിരിക്കേണ്ട അക്കാദമികയോഗ്യതകളെക്കുറിച്ച് യു.ജി.സി വവ്യവസ്ഥകള് തയ്യാറാക്കിയിട്ടുണ്ട്. യു.ജി.സി നിര്‍ദ്ദേശിക്കുന്ന വിധത്തിലുള്ള യോഗ്യതയുള്ളവരെ വവാദ്യകലാസര്‍വ്വകലാശാലയ്ക്ക് വിസിയാവാന് കിട്ടില്ല. എന്നാല് മലയാളത്തിന്റെ കാര്യം അങ്ങനെയാണോ? അതില് യോഗ്യതയുള്ളവര് നിരവധി. അതിലേറെ തല്പരരും. എന്നാല് എല്ലാ യോഗ്യന്മാരെയും തല്പരന്മാരെയും മാറ്റി നിറുത്തി നമ്മുടെ സര്‍ക്കാര് ഒരു ഐ.എ.എസുകാരനെ വൈസ് ചാന്‍സിലറാക്കി. സാഹിത്യം എഴുതുന്ന കേരളത്തിലെ മലയാളി ഐ എ എസുകാരില് ഒരാളാണ് ഇദ്ദേഹം എന്നതിനപ്പുറം എന്താണ് അദ്ദേഹത്തെ ആ പദവിയില് നിയോഗിക്കാന് പ്രേരിപ്പിച്ചിരിക്കുക എന്ന ചോദ്യത്തിന് ഒരൊറ്റ ഉത്തരമേയുള്ളൂ. സമസ്തമലയാളം പണ്ഡിതരേയും പുറത്തു നിറുത്തുക. അങ്ങനെ സര്‍വ്വകലാശാല തുടങ്ങിയതിന് ഫലവുമണ്ടായി. കേരളത്തിലെ പല കോളേജുകളിലെയും മലയാളവിഭാഗത്തിലെ അദ്ധ്യാപകരോളം പ്രാഗത്ഭ്യമുള്ളവരെ ആരെയും അതിനകത്ത് കയറ്റരുതെന്നത് സര്‍വ്വകലാശാലയുടെ നയമാണ് എന്ന് തോന്നിപ്പിക്കുംവിധം അത് പ്രവര്‍ത്തിക്കുന്നു. കേരളത്തിലെ മറ്റ് സര്‍വ്വകലാശാലലകളിലേതുപോലെ സര്‍വ്വീസ് സംഘടനകളുടെ തേര്‍വാഴ്ച അവിടെ തുടങ്ങിയിട്ടില്ല എന്നതുമാത്രമാണ് അവിടത്തെ ഏക വിശേഷം.\nമലയാള സര്‍വ്വകലാശാല ഉണ്ടായതുകൊണ്ട് മലയാളഭാഷയ്ക്ക് എന്തു പ്രയോജനം ഉണ്ടായി എന്ന് ചോദിച്ചാല് ഉത്തരം പറയാന് വിഷമമാണ്. ഒരു ഉത്തരം പറയാം. കേരളത്തിലെ മലയാളം അക്കാദമികരംഗത്ത് പ്രവര്‍ത്തിക്കുന്നവരാരും മലയാള സര്‍വ്വകലാശാലയുടെ വൈസ് ചാന്‍സിലറാവാന് യോഗ്യതയില്ലാത്തവരാണ് എന്ന ഒരു അഭിപ്രായം സര്‍ക്കാരിനും പ്രതിപക്ഷത്തിനും ഉണ്ട് എന്നത് മനസ്സിലാക്കാനായി. ഏതാനും സിനിമകള്‍ക്ക് പാട്ടെഴുതുകയും ചില പുസ്തകങ്ങള് എഴുതതുകയും ചെയ്ത ഒരാള് മതി വൈസ് ചാന്‍സിലറാവാന് എന്ന തീരുമാനം ഉചിതമല്ല എന്ന് പറയാന് നിയമസഭയ്ക്കകത്ത് ഒരൊറ്റയാള് ഉണ്ടായിരുന്നില്ല. മലയാളസര്‍വ്വകലാശാലയ്ക്കും ക്ലാസ്സിക്കല്‍ഭാഷാപദവിക്കും വേണ്ടി അഹോരാത്രം പണിയെടുത്ത മലയാളം അക്കാദമിക്കുകള്‍പോലും ഒന്നും മിണ്ടിയില്ല. ഒരു പക്ഷേ, ഒരക്ഷരം മിണ്ടാനാവാതെ അവര് തരിച്ചുനിന്നുപോയതാവാം.\nകേരളത്തില് മലയാളത്തിന് ഒരു സര്‍വ്വകലാശാള സ്ഥാപിക്കുന്നതിനുള്ള ന്യായം, മലയാളം കേരളീയരുടെ മാതൃഭാഷയാണ്, ആ ഭാഷയും സംസ്കാരവുമായി ബന്ധപ്പെട്ടവയ്ക്ക് മികച്ച അക്കാദമികപരിഗണന ലഭിക്കണം എന്നതാണ്. കേരളത്തിലെ ആദ്യകാലസസര്‍വ്വകലാശാലകളായ കേരള സര്‍വ്വകലാശാലയും കലിക്കക്കറ്റ് സര്‍വ്വകലാശാലയും സ്ഥാപിക്കുമ്പോള് അവയുടെ പ്രഖ്യാപിതലക്ഷ്യങ്ങളില് പറഞ്ഞിട്ടുള്ള കാര്യമാണ് ദേശത്തിന്റെ ഭാഷയും സംസ്കാരവുമാആയി ബന്ധപ്പെട്ട മേല്പറഞ്ഞ കാര്യങ്ങള്. അത് നടന്നില്ല. നടക്കുകയുമില്ല. അതിന് സര്‍വ്വകലാശാല സ്ഥാപിച്ചതുകൊണ്ട് പ്രയോജനമമൊന്നുമില്ല. അക്കാര്യത്തിലുള്ള സംശയം ഇപ്പോള് തീര്‍ന്നുകൊണ്ടിരിക്കുകയാണ്. മലയാളസര്‍വ്വകലാശാല ഒരു പതിറ്റാണ്ട് പൂര്‍ത്തിയാവുന്നതോടെ അക്കാര്യത്തില് പൂര്‍ണ്ണബോദ്ധ്യം വരും..\nഇങ്ങനെയൊക്കെയാണ് സര്‍വ്വകലാശാലാക്കാര്യം എന്നിരിക്കെയാണ് കേരളത്തില് അറബിക്കിന് സര്‍വ്വകലാശാലല വേണം എന്ന വാദം ഉയരുന്നത്. അത് മുസ്ലിം ലീഗിന്റെ ആറാം മന്ത്രിസ്ഥാനമാണ് എന്നതുപോലെയുള്ള പല വിമര്‍ശനങ്ങളും ഉയരുന്നുണ്ട്. അറബിക് സര്‍വ്വകലാശാല എന്ന ആവശ്യം എന്തുതന്നെയായാലും കേരളത്തിലെ പൊതുസമൂഹത്തില് വ്യാപകമായി ഉയര്‍ന്നുവന്ന ആവശ്യമല്ല. എന്തിനാണ് ഈ സര്‍വ്വകലാശാല, എന്താണ് അതുകൊണ്ടുള്ള പ്രയോജനം എന്ന കാര്യമൊന്നും സര്‍വ്വകലാശാല വേണം എന്ന് വാദിക്കുന്നവരാരും പറഞ്ഞുകേട്ടിട്ടില്ല. പക്ഷെ അറബിക് സര്‍വ്വകലാശാല എന്ന ആവശ്യത്തിന് ഇസ്ലാംമതവുമായി ബന്ധമില്ലെന്നോ അറബിഭാഷയും ഇസ്ലാമും തമ്മില് ബന്ധമില്ലെന്നോ മുസ്ലിം സര്‍വ്വകലാശാലയല്ല അറബിക് സര്‍വ്വകലാശാലയെന്നോ വിശദീകരിക്കുന്നുണ്ട്. സംസ്കൃതവും ഹിന്ദുമതവും ഇന്ത്യന് സംസ്കാരവുമായി എത്ര ബന്ധമുണ്ടോ, അത്രയും ബന്ധം അറബിഭാഷയും ഇസ്ലാംസമൂഹവുമായി ഉണ്ട്. അങ്ങനെയിരിക്കെ ബന്ധമില്ലെന്ന് പറയുന്നത് എന്തിനാണ്? നേരത്തെ സംസ്കൃതത്തിന്റെ കാര്യത്തില് പറഞ്ഞതുപോലെ കേരളത്തില് നിലവിലുള്ള സര്‍വ്വകലാശാലകളിലെല്ലാം അറബിക് ഭാഷ പഠിക്കാനും അതില് ഗവേഷണം നടത്താനുമെല്ലാം സംവിധാനം ഉണ്ട്. അതിനപ്പുറം എന്താണ് അറബിക്കിന്റെ പേരില് ഒരു സര്‍വ്വകലാശാല ആരംഭിച്ചാല് ചെയ്യാനാവുകയെന്നതാണ് ആലോചിക്കേണ്ടത്. സംസ്കൃതത്തിനും മലയാളത്തിനും ഉണ്ടാക്കിയതുപോലെ ഒരെണ്ണം നമ്മുക്കും വേണം എന്നാമെങ്കില് ശരി. അത് മനസ്സിലാക്കാം. പോലീസ് സര്‍വ്വകലാശാല വേണം എന്ന് കഴിഞ്ഞ ദിവസം പത്രത്തില് കണ്ടു. വ്യാപാരി-വ്യവസായി സര്‍വ്വകലാശാല വേണം എന്ന് ചിലപ്പോള് വൈകാതെ കേള്‍ക്കാനായേക്കും. അവര്‍ക്കെല്ലാം സര്‍വ്വകലാശാലയുണ്ട്, നമ്മുക്കും വേണം എന്നാണ് വാദമെങ്കില് ശരി. അറബിക്കിനും വേണം കേരളത്തില് ഒരു സര്‍വ്വകലാശാല. പണം മുടക്കാന് ആളുണ്ടൈങ്കില് ഒന്നിലേറെ സര്‍വ്വകലാശാലകള് തന്നെ ആകാവുന്നതുമല്ലേ?\nPrevious story: അസഹിഷ്ണുതയുടെ കൊലവിളികള്\nNext story: കാക്കാമുട്ടൈ, ഫാണ്ട്രി, ക്രൈംനമ്പര് 89: സമാന്തരദൃശ്യപാഠങ്ങള്


താനും മലയാളത്തിന്റെ പ്രിയ നടൻ ശങ്കരാടിയുമായുള്ള ബന്ധം വെളിപ്പെടുത്തി ലക്ഷ്മി നക്ഷത്ര | World Malayali Live\nതാനും മലയാളത്തിന്റെ പ്രിയ നടൻ ശങ്കരാടിയുമായുള്ള ബന്ധം വെളിപ്പെടുത്തി ലക്ഷ്മി നക്ഷത്ര\nമിനിസ്‌ക്രീൻ ആരാധകരായ മലയാളി പ്രേക്ഷകരുടെ പ്രിയപ്പെട്ട അവതാരകയാണ് ലക്ഷ്മി നക്ഷത്ര. ഫലവേഴ്‌സ് ചാനലിലെ സ്റ്റാർ മാജിക് എന്ന റിയാലിറ്റി ഷോയിലൂടെയാണ് താരം ശ്രദ്ധ പിടിച്ചുപറ്റിയത്. ഈ ഷോയിലൂടെ പ്രശ്തയായ ലക്ഷ്മി നക്ഷത്രയ്ക്ക് ആരാധകരും ഏറെയാണ്.\nസോഷ്യൽ മീഡിയകളിൽ ഏറെ സജീവമായ ലക്ഷ്മി നക്ഷത്ര തന്റെ പുതിയ ചിത്രങ്ങളും വിശേഷങ്ങളുമായി പലപ്പോഴും താരം സോഷ്യൽ മീഡിയകളിൽ പ്രത്യക്ഷപ്പെടാറുണ്ട്. അതേ സമയം ലക്ഷ്മി നക്ഷത്രയ്ക്കായി ഫാൻ പേജുകളും ഫാൻ ഫൈറ്റുകളും സോഷ്യൽമീഡിയയിലെ സ്ഥിരം കാഴ്ചയാണ്.\nമലയാളികളുടെ മനസ്സിൽ അത്രയ്ക്ക് ഇടംനേടിയ അവതാരകയാണ് ലക്ഷ്മി നക്ഷത്ര. ഏറ്റവും കൂടുതൽ ഫാൻസുള്ള അവതാരകയാണ് ലക്ഷ്മിയെന്ന് സോഷ്യൽ മീഡിയയിലെ ഫാൻ പേജുകളും മറ്റും കണ്ടാൽ തന്നെ മനസ്സിലാവും.\nഅടുത്തിടെയായി മോഡലിങ്ങിലും ഭാഗ്യപരീക്ഷണംനടത്തിയിരുന്നു ലക്ഷ്മി നക്ഷത്ര. വേറിട്ട ലുക്കിലുള്ള വിവിധ കോസ്റ്റ്യൂമുകളിട്ട് പലതരത്തിലുള്ള ഫോട്ടോഷൂട്ടും ലക്ഷ്മി നക്ഷത്ര അടുത്തിടെ നടത്തുന്നുണ്ട്. തൻറെ ശീലങ്ങളും വിശേഷങ്ങളുമെല്ലാം ചെറിയ വീഡിയോകളാക്കിയാണ് ലക്ഷ്മി യൂട്യൂബിൽ അപ്‌ലോഡ് ചെയ്യാറുള്ളത്.\nകഴിഞ്ഞ ദിവസം ലക്ഷ്മി നക്ഷത്ര പങ്കുവച്ച ഒരു വിഡിയോ ആണ് ഇപ്പോൾ വൈറലാകുന്നത് . തന്റെ മുടി ചുരുണ്ടതാണെന്നു പറഞ്ഞാൽ ആരും വിശ്വസിക്കില്ല, ചുരുണ്ട മുടി കാരണം പണ്ട് സ്‌കൂളിലും കോളേജിലുമെല്ലാം കുട്ടികൾ ചകിരിയെന്നാണ് വിളിച്ചിരുന്നത്.\nപിന്നീട് മുടി സ്മൂത്ത് ചെയ്തതാണ്. കൗതുകകരമായ ഒരു കാര്യം കൂടി ലക്ഷ്മി നക്ഷത്ര പറയുന്നുണ്ട്. പഴയകാല നടൻ ശങ്കരാടി അമ്മയുടെ വകയിലുള്ളൊരു അമ്മാവനാണ്. അമ്മയുടെ വീട്ടുപേര് ശങ്കരാടിയിൽ ഹൗസ് എന്നാണെന്നും താരം പറയുന്നു.\nPrevious articleഇന്നുവരെ എന്നെ ആരും ഇങ്ങനെ കെട്ടിപ്പിടിച്ചിട്ടില്ല, ഇമോഷണലായി പ്രണവ് മോഹൻലാൽ തന്നോട് പറഞ്ഞതിനെ പറ്റി സിദ്ദിഖ്\nNext articleഭംഗിയുള്ള ശരീരമില്ല, നിറമില്ല, വല്ലാത്തൊരു ശബ്ദമാണ്, പക്ഷേ ഞാൻ കണ്ട ഏറ്റവും മികച്ച നടൻ അദ്ദേഹമാണ്: വെളിപ്പെടുത്തലുമായി വിജയരാഘവൻ


government developedasoftware to prevent illegal appointments in the state | സംസ്ഥാനത്തെ അനധികൃത നിയമനങ്ങള്‍ക്കെതിരെ കര്‍ശന നടപടി; പുതിയ പദ്ധതിയുമായി സര്‍ക്കാര് - Malayalam Oneindia\nസംസ്ഥാനത്തെ അനധികൃത നിയമനങ്ങള്‍ക്കെതിരെ കര്‍ശന നടപടി; പുതിയ പദ്ധതിയുമായി സര്‍ക്കാര്\nUpdated: Wed, Aug 19, 2020, 18:13 [IST]\nതിരുവനന്തപുരം: സംസ്ഥാനത്ത് ഇനി അനധികൃത നിയമനങ്ങള് നടക്കില്ലെന്ന് ധനമന്ത്രി തോമസ് ഐസക്. ഇതിന് വേണ്ടി സര്‍ക്കാര് രണ്ട് നടപടികളാണ് പ്രധാനമായും സ്വീകരിച്ചിട്ടുള്ളതെന്നും മന്ത്രി പറഞ്ഞു. ഇതോടൊപ്പം സംസ്ഥാനത്ത് സര്‍ക്കാര് ഉദ്യോഗസ്ഥരുടെ ശമ്പളം അലവന്‍സുകള് ഇന്‍ക്രിമെന്റ് പി.എഫ് ഇന്‍കം ടാക്‌സ് മുതലായ എല്ലാകാര്യങ്ങള് ചെയ്യുന്നതിനായി സ്പാര്‍ക്ക് എന്ന സോഫ്റ്റ് വെയര് ഉപയോഗിക്കുന്നതോടെ കാര്യങ്ങള് കൂടുതല് സുതാര്യമായെമന്നും മന്ത്രി പറഞ്ഞു. അനധികൃതമായ നിയമനങ്ങള് അവസാനിപ്പിക്കുന്നതിനും ശ്രദ്ധേയമായ കാല്‍വയ്പ്പായിരിക്കും സാപാര്‍ക്കു വഴിയുള്ള ശമ്പള വിതരണം മികച്ചതായിരിക്കുമെന്നും തോമസ് ഐലക് വ്യക്തമാക്കി\nതാല്‍ക്കാലിക നിയമനങ്ങള് കുറഞ്ഞത്\nതാല്‍ക്കാലിക നിയമനങ്ങള് പരമാവധി കുറയ്ക്കുക, കൂടുതല് കൂടുതല് നിയമനങ്ങള് പിഎസ്‌സി വഴി വ്യവസ്ഥാപിതമാക്കുക എന്നതാണ് ഇടതുപക്ഷ ജനാധിപത്യ മുന്നണി സര്‍ക്കാര് പിന്തുടരുന്ന നയം. അതുകൊണ്ടാണ് യുഡിഎഫിനെ അപേക്ഷിച്ച് ഈ സര്‍ക്കാരിന്റെ കാലത്ത് താല്‍ക്കാലിക നിയമനങ്ങള് ഗണ്യമായി കുറഞ്ഞത്.\nഇതിനുവേണ്ടി രണ്ട് പ്രധാനപ്പെട്ട നടപടികളാണ് സ്വീകരിച്ചിട്ടുള്ളത്. ഒന്ന്, പൊതുമേഖലാ സ്ഥാപനങ്ങള്, അര്‍ദ്ധസര്‍ക്കാര് സ്ഥാപനങ്ങള് തുടങ്ങിയവയുടെ നിയമനങ്ങള് പി.എസ്.സി.ക്കു വിടുക. രണ്ട്, ഇതു ചെയ്താലും താല്‍ക്കാലിക നിയമനങ്ങള് ഏതൊരു ഭരണത്തിലും അനിവാര്യമാണ്. എന്നാല് ഇതുവരെ നിലനിന്ന വ്യവസ്ഥയില് ഇത്തരത്തിലുള്ള താല്‍ക്കാലിക നിയമനങ്ങളെ സംബന്ധിച്ച് കൃത്യമായ കണക്കുകള് ശേഖരിക്കാന് കഴിയില്ല. ഇതിനുള്ള പരിഹാരമായിട്ടാണ് ഏതൊരാള്‍ക്കും ശമ്പളമോ വേതനമോ നല്‍കണമെങ്കില് അത് സര്‍ക്കാര് അംഗീകൃത സോഫ്ടുവെയര് വഴി ആയിരിക്കണമെന്നു തീരുമാനിച്ചിരിക്കുന്നത്. ആദ്യം ഈ പരിഷ്‌കാരം സംബന്ധിച്ച വിശദീകരണം നല്‍കാം.\nസര്‍ക്കാര് ഉദ്യോഗസ്ഥരുടെ ശമ്പളം അലവന്‍സുകള് ഇന്‍ക്രിമെന്റ് പി.എഫ് ഇന്‍കം ടാക്‌സ് മുതലായ എല്ലാകാര്യങ്ങളും സ്പാര്‍ക്ക് (SPARK) എന്ന സോഫ്റ്റ് വയറിലൂടെ ആണ് നിലവില് കൈകാര്യം ചെയ്യുന്നത്. ഓരോ മാസത്തേയും ജീവനക്കാരുടെ എണ്ണം അവര്‍ക്ക് നല്‍കിയ ശമ്പളം മുതലായവ വിവരങ്ങള് വിരല്‍ത്തുമ്പില് ലഭിക്കും. കൂടാതെ ജീവനക്കാര് സമര്‍പ്പിക്കേണ്ട വിവിധ അപേക്ഷകള് സ്പാര്‍ക്കിലൂടെ ആയിട്ടുണ്ട്. ഉദാഹരണത്തിന് പി.എഫ് അപേക്ഷ. ഈ സര്‍ക്കാര് അധികാരത്തില് വന്നതിനുശേഷമാണ് ആദ്യമായി ഡിപ്പാര്‍ട്ടുകളിലെപ്പോലും താല്‍ക്കാലിക ജീവനക്കാരുടെ ആധികാരികമായ കണക്ക് കൃത്യമായി ലഭ്യമായത്. ഇനിമേല് സ്പാര്‍ക്ക് വഴി അല്ലാതെ ഒരാള്‍ക്കും സര്‍ക്കാര് ശമ്പളം ലഭിക്കില്ല.\nഇനിയിപ്പോള് സര്‍ക്കാരിന് കീഴിലുള്ള നൂറോളം പൊതുമേഖല സ്ഥാപനങ്ങളും യൂണിവേഴ്‌സിറ്റികള്, വെല്‍ഫെയര് ഫണ്ട് ബോര്‍ഡുകള് ഉള്‍പ്പെടെയുള്ള നൂറ്റമ്പതോളം ഗ്രാന്റ് ഇന് എയ്ഡ് സ്ഥാപനങ്ങളില് ജോലി ചെയ്യുന്നവരുടെ കൃത്യമായ വിവരശേഖരങ്ങള് ശേഖരിക്കണം. ഇവിടങ്ങളില് ശമ്പളം നല്‍കുന്നരീതി ഓരോ സ്ഥാപനങ്ങളിലും വ്യത്യസ്ത രീതിയായിരുന്നു. അതുകൊണ്ടുതന്നെ ഇവിടങ്ങളില് ജോലി ചെയ്യുന്ന ആള്‍ക്കാരുടെ എണ്ണം പോലും കൃത്യമായി അറിയാന് പറ്റാത്ത സാഹചര്യമാണ് ഉണ്ടായിരുന്നത്.\nകഴിഞ്ഞ വര്‍ഷം ധനകാര്യ വകുപ്പ് ഈ സ്ഥിതിക്ക് മാറ്റം വരുത്താന് തീരുമാനിച്ചു. പൊതുമേഖല സ്ഥാപനങ്ങള് ഗ്രാന്റിന് എയ്ഡ് സ്ഥാപനങ്ങള് എന്നിവയ്ക്ക് വേണ്ടി ഒരു സോഫ്റ്റ് വെയറും യൂണിവേഴ്‌സിറ്റികള്‍ക്കായി മറ്റൊരു സോഫ്റ്റ് വെയറും സ്പാര്‍ക്കിന്റെ മാതൃകയില് എന്‍ഐസിയുടെ സഹായത്തോടെ തയ്യാറാക്കാന് തീരുമാനിച്ചു. ആദ്യത്തെ സോഫ്റ്റ് വയറിനെ ജി സ്പാര്‍ക് എന്നും രണ്ടാമത്തേതിനെ യൂണി സ്പാര്‍ക് എന്നും നാമകരണം ചെയ്തു.\nജി സ്പാര്‍ക്കില് ആദ്യമായി കള്ളു വ്യവസായ തൊഴിലാളി ക്ഷേമനിധി ബോര്‍ഡിനെ പൈലറ്റ് അടിസ്ഥാനത്തില് ഉള്‍പ്പെടുത്തി ട്രയല് നടത്തി വിജയിപ്പിച്ചു കഴിഞ്ഞു. യൂണിസ്പാര്‍ക്കില് കുസാറ്റിനെ പൈലറ്റ് അടിസ്ഥാനത്തില് ഉള്‍പ്പെടുത്തി ട്രയല് നടത്തി വരികയാണ്. സ്പാര്‍ക്കിന്റെ ചീഫ് പ്രോജക്ട് മാനേജര് ഇതിനുള്ള നടപടികള് അടിയന്തിരമായി പൂര്‍ത്തിയാക്കികൊണ്ടിരിക്കുകയാണ്.\nവരുന്ന രണ്ടു മാസത്തിനുള്ളില് പുതിയ സംവിധാനത്തിന്റെ സെക്യൂരിറ്റി ഓഡിറ്റ് നടത്തി മേല്പറഞ്ഞ എല്ലാ സ്ഥാപനങ്ങളിലും ഈ സംവിധാനം നടപ്പിലാക്കാനാണ് തീരുമാനിച്ചിരിക്കുന്നത്. ഒക്ടോബര് പത്തിനകം ഈ സംവിധാനത്തിലൂടെ ശമ്പള വിതരണം ആരംഭിക്കാത്ത സ്ഥാപനങ്ങളുടെ ഫണ്ട് ധനകാര്യ വകുപ്പ് തടഞ്ഞുവെയ്ക്കും. ഇതിനിടെ കെഎസ്ആര്‍ടിസി സ്വമേധയാ സ്പാര്‍ക്കു വഴി ശമ്പളം വിതരണം ചെയ്യുന്നതിന് തീരുമാനിക്കുകയുണ്ടായി. ഇതു നല്ലകാര്യമാണ്. അനധികൃതമായ നിയമനങ്ങള് അവസാനിപ്പിക്കുന്നതിനും ശ്രദ്ധേയമായ കാല്‍വയ്പ്പായിരിക്കും സ്പാര്‍ക്കു വഴിയുള്ള ശമ്പള വിതരണം.\nമെഡിക്കല് മേഖലയെയും ഹിന്ദുത്വവത്കരിക്കുന്നു; കേന്ദ്ര സര്‍ക്കാര് പിന്മാറണമെന്ന് തോമസ് ഐസക്ക്\nപെഗാസസ്: 'മോദിയുടെ \_"ദേശാഭിമാനം\_" കേമം തന്നെ', പ്രതികരണവുമായി ഇടത് നേതാക്കൾ\nthomas isaac appointment തോമസ് ഐസക്\ngovernment developedasoftware to prevent illegal appointments in the state


അതിഥി തൊഴിലാളികളെ പ്രതിഷേധത്തിന് പ്രേരിപ്പിച്ച് സിഐടിയു നേതാവ്; പൊലീസ് കേസെടുത്തു | CITU leader booked for concpiracy behind migrant labour protest during covid lock down\nPattambi, First Published 30, Mar 2020, 8:57 PM\nഇന്നലെ പ്രതിഷേധം തുടക്കത്തിൽ തന്നെ പൊലീസ് ഇടപെട്ട് അനുനയിപ്പിച്ചിരുന്നു. പ്രതിഷേധത്തിലേക്കെന്ന തരത്തിൽ സാഹചര്യം എങ്ങിനെയുണ്ടായെന്ന് പൊലീസ് വിശദമായി അന്വേഷിക്കുന്നുണ്ട്\nപാലക്കാട്: കൊവിഡ് ലോക്ക് ഡൗൺ തുടരുന്നതിനിടെ അതിഥി തൊഴിലാളികളെ പ്രതിഷേധത്തിന് പ്രേരിപ്പിച്ചെന്ന കേസിൽ സിഐടിയു നേതാവിനെതിരെ കേസ്. സിഐടിയുവിന്റെ അതിഥി തൊഴിലാളി യൂണിയൻ പട്ടാമ്പി താലൂക്ക് സെക്രട്ടറി സക്കീർ ഹുസൈനെതിരെയാണ് കേസെടുത്തത്. 400 ലധികം അതിഥി തൊഴിലാളികളെ പ്രതിഷേധത്തിന് പ്രേരിപ്പിച്ചുവെന്നാണ് കേസ്.\nഇന്നലെ പ്രതിഷേധം തുടക്കത്തിൽ തന്നെ പൊലീസ് ഇടപെട്ട് അനുനയിപ്പിച്ചിരുന്നു. പ്രതിഷേധത്തിലേക്കെന്ന തരത്തിൽ സാഹചര്യം എങ്ങിനെയുണ്ടായെന്ന് പൊലീസ് വിശദമായി അന്വേഷിക്കുന്നുണ്ട്.\nഅതേസമയം അതിഥി തൊഴിലാളികള് നേരിടുന്ന പ്രശ്നങ്ങള് മനസിലാക്കാനും അവരുടെ ക്ഷേമം ഉറപ്പാക്കാനുമായി ക്രൈംബ്രാഞ്ച് ഐജി എസ് ശ്രീജിത്തിനെ സംസ്ഥാനതല നോഡല് ഓഫീസറായി നിയമിച്ചു. മുഖ്യമന്ത്രി പിണറായി വിജയന്‍റെ നിര്‍ദ്ദേശപ്രകാരമാണിത്. കോട്ടയം, എറണാകുളം ജില്ലകളില് അതിഥി തൊഴിലാളികള് താമസിക്കുന്ന വിവിധ ക്യാമ്പുകള് സന്ദര്‍ശിച്ച് അദ്ദേഹം അവരോട് സംസാരിക്കും. അതിഥി തൊഴിലാളികള്‍ക്ക് ആവശ്യമായ സഹായം നല്‍കുന്നതിന് വേണ്ട നടപടി സ്വീകരിക്കാന് ജനമൈത്രി പോലീസിന് നിര്‍ദ്ദേശം നല്‍കിയിട്ടുണ്ട്.\nഅതിഥി തൊഴിലാളികൾക്ക് ഭക്ഷണവും വെള്ളവും നൽകാത്തതിന് എറണാകുളത്ത് പൊലീസ് കേസെടുത്തു. എറണാകുളം തടിയിട്ട പറമ്പിലാണ് സംഭവം. കരാറുകാരായ ചെമ്പറക്കി സ്വദേശി എബ്രഹാം, എൽദോ എബ്രഹാം എന്നിവർക്കെതിരെയാണ് നടപടി. 54 തൊഴിലാളികളെയാണ് ഇവർ താമസിപ്പിച്ചിരുന്നത്.\nLast Updated 30, Mar 2020, 8:57 PM\nbooked for concpiracy\nmigrant labour protest


Umara conference end in Malappuram | സാമൂഹിക ശാക്തീകരണ പദ്ധതികളുമായി ഉമറാ കോണ്‍ഫറന്‍സിനു സമാപ്തി, ഐക്യപ്രഖ്യാപനവുമായി സുന്നി നേതാക്കള് - Malayalam Oneindia\n13 min ago ഐസിസിന് വേണ്ടി യുദ്ധം; മലയാളിയായ സുബ്ഹാനിക്ക് ജീവപര്യന്തം തടവ് ശിക്ഷ, രാജ്യത്തെ ആദ്യ കേസ്\n37 min ago കടിച്ച് തൂങ്ങാനില്ല, കോൺഗ്രസ് നേതൃത്വത്തോട് തുറന്ന പോരിന് കെ മുരളീധരൻ, അതൃപ്തി പുകഞ്ഞ് പ്രതികരണം\n59 min ago 2016 ല് ഡൊണാള്‍ഡ് ട്രംപ് ആദായ നികുതി ഇനത്തില് അടച്ചത് വെറും 750 ഡോളറെന്ന് റിപ്പോര്‍ട്ട്\nUpdated: Thu, Jan 31, 2019, 18:47 [IST]\nമലപ്പുറം: സംതൃപ്ത കുടുംബം, സംഘര്‍ഷ രഹിത സമൂഹം, സാമ്പത്തിക വിശുദ്ധി എന്നിവയുടെ അനിവാര്യത തിരിച്ചറിഞ്ഞ്, സാമൂഹിക ശാക്തീകരണ പദ്ധതികളുമായി സുന്നി മഹല്ല് ഫെഡറേഷന്റെ സംസ്ഥാന ഉമറാ കോണ്‍ഫറന്‍സിന് ഉജ്ജ്വല സമാപ്തി. ചെമ്മാട്ദാറുല് ഹുദാ ഇസ്‌ലാമിക് സര്‍വകലാശാലയില് പ്രത്യേകം സജ്ജമാക്കിയ വാദീ അറഫയില് നടന്ന ഏകദിന സംസ്ഥാന ഉമറാ കോണ്‍ഫറന്‍സില് സംസ്ഥാനത്തെ വിവിധ മഹല്ലുകളില് നിന്നുള്ള ആറായിരത്തോളം മഹല്ല് പ്രതിനിധികള് പങ്കെടുത്തു.\nസംതൃപ്ത കുടുംബം കെട്ടിപ്പടുക്കേണ്ടതിന്റെ ആവശ്യകതയും പ്രായോഗിക പദ്ധതികളും, പലിശരഹിത സാമ്പത്തിക ഇടപാടുകളുടെ സാമൂഹ്യ പ്രാധാന്യവും സാമൂഹ്യ ഐക്യപ്രമേയങ്ങളും മുന്നോട്ടു വെച്ച ഉമറാ കോണ്‍ഫറന്‍സ് സുന്നി മഹല്ല് ഫെഡേഷന് ചരിത്രത്തിലെ പ്രധാന വഴിത്തിരിവാകും. തൃശൂര് ദേശമംഗലത്ത് നടന്ന വാദി ഖുബായുടെയും കാസര്‍ഗോഡ് കൈതക്കാട് നടന്ന ലൈറ്റ് ഓഫ് മദീനയുടെയും തുടര്‍ച്ചയായിട്ടാണ് ദാറുല്‍ഹുദായില് വാദി അറഫ ഒരുക്കിയത്.\nസുന്നി മഹല്ല് ഫെഡറേഷന് സംസ്ഥാന ഉമറാ കോണ്‍ഫറന്‍സ് എസ്എംഎഫ് സംസ്ഥാന പ്രസിഡന്റ് പാണക്കാട് സയ്യിദ് ഹൈദരലി ശിഹാബ് തങ്ങള് ഉദ്ഘാടനം ചെയ്യുന്നു\nഎസ്എംഎഫ് സംസ്ഥാന പ്രസിഡന്റ് പാണക്കാട് സയ്യിദ് ഹൈദരലി ശിഹാബ് തങ്ങള് ഉമറാ കോണ്‍ഫറന്‍സ് ഉദ്ഘാടനം ചെയ്തു. സമസ്ത പ്രസിഡന്റ് സയ്യിദ് ജിഫ്രി മുത്തുക്കോയ തങ്ങള് അദ്ധ്യക്ഷനായി. സമസ്ത ജനറല് സെക്രട്ടറി ബഹു.പ്രൊഫ.കെ.ആലിക്കുട്ടി മുസ് ലിയാര് മുഖ്യ പ്രഭാഷണം നടത്തി. പാണക്കാട് സയ്യിദ് ഹമീദലി ശിഹാബ് തങ്ങള്, കോഴിക്കോട് വലിയ ഖാസി അബ്ദുന്നാസ്വിര് ഹയ്യ് ശിഹാബ് തങ്ങള്, പി.കെ.പി അബ്ദുസ്സലാം മുസ്ലിയാര്, സി.കെ.എം.സ്വാദിഖ് മുസ്ലിയാര്, ത്വാഖാ അഹ്മദ് മൗലവി, എം.പി കുഞ്ഞ് മുഹമ്മദ് മുസ്ലിയാര്, യു.എം അബ്ദുറഹ്മാന് മുസ്ലിയാര്, എ.വി അബ്ദുറഹ്മാന് മുസ്ലിയാര്, കെ.ടി ഹംസ മുസ്ലിയാര്, ചെറുവാളൂര് ഹൈദ്രോസ് മുസ്ലിയാര്, കെ.എം. സൈദലവി ഹാജി കോട്ടക്കല്, ഡോ.യു.വി.കെ മുഹമ്മദ്, എസ്.കെ ഹംസ ഹാജി പയ്യന്നൂര് എന്നിവര് സംബന്ധിച്ചു. യു.ശാഫി ഹാജി സ്വാഗതവും പ്രൊഫ.തോന്നക്കല് ജമാല് നന്ദിയും പറഞ്ഞു.\nശേഷം ലൈറ്റ് ഓഫ് മദീന റിവ്യു വിഷ്വല് നടന്നു. ശംസുദ്ദീന് മാസ്റ്റര് ഒഴുകൂര് അവതരണം നിര്‍വഹിച്ചു. രാവിലെ ഒമ്പതിനു സൈനുല് ഉലമാ ചെറുശ്ശേരി സൈനുദ്ദീന് മുസ്‌ലിയാര്, മര്‍ഹൂം യു. ബാപ്പുട്ടി ഹാജി എന്നിവരുടെ മഖ്ബറയില് നടന്ന സിയാറത്തിന് സമസ്ത കേന്ദ്ര മുശാവറാംഗം ഹാജി. എ മരക്കാര് ഫൈസി നേതൃത്വം നല്‍കി. എസ്.എം.എഫ് സംസ്ഥാന ജനറല് സെക്രട്ടറി ചെമ്മുക്കന് കുഞ്ഞാപ്പു ഹാജി പതാക ഉയര്‍ത്തി.\n11:30 ന് ആരംഭിച്ച സംതൃപ്ത കുടുംബം സെഷന് കേരള വഖ്ഫ് ബോര്‍ഡ് ചെയര്‍മാനും എസ്.എം.എഫ് മലപ്പുറം ജില്ലാ പ്രസിഡന്റുമായ പാണക്കാട് സയ്യിദ് റഷീദലി ശിഹാബ് തങ്ങള് ഉദ്ഘാടനം ചെയ്തു. സമസ്ത കേരള ഇസ്ലാമത വിദ്യാഭ്യാസ ബോര്‍ഡ് ജനറല് സെക്രട്ടറി എം.ടി അബ്ദുള്ള മുസ്ലിയാര് അദ്ധ്യക്ഷനായി. അബ്ദുസ്സമദ് പൂക്കോട്ടൂര്, എസ്.വി മുഹമ്മദലി മാസ്റ്റര്, ഹക്കീം മാസ്റ്റര് മാടക്കല് എന്നിവര് വിഷയാവതരണം നടത്തി. സി.ടി അബ്ദുല് ഖാദിര് സ്വാഗതവും ഒ.എം ശരീഫ് ദാരിമി നന്ദിയും പറഞ്ഞു.ഉച്ചക്ക് രണ്ടിന് നടന്ന ധനകാര്യം: വിനിമയവും വിശുദ്ധിയും സെഷന് ടി.കെ പൂക്കോയ തങ്ങള് ചന്തേര ഉദ്ഘാടനം ചെയ്തു. എം.പി മുസ്തഫല് ഫൈസി അദ്ധ്യക്ഷനായി.\nളിയാഉദ്ദീന് ഫൈസി മേല്‍മുറി, മുനീര് ഹുദവി ഫറോക്ക് എന്നിവര് വിഷയാവതരണം നടത്തി. പിണങ്ങോട് അബൂബക്കര് സ്വാഗതവും ഇസ്മാഈല് ഹുദവി ചെമ്മാട് നന്ദിയും പറഞ്ഞു. 3.15 നടന്ന മൂന്നാം സെഷന് സംഘര്‍ഷ രഹിത സമൂഹം കോഴിക്കോട് ഖാദിയും എസ്.വൈ.എസ് സംസ്ഥാന ജന. സെക്രട്ടറിയുമായ സയ്യിദ് മുഹമ്മദ് കോയ തങ്ങള് ജമലുല്ലൈല് ഉദ്ഘാടനം ചെയ്തു. കെ.ടി ഹംസ മുസ്ലിയാര് വയനാട് അദ്ധ്യക്ഷത വഹിച്ചു. സമസ്ത മുശാവറാംഗം ആദൃശ്ശേരി ഹംസ കുട്ടി മുസ്ലിയാര്, ബശീര് വെള്ളിക്കോത്ത്, ഡോ.സുബൈര് ഹുദവി ചേകന്നൂര് എന്നിവര് വിഷയാവതരണം നടത്തി.\nസമാപന സെഷനില് സമസ്ത കേരള ജംഇയ്യത്തുല് മുഅല്ലിമീന് ജനറ. സെക്രട്ടറി ഡോ. ബഹാഉദ്ദീന് മുഹമ്മദ് നദ്‌വി വാദീ അറഫയുടെ സന്ദേശപ്രഭാഷണം നടത്തി. സമാപന പ്രാര്‍ത്ഥനക്ക് സമസ്ത മുശാവറ മെമ്പര് ബഹു .എം.എം മുഹ് യുദ്ദീന് മുസ്ലിയാര് നേതൃത്വം നല്‍കി. നാസര് ഫൈസി കൂടത്തായി ആമുഖവും എ.കെ ആലിപ്പറമ്പ് നന്ദിയും പറഞ്ഞു.\nമഹല്ലുകള് സാമൂഹിക ശാക്തീകരണത്തിന്റെ പ്രഭവ കേന്ദ്രങ്ങള്\nസമൂഹ നിര്‍മിതിയുടെ പ്രഭവകേന്ദ്രങ്ങളാണ് മഹല്ലുകളെന്നും അവിടെ നിന്നാണ് സമുദായ ശാക്തീകരണമാരംഭിക്കേണ്ടതെന്നും സുന്നി മഹല്ല് ഫെഡറേഷന് സംസ്ഥാന പ്രസിഡന്റ് പാണക്കാട് സയ്യിദ് ഹൈദരലി ശിഹാബ് തങ്ങള്. ദാറുല്‍ഹുദാ ഇസ്‌ലാമിക സര്‍വകലാശാലയില് പ്രത്യേകം സജ്ജമാക്കിയ വാദി അറഫയില് നടന്ന എസ്.എം.എഫിന്റെ സംസ്ഥാന ഉമറാ കോണ്‍ഫറന്‍സ് ഉദ്ഘാടനം ചെയ്ത് സംസാരിക്കുകയായിരുന്നു തങ്ങള്. വലിയ ഉത്തരവാദിത്വമാണ് മഹല്ല് നേതൃത്വത്തിനുള്ളത്. സമൂഹത്തിന്റെ സാംസ്‌കാരികവും വൈജ്ഞാനികവും സാമ്പത്തികവുമായ മേഖലകളിലെ വിശുദ്ധിയും പുരോഗതിയും നിര്‍ണയിക്കുന്നതില് മഹല്ലു സംവിധാനങ്ങള് നിര്‍ണായക പങ്കുവഹിക്കുന്നു. മഹല്ല് കമ്മിറ്റികള് ദൗത്യബോധത്തോടെ പ്രവര്‍ത്തിക്കേണ്ടതിന്റെ ആവശ്യകതയാണ് പുതിയ കാല സാഹചര്യങ്ങള് നമുക്ക് മുന്നറിയിപ്പ് നല്‍കുന്നത്. പരസ്പരം വിമര്‍ശിക്കുകയും ആരോണപങ്ങള് ഉന്നയിക്കുകയും ചെയ്യുന്നതിനു പകരം സാമൂഹിക ശാക്തീകരണത്തിനു വേണ്ടി പണ്ഡിതരും സാമൂഹിക നേതാക്കളും യോജിച്ചു പ്രവര്‍ത്തിക്കണമെന്നും തങ്ങള് പറഞ്ഞു.\nനേതാക്കള് ഐക്യത്തോടെ പ്രവര്‍ത്തിക്കുക\nമത പണ്ഡിതരും സമുദായ നേതാക്കളും ചേര്‍ന്നു പ്രവര്‍ത്തിക്കുന്ന മേഖലകളില് ഭിന്നതകള് ഒഴിവാക്കി ഐക്യത്തോടെ പ്രവര്‍ത്തിക്കണമെന്ന് സമസ്ത പ്രസിഡന്റ് ജിഫ്രി മുത്തുക്കോയ തങ്ങള്. സമസ്ത കേരള സുന്നി മഹല്ല് ഫെഡറേഷന് സംസ്ഥാന ഉമറാ കോണ്‍ഫറന്‍സില് അധ്യക്ഷത വഹിച്ചു സംസാരിക്കുകയായിരുന്നു തങ്ങള്. കേരളീയ മുസ്‌ലിംകള് നേടിയെടുത്ത മത സാമൂഹിക വിദ്യാഭ്യാസ മന്നേറ്റത്തിന്റെ ചാലക ശക്തിയായി വര്‍ത്തിച്ചവരാണ് ഉലമാക്കളും ഉമറാക്കളും. സമൂഹ മാധ്യമങ്ങളില് ആരോപണ പ്രത്യാരോപണങ്ങളില് ഏര്‍പെടുന്നതിനു പകരം സമുദായ നന്മക്കായി പ്രവര്‍ത്തിക്കുന്ന തലമുറയാണ് നമുക്ക് വേണ്ടത്. സമസ്തയുടെ ആശയങ്ങളും ആദര്‍ശങ്ങളും പ്രചരിപ്പിക്കുന്ന വിദ്യാര്‍ത്ഥി സമൂഹത്തെയാണ് നാം വളര്‍ത്തിയെടുക്കേണ്ടതെന്നും തങ്ങള് പറഞ്ഞു.\nസംഘര്‍ഷ രഹിത സമൂഹമാണ് വേണ്ടത്\nസമൂഹത്തിനകത്തെ സംഘര്‍ഷങ്ങളാണ് പുതിയ കാലം നേരിടുന്ന വലിയ പ്രശ്‌നമെന്നും സംഘര്‍ഷ രഹിത സമൂഹത്തെ വാര്‍ത്തെടുക്കാന് പണ്ഡിതരും മഹല്ല് നേതൃത്വവും ക്രിയാത്മകമായി ഇടപെടണമെന്നും സമസ്ത ജന.സെക്രട്ടറി പ്രൊഫ.കെ.ആലിക്കുട്ടി മുസ്ലിയാര്. സമൂഹത്തിനിടയില് ഐക്യത്തോടെയുള്ള പ്രവര്‍ത്തനങ്ങള് അനിവാര്യമാണ്. സാമൂഹികവും രാഷ്ര്ടീയവുമായ പ്രതിസന്ധികള്‍ക്ക് പരിഹാരം നിശ്ചയിക്കാന് ഉലമാ- ഉമറാ സംഘടിത മുന്നേറ്റം ആവശ്യമാണെന്നും അദ്ദേഹം പറഞ്ഞു.\nസംതൃപ്ത കുടുംബങ്ങളെ സൃഷ്ടിച്ചെടുക്കണം\nസമൂഹത്തിലെ എറ്റവും ചെറിയ കൂട്ടുഘടകമായ കുടുംബങ്ങള് ഐക്യത്തോടെ നിലനില്‍ക്കേണ്ടത് അനിവാര്യമാണെന്നും അതിനായി നാം സംതൃപ്ത കുടുംബങ്ങളെ സൃഷ്ടിച്ചെടുക്കണമെന്നും സമസ്ത കേരള ഇസ്‌ലാ മത വിദ്യാഭ്യാസ ബോര്‍ഡ് ജന. സെക്രട്ടറി എം.ടി അബ്ദുള്ള മുസ്ലിയാര്. കുടുംബങ്ങളിലെ സംഘര്‍ഷാവസ്ഥ സമൂഹത്തിനകത്തും തലമുറയുടെ ഐക്യബോധത്തിലും വിള്ളലുകളുണ്ടാക്കാന് കാരണമാകും. നമ്മുടെ മക്കളാണ് ഭാവി തലമുറയെ നയിക്കേണ്ടതെന്നും അവര്‍ക്ക് സ്‌നേഹവും കുടുംബ ബോധവും കൈമാറാനുള്ള പ്രവര്‍ത്തനങ്ങളാണ് ഉണ്ടാകേണ്ടതെന്നും അദ്ദേഹം പറഞ്ഞു.\nsunni സുന്നി malappuram മലപ്പുറം\nUmara conference end in Malappuram


Director Vs Nair Recollect jayan's memory,വീയെസിന്റെ പടത്തിൽ ഞാൻ അഭിനയിക്കും,സ്‌ക്രിപ്‌റ്റ് തയ്യാറാക്കാൻ ജയൻ പറഞ്ഞു, എന്നാൽ സംഭവിച്ചത്.... - Malayalam Filmibeat\n| Updated: Monday, November 16, 2020, 12:02 [IST]\nമലയാള സിനിമയുടെ തീരാനഷ്ടമാണ് നടൻ ജയൻ . നടന്റെ വിയോഗം ഇന്നും ഏറെ വേദനയോടെയാണ് ശ്രവിക്കുന്നത്. ജ്വലിച്ച് ഉയർന്നപ്പോൾ തന്നെ എന്നന്നേയ്ക്കുമായി പൊലിഞ്ഞ് വീഴുകയായിരുന്നു അദ്ദേഹം. നംവംബർ16 ജയന്റെ 40ാം ചാരമവാർഷികമാണ്. ഇപ്പോഴിത ജയനുമായുള്ള ഓർമകൾ പങ്കുവെച്ച് സിനിമാവാരികയുടെ പത്രാധിപരും സംവിധായകനുമായ വി.എസ്.നായർ. മാതൃഭൂമി ഡോട്കോമിലൂടെയാണ് ജയനുമായുള്ള ബന്ധത്തെ കുറിച്ച് അദ്ദേഹം വാചാലനായത്.\nആലപ്പുഴയിയിൽ നടന്ന ഒരു സിനിമ ചിത്രീകരണത്തിനിടെയാണ് ജയനെ ആദ്യമായി കാണുന്നത്. കുഞ്ചാക്കോയുടെ ക്ഷണമനുസരിച്ച് ആലപ്പുഴ ഉദയാ സ്റ്റുഡിയോയിൽ നടക്കുന്ന കണ്ണപ്പനുണ്ണി സിനിമാ ഷൂട്ടിങ്ങിന്റെ ഫീച്ചർ തയ്യാറാക്കാനായി പോയതായിരുന്നു. അവിടെ വെച്ചാണ് ജയനെ ആദ്യമായി കാണുന്നത് പരിചയപ്പെടുന്നത്. ആരും അടുത്തു പോകുന്ന പ്രകൃതത്തോടെയുള്ള സംഭാഷണമായിരുന്നു അദ്ദേഹത്തിന്റേതെന്നും സംവിധായകൻ പറയുന്നു.\nകണ്ണപ്പനുണ്ണി എന്ന സിനിമയുടെ ചിത്രീകരണത്തിന്റെ ഫീച്ചർ തയ്യാറാക്കാനാണ് അന്ന് സ്റ്റുഡിയോയിൽ പോയത്. മനോഹരമായി പുഞ്ചിരിച്ചു കൊണ്ടാണ് ജയൻ അന്ന് പരിചയപ്പെട്ടത്. ഞാനും കൊല്ലംകാരനാണ്. ഓലയിലാണ് വീട്. പേര് കൃഷ്ണൻ നായർ. ഈ ചിത്രത്തിൽ നല്ലൊരു വേഷമുണ്ടെന്നും അദ്ദേഹം തന്നോട് പറഞ്ഞു. അന്ന് ചിത്രത്തിലെ ഗെറ്റപ്പിൽ ഒരു ചിത്രമെടുത്തു. ഫീച്ചറിനൊപ്പം ആ പടവും പ്രസിദ്ധീകരിച്ചിരുന്നു.\nഒരു ദിവസം ഞാൻ കോട്ടമുക്കിലെ മലയാളനാട് ഓഫീസിലിരിക്കുമ്പോൾ ഒരു വെള്ള ഫിയറ്റ് കാർ അങ്കണത്തിൽ വന്നുനിന്നു. കാറിൽനിന്ന് പുറത്തിറങ്ങിയത് ജയനായിരുന്നു. എനിക്കഭിമുഖമായിരുന്നിട്ട് അത്യധികം സന്തോഷത്തോടെ പറഞ്ഞു. 'അന്ന് ഫോട്ടോയെടുത്തെങ്കിലും അതു പ്രസിദ്ധീകരിക്കുമെന്നു പ്രതീക്ഷിച്ചിരുന്നില്ല. പ്രധാന്യം നൽകി പ്രസിദ്ധീകരിച്ചതിൽ വളരെ സന്തോഷം'. അന്നു തുടങ്ങിയ ആത്മബന്ധം മരിച്ചിട്ടും അവസാനിച്ചില്ലെന്നാണ് എന്റെ അനുഭവം. നാട്ടിൽ വരുമ്പോഴൊക്കെ പിന്നെ എന്നെ കാണാൻ എത്തുമായിരുന്നു. ജയൻ പെട്ടെന്ന് സൂപ്പർസ്റ്റാറായി. സിനിമയ്ക്ക് കഥയെഴുതണമെന്നും സംവിധാനം ചെയ്യണമെന്നും എനിക്കാഗ്രഹമുണ്ടായിരുന്നു. ജയനെയാണ് ഹീറോയായി സങ്കല്പിച്ചിരുന്നത്.\nഞാനതു പറഞ്ഞപ്പോൾ അദ്ദേഹം പറഞ്ഞത് ഇങ്ങനെയാണ്. 'വീയെസിന്റെ പടത്തിൽ ഞാൻ അഭിനയിക്കും, എത്ര തിരക്കുണ്ടായാലും.'സ്‌ക്രിപ്‌റ്റൊക്കെ തയ്യാറാക്കിക്കൊള്ളൂ. 'അതുപ്രകാരം തിരക്കഥ പൂർത്തിയാക്കി ജയൻ കൊല്ലത്തുവരുന്നതും കാത്ത് ഞാനിരുന്നു. ദിവസങ്ങൾക്കുശേഷം കേട്ടത് ഹൃദയം പൊട്ടുന്ന വാർത്തയായിരുന്നു. കോളിളക്കത്തിന്റെ ചിത്രീകരണത്തിനിടെ ഹെലിക്കോപ്റ്റർ അപകടം.\nവളരെ ചെറിയ സമയം കൊണ്ട് തന്നെ മലയാള സിനിമയിൽ തന്റേതായ സ്ഥാനം ജയൻ കണ്ടെത്തുകയായിരുന്നു. വിജയ ചിത്രങ്ങളുടെ തോഴനായിരുന്നു താരം. . ശാപമോക്ഷം മുതൽ കോളിളക്കം വരെയുള്ള ചിത്രങ്ങളിൽ ഭൂരിഭാഗവും വൻ വിജയമായിരുന്നു. കോളിളക്കം എന്ന സിനിമയിലെ ഒരു സാഹസികരംഗത്തിന്റെ ചിത്രീകരണത്തിനിടയിലുണ്ടായ ഒരു ഹെലിക്കോപ്റ്റർ അപകടത്തിലാണ് ജയൻ അകാലമൃത്യുവടഞ്ഞത്. 41 വയസ്സേ അദ്ദേഹത്തിന് അപ്പോൾ ഉണ്ടായിരുന്നുള്ളൂ. ഇന്നും ജയൻ ചിത്രങ്ങൾ പ്രേക്ഷകരുടെ ഇടയിൽ ചർച്ച വിഷയമാണ്.\nRead more about: jayan ജയൻ\nDirector Vs Nair Recollect jayan's memory


ഓര്‍മ്മത്തെറ്റുപോലെ, എഴുതിയത് കെ കേരളദാസനുണ്ണി , വിഷയം നോവല് , ISBN 9780000122506, Published by Kerala Book Store Publishers ::: കേരളാ ബുക്ക് സ്റ്റോർ\nISBN : 9780000122506\nAuthor കെ കേരളദാസനുണ്ണി\nOther Books of കെ കേരളദാസനുണ്ണി\nmore about author കെ കേരളദാസനുണ്ണി\nBook Name in English : Ormathettupole\n1980 ന്ന് തൊട്ടുമുമ്പാണ് ഈ കഥ എന്‍റെയുള്ളില് കടന്നുവന്നത്. പിന്നെ അത് മനസ്സില് കിടന്നുവികസിച്ചു.1987 ലാണ് ഈ നോവല് എഴുതാന് തുടങ്ങിയത്. പല പ്രാരബ്ധങ്ങള് കാരണം അധികം വൈകാതെ എഴുത്ത് ഉപേക്ഷിക്കേണ്ടിവന്നു.2008 ല് ഞാന് ബ്ലോഗെഴുത്ത് ആരംഭിച്ചു. ഏറെ വൈകാതെ ഈ നോവല് ബ്ലോഗില് ഇടംപിടിച്ചു. മലയാളം ബ്ലോഗില് ആദ്യമായി പോസ്റ്റ് ചെയ്യപ്പെട്ട നോവലാണ് ഇതെന്ന് പറഞ്ഞുകേട്ടിട്ടുണ്ട്. എനിക്ക് അതിന്‍റെ സത്യാവസ്ഥ അറിയില്ല.എന്‍റെ അടുത്തസുഹൃത്തും ബന്ധുവും നല്ലൊരുവായനക്കാരനുമായ ശ്രി. പി. രാജഗോപാലാണ് ഇതെഴുതാന് എന്നെ പ്രോത്സാഹിപ്പിച്ചത് എന്ന് ഈ അവസരത്തില് കൃതജ്ഞതാപൂര്‍വ്വം ഞാന് സ്മരിക്കുന്നു.പാലക്കാടന് കര്‍ഷകരുടെ ദുരിതങ്ങള് പലതും ഞാന് നേരിട്ടു കണ്ടതാണ്. വായനക്കാരുടെ മുമ്പില് അത് അവതരിപ്പിക്കുക എന്നതായിരുന്നു എന്‍റെ ലക്ഷ്യം. അതിന്ന് പാകത്തില് ഒരു കഥ കോര്‍ത്തിണക്കി എന്നുമാത്രം.തുടക്കം മുതല് ഈ നോവല് വായിക്കുകയും അഭിപ്രായങ്ങളെഴുതി പ്രോത്സാഹനം നല്‍കുകയും ചെയ്ത കുറെപേരുണ്ട്. പാതിവഴിക്ക് ചിലര് അവസാനിപ്പിച്ച് പിന്‍മാറി. ചിലര് ആ സമയത്താണ് വായന തുടങ്ങിയത്. കഥയുടെ വിവിധഘട്ടത്തില് പലവിധ അഭിപ്രായങ്ങള് ഉണ്ടായിട്ടുണ്ട്. കഥ മെല്ലെ ഇഴഞ്ഞുനീങ്ങുകയാണ് എന്ന അഭിപ്രായം ഉണ്ടായപ്പോള് സാവകാശം വിസ്തരിച്ച് എഴുതാന് വേറെ ചിലര് ആവശ്യപ്പെടുകയുണ്ടായി. ചാമി എന്ന കഥാപാത്രത്തിന്‍റെ ആദ്യകാല ചെയ്തികള് വായിച്ച് വിമര്‍ശിച്ചവര് പിന്നെ അവന്‍റെ ആരാധകരായി മാറി. സരോജിനിയും വേണുവും തമ്മിലുള്ള വിവാഹം നടക്കാഞ്ഞതില് കുറെപേര് നിരാശ പ്രകടിപ്പിച്ചു. ഒരു എഴുത്തുകാരന് എന്ന നിലയില് അതെല്ലാം എന്നെ സന്തോഷിപ്പിച്ചിരുന്നു.\nWrite Your Review about ഓര്‍മ്മത്തെറ്റുപോലെ


തനുശ്രീദത്തയുടെ ആരോപണം; നാനാ പടേക്കര്‍ക്ക് വനിതാ കമ്മീഷന് നോട്ടീസ് | News Moments | The world in your palm top\nBollywood National Social\nതനുശ്രീദത്തയുടെ ആരോപണം; നാനാ പടേക്കര്‍ക്ക് വനിതാ കമ്മീഷന് നോട്ടീസ്\nമുംബൈ: നടി തനുശ്രീ ദത്ത ഉന്നയിച്ച ആരോപണങ്ങളില് നടപടിയുമായി വനിതാ കമ്മീഷന്. നാനാ പടേക്കര് ഉള്‍പ്പെടെ നാലു പേര്‍ക്ക് കമ്മീഷന് നോട്ടീസ് അയച്ചു. കൊറിയോഗ്രഫര് ഗണേഷ് ആചാര്യ, നിര്‍മാതാവ് സമീര് സിദ്ദിഖ്, സംവിധായകന് രാകേഷ് സാരംഗ് എന്നിവരാണ് മറ്റു മൂന്നുപേര്. ആരോപണങ്ങള് നാനാ പടേക്കര് നിഷേധിച്ചിരുന്നു.\nമീ ടൂ ക്യാംപെയിനില് ഉന്നയിച്ച ആരോപണങ്ങള്‍ക്കു പിന്നാലെ തനുശ്രീ ദത്ത ഇവര്‍ക്കെതിരെ പരാതിയും നല്‍കിയിരുന്നു. കഴിഞ്ഞ ശനിയാഴ്ചയാണ് ഓഷിവാര പോലീസില് തനുശ്രീ പരാതി നല്‍കിയത്. ആരോപണത്തില് പത്തു ദിവസത്തിനകം മറുപടി നല്‍കണമെന്നാണ് നോട്ടീസില് ആവശ്യപ്പെട്ടിരിക്കുന്നതെന്ന് വനിതാ കമ്മീഷന് ചെയര്‍പേഴ്‌സണ് വിജയ രത്‌നാകര് പറഞ്ഞു.\nവിവരങ്ങള് ശേഖരിക്കാന് പോലീസിനോടും ആവശ്യപ്പെട്ടിട്ടുണ്ടെന്നും അവര് പറഞ്ഞു. സിനിമാ മേഖലയില് സ്ത്രീകള് നേരിടുന്ന പ്രശ്‌നങ്ങള് പരിഹരിക്കുന്നതിനായി ഒരു സംഘടന തുടങ്ങാന് നിര്‍മാതാക്കളോട് കമ്മീഷന് ആവശ്യപ്പെട്ടിട്ടുണ്ട്.\nനിര്‍ഭയ കേസില് ദയാഹര്‍ജി തള്ളിയതിനെതിരെ മുകേഷ് സിങ് സുപ്രീം കോടതിയില്; ഹര്‍ജി പരിഗണിക്കുമെന്ന് കോടതി\nഎയര് ഇന്ത്യയുടെ മുഴുവന് ഓഹരികളും വിറ്റഴിക്കാനൊരുങ്ങി കേന്ദ്രം; ടെന്‍ഡര് ക്ഷണിച്ചു


ആഗോള ഭീകര പട്ടികയിൽ അഞ്ചു പേർ കൂടി: ഐ.എസിലെ തീവ്രവാദി പട്ടികയിലേയ്ക്കു കൂടുതൽ ആളുകളെ ഉൾപ്പെടുത്തി അമേരിക്ക | I-News Malayalam\nആഗോള ഭീകര പട്ടികയിൽ അഞ്ചു പേർ കൂടി: ഐ.എസിലെ തീവ്രവാദി പട്ടികയിലേയ്ക്കു കൂടുതൽ ആളുകളെ ഉൾപ്പെടുത്തി അമേരിക്ക\nആഗോള ഭീകരരുടെ പട്ടികയിൽ കൂടുതൽ ഭീകരരെ ഉൾപ്പെടുത്തി അമേരിക്ക. വിവിധ ഭീകര സംഘടനകളിൽപ്പെട്ട ഇസ്ലാമിക ഭീകരരെയാണ് പട്ടികയിൽ ഉൾപ്പെടുത്തിയത്. പുതിയ പട്ടിക അമേരിക്കൻ സ്റ്റേറ്റ് ഡിപ്പാർട്ട്മെന്റ് പുറത്തുവിട്ടു.\nഇസ്ലാമിക് സ്റ്റേറ്റ് കമാൻഡറായ ബോനോമദ് മസൂദ് ഒമറുൾപ്പെടെയുള്ളവരെയാണ് പുതുതായി ഭീകരരുടെ പട്ടികയിൽ ഉൾപ്പെടുത്തിയിരിക്കുന്നത്. മാലി കേന്ദ്രീകരിച്ച് പ്രവർത്തിക്കുന്ന ഭീകര സംഘടനയായ നുസ്രത്ത് അൽ ഇസ്ലാം വൽ മുസ്ലീമിൻ ഭീകരരായ സിദാംഗ് ഹിറ്റ, സലീം ഔൾദ് അൽ ഹസൻ, സൊമാലിയ കേന്ദ്രീകരിച്ച് പ്രവർത്തിക്കുന്ന ഭീകര സംഘടനയായ ഷബാബ് ഭീകരരായ അലി മുഹമ്മദ് രാഗെ, അബ്ദികാദിർ, മുഹമ്മദ് അബ്ദികാദിർ എന്നിവരാണ് അമേരിക്ക പട്ടികയിൽ ഉൾപ്പെടുത്തിയ മറ്റ് ഭീകരർ. മൊസാമ്പിക്ക്, ടാൻസാനിയ എന്നിവിടങ്ങളിൽ അടുത്തിടെയുണ്ടായ ഭീകരാക്രമണങ്ങളിൽ പ്രതിയാണ് മസൂദ് ഒമർ. വിവിധ രാജ്യങ്ങളിലെ ഭീകരാക്രമണകേസുകളിൽ പ്രതികളാണ് മറ്റ് നാല് പേരും. ഇവരുമായി ബന്ധപ്പെട്ട് പ്രവർത്തിക്കുന്ന സാമ്പത്തിക സ്രോതസ്സുകളുടെയും വ്യക്തികളുടെയും വിവരങ്ങളും അമേരിക്ക പുറത്തുവിട്ടിട്ടുണ്ട്.\nPrevious articleഒളിംപിക്സ് ഗോൾഫ്: ഇന്ത്യയ്ക്ക് മെഡൽ നഷ്ടം\nNext articleരാജ്യത്ത് 24 മണിക്കൂറിനിടെ 38,628 പേർക്കു കൂടി കോവിഡ്; 40,017 രോഗമുക്തർ


Controversial YouTuber Vijay P Nair arrested by police | വിജയ് പി നായര് അറസ്റ്റില്; ചുമത്തിയത് ശക്തമായ വകുപ്പുകള്, യൂ ട്യൂബ് ചാനലും പൂട്ടും - Malayalam Oneindia\n51 min ago കേരളപ്പിറവി ദിനത്തില് 66 ഓര്‍മ്മത്തുരുത്തുകളുമായി തദ്ദേശസ്വയംഭരണ സ്ഥാപനങ്ങള്\n58 min ago കേരളപ്പിറവി ദിനത്തില് പോലീസ് രൂപവല്‍ക്കരണ ദിനാഘോഷവും\nതിരുവനന്തപുരം: സ്ത്രീകളെ അധിക്ഷേപിച്ച് യൂ ട്യൂബില് വീഡിയോ പങ്കുവെച്ച വിജയ് പി നായരെ പൊലീസ് അറസ്റ്റ് ചെയ്തു. തിരുവനന്തപുരം കല്ലിയൂരിലെ വീട്ടിൽ നിന്നാണ് ഇയാളെ പിടികൂടിയത്. സ്ത്രീകളെ ആക്ഷേപിച്ചെന്ന പരാതിയിൽ തമ്പാനൂർ, മ്യൂസിയം പൊലീസ് സ്റ്റേഷനുകളിൽ വിജയ് പി നായർക്കെതിരെ കേസ് രജിസ്റ്റര് ചെയ്തിട്ടുണ്ട്. ഐടി ആക്ടിലെ 67, 67എ എന്നീ വകുപ്പുകള് കൂടി ഇയാള്‍ക്കെതിരെ ചുമത്താന് കോടതിയുടെ അനുമതി തേടിയിട്ടുണ്ട്.\nനേരത്തെ ഇയാള് താമസിച്ചിരുന്ന ലോഡ്ജില് പൊലീസ് പരിശോധന നടത്തിയിരുന്നു. തുടര്‍ന്നാണ് വീട്ടില് പരിശോധന നടത്തിയത്. കസ്റ്റഡിയിലെടുത്ത വിജയ് പി നായരെ മ്യൂസിയം പോലീസില് എത്തിച്ചു. കേസുകളുടെ അന്വേഷണം സൈബർ പൊലീസ് ഏറ്റെടുത്തേക്കുമെന്ന് മുഖ്യമന്ത്രി വാര്‍ത്താ സമ്മേളനത്തില് വ്യക്തമാക്കി.\nഇക്കാര്യത്തില് ഉന്നത പൊലീസ് ഉദ്യോഗസ്ഥര് നിയമോപദേശം തേടിയിരുന്നു. വിജയ് പി നായരുടെ യൂട്യൂബ് ചാനല് അടിയന്തരമായി പിന്‍വലിക്കണമെന്ന് ആവശ്യപ്പെട്ട് പൊലീസിന് യൂ ട്യൂബിന് കത്ത് നല്‍കിയിട്ടുണ്ട്. എന്നാല് ഇതുവരെ വിജയ് പി നായരുടെ ചാനല് നീക്കം ചെയ്യപ്പെട്ടിട്ടില്ല. അതിനിടെ പിഎച്ച്ഡി വ്യാജമാണെന്നും പൊലീസ് കണ്ടെത്തിയിട്ടുണ്ട്. ഗ്ലോബല് ഹ്യൂമന് പീസ് യൂണിവേഴ്‌സിറ്റി എന്നൊരു സര്‍വകലാശാലയുടെ പിഎച്ച്ഡി ഉണ്ടായിരുന്നെന്നായിരുന്നു ഇയാളുടെ അവകാശവാദം. എന്നാല് ഇങ്ങനെ ഒരു യൂണിവേഴ്സിറ്റി പോലും ഇല്ലെന്ന് പൊലീസ് കണ്ടെത്തുകയായിരുന്നു.\nവാട് ആൻ ഐഡിയ സർജി!ക്രിമിനലുകൾ മാത്രമല്ല,മാന്യന്മാരെന്ന് നടിക്കുന്നവരും ഇക്കാര്യത്തിൽ പിന്നിലല്ല; ലിസി\nControversial YouTuber Vijay P Nair arrested by police


Neoctide in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Neoctide upayogangal, dossge, parswafalangal, prayojanangal, prathipravarthanangal, munnariyippu\nNeoctide നേട്ടങ്ങളും ഉപയോഗങ്ങളും- Neoctide Benefits & Uses in Malayalam- Neoctide nettangalum upayogangalum\nNeoctide ഡോസേജും കഴിക്കേണ്ട വിധവും- Neoctide Dosage & How to Take in Malayalam - Neoctide dosagum kazhikkenda vidavum\nNeoctide പാർശ്വഫലങ്ങൾ- Neoctide Side Effects in Malayalam- Neoctide paarswafalangal\nNeoctide ബന്ധപ്പെട്ട മുന്നറിയിപ്പുകൾ- Neoctide Related Warnings in Malayalam- Neoctide bandhappeṭṭa munnaṟiyippukaḷ\nNeoctide-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Neoctide with Other Drugs in Malayalam- Neoctide-nu marunnukaḷumāyulla theevra pravarthanam\nNeoctide വൈരുദ്ധ്യങ്ങൾ- Neoctide Contraindications in Malayalam- Neoctide vairudyangal\nNeoctide സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Neoctide in Malayalam- Neoctide sambandhichu pothuveyulla chodyangal\nNeoctide ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Neoctide Interactions with Food and Alcohol in Malayalam- Neoctide bhakshnavum madyavumaayulla prathipravarthanangal\nNeoctide നേട്ടങ്ങളും ഉപയോഗങ്ങളും - Neoctide Benefits & Uses in Malayalam - Neoctide nettangalum upayogangalum\nNeoctide പിൻവരുന്നവ ചികിത്സിക്കാൻ ഉപയോഗിക്കുന്നു\nNeoctide ഡോസേജും കഴിക്കേണ്ട വിധവും - Neoctide Dosage & How to Take in Malayalam - Neoctide dosagum kazhikkenda vidavum\nNeoctide-ന്റെ ചേരുവകൾ - Neoctide Active Ingredients in Malayalam - Neoctide-nte cheruvakal\nNeoctide പാർശ്വഫലങ്ങൾ - Neoctide Side Effects in Malayalam - Neoctide paarswafalangal\nNeoctide ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nNeoctide ബന്ധപ്പെട്ട മുന്നറിയിപ്പുകൾ - Neoctide Related Warnings in Malayalam - Neoctide bandhappeṭṭa munnaṟiyippukaḷ\nNeoctide-ന്റെ ഉപയോഗം ഗർഭിണികൾക്കു സുരക്ഷിതമാണോ?\nNeoctide ഗർഭിണികൾക്ക് സുരക്ഷിതമാണോ എന്നതു സംബന്ധിച്ച് ഇതുവരെ ഗവേഷണം നടന്നിട്ടില്ല. തന്മൂലം അത് ഗർഭിണികളിൽ എന്തു ഫലം ഉളവാക്കുന്ന എന്ന കാര്യം അറിവില്ല.\nNeoctide-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Neoctide-ന്റെ പാർശ്വഫലങ്ങൾ അജ്ഞാതമാണ്. ഗവേഷണം നടന്നിട്ടില്ലാത്തതാണ് അതിന്റെ കാരണം.\nNeoctide വൃക്കകളെ എങ്ങനെയാണ് ബാധിക്കുന്നത്?\nNeoctide വൃക്ക-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nNeoctide കരളിനെ എങ്ങനെ ബാധിക്കുന്നു?\nNeoctide കഴിച്ചശേഷം കരൾ-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nNeoctide ഹൃദയത്തെ എങ്ങനെ ബാധിക്കുന്നു?\nNeoctide ഹൃദയം-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nNeoctide-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Neoctide with Other Drugs in Malayalam - Neoctide-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Neoctide പിൻവരുന്ന മരുന്നുകളോടൊപ്പം ഉപയോഗിക്കരുത് -\nNeoctide വൈരുദ്ധ്യങ്ങൾ - Neoctide Contraindications in Malayalam - Neoctide vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Neoctide കഴിക്കരുത് -നിങ്ങളോട്\nNeoctide സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Neoctide in Malayalam - Neoctide sambandhichu pothuveyulla chodyangal\nNeoctide ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Neoctide ആസക്തി ഉളവാക്കുന്നതല്ല.\nഅതെ, Neoctide കഴിച്ചശേഷം ഈ പ്രവർത്തനങ്ങളിൽ ഏർപ്പെടുന്നത് സുരക്ഷിതമാണ്. കാരണം അത് നിങ്ങളിൽ മയക്കം ഉണ്ടാക്കുന്നില്ല.\nഅതെ, എന്നാൽ Neoctide ഡോക്ടറുടെ ഉപദേശപ്രകാരം മാത്രം കഴിക്കുക.\nNeoctide കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nNeoctide ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Neoctide Interactions with Food and Alcohol in Malayalam - Neoctide bhakshnavum madyavumaayulla prathipravarthanangal\nആഹാരവും Neoctide-ഉം തമ്മിലുള്ള പ്രതിപ്രവർത്തനം\nഭക്ഷണവും Neoctide-ഉം എങ്ങനെ പ്രതിപ്രവർത്തിക്കും എന്നു പറയുക ബുദ്ധിമുട്ടാണ്, കാരണം ഇതിൽ ഗവേഷണമൊന്നും നടന്നിട്ടില്ല.\nമദ്യവും Neoctide-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Neoctide കഴിക്കുന്നതിന്റെ ഫലം അറിവായിട്ടില്ല.\nNeoctide ന് പകരമുള്ള മറ്റു മരുന്നുകൾ എല്ലാം കാണുക - Substitutes for Neoctide in Malayalam\nNeoctide വിലയും പാക്ക് സൈസും - Neoctide Price and Pack Size in Malayalam - Neoctide vilayum pack saisum\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Neoctide കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Neoctide കഴിച്ചുവോ ?\nനിങ്ങൾ എത്രമാത്രം Neoctide ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Neoctide കഴിച്ചത്?\nനിങ്ങൾ എപ്പോഴാണ് Neoctide ഉപയോഗിക്കുന്നത് ?


മലയാളികളെ ഞെട്ടിക്കുന്ന വാര്‍ത്തകള് താമസിയാതെ കേള്‍ക്കേണ്ടി വരും: ആലപ്പി അഷറഫ് | Kottayam Media\nമലയാളികളെ ഞെട്ടിക്കുന്ന വാര്‍ത്തകള് താമസിയാതെ കേള്‍ക്കേണ്ടി വരും: ആലപ്പി അഷറഫ്\nആഡംബര കപ്പലിലെ ലഹരി പാര്‍ട്ടി കേസിൽ പ്രതികരിച്ച് സംവിധായകന് ആലപ്പി അഷറഫ്. ബോളിവുഡ് മലയാള സിനിമയ്ക്ക് ഒരു പാഠമാകട്ടെയെന്ന് ആലപ്പി അഷറഫ്. ആഡംബര കപ്പലിലെ ലഹരി പാര്‍ട്ടിയുമായി ബന്ധപ്പെട്ട് നടന് ഷാരുഖ് ഖാന്റെ മകന് ആര്യന് ഖാന് പിടിയിലായതിന് പിന്നാലെയാണ് ആലപ്പി അഷറഫിന്റെ പ്രതികരണം. ഫേസ്ബുക്ക് കുറിപ്പിലൂടെയാണ് അദ്ദേഹം രംഗത്തെത്തിയത്.\nആ ആഡംബര കപ്പല് കൊച്ചിയിലും വന്നു പോകാറുണ്ടന്നത് ചിലരുടെ ചങ്കിടിപ്പ് വര്‍ദ്ധിപ്പിച്ചേക്കുമെന്നും, മലയാളികളെ ഞെട്ടിക്കുന്ന വാര്‍ത്തകള് താമസിയാതെ കേള്‍ക്കേണ്ടി വരുമെന്നും അദ്ദേഹം പറയുന്നു. സ്വയം തിരുത്താന് ഇനിയും സമയം ബാക്കിയുണ്ടെന്നും അവസരം പഴാക്കരുതെന്നും പറഞ്ഞുകൊണ്ടാണ് അദ്ദേഹം ഫേസ്ബുക്ക് കുറിപ്പ് അവസാനിപ്പിക്കുന്നത്. മയക്കുമരുന്ന് കേസില് നടന് ബിനീഷ് കോടിയേരിയെ അറസ്റ്റ് ചെയ്തതിനെക്കുറിച്ചും സംവിധായകന് കുറിപ്പില് പറയുന്നുണ്ട്.


കെ. രാഘവൻ മാസ്റ്റർ പുരസ്കാരം വിദ്യാധരൻ മാസ്റ്റർക്ക് | 20Oct2021\nകോഴിക്കോട് : കെ. രാഘവൻ മാസ്റ്റർ ഫൗണ്ടേഷൻ ഏർപ്പെടുത്തിയ 2021-ലെ പുരസ്കാരത്തിന് സംഗീത സംവിധായകൻ വിദ്യാധരനെ തിരഞ്ഞെടുത്തു. 50,000 രൂപയും പ്രശസ്തിപത്രവും അടങ്ങുന്നതാണ് പുരസ്കാരം.\nനാടൻ ഈണങ്ങളുടെയും ശാസ്ത്രീയ സംഗീതത്തിന്റെയും ഹിന്ദുസ്ഥാനി ശൈലിയുടെയും ആത്മസത്ത സൗന്ദര്യാത്മകമായി സമന്വയിപ്പിച്ച് സ്വന്തമായി ഒരു പാത വെട്ടിത്തുറന്ന സംഗീതസംവിധായകനാണ് വിദ്യാധരനെന്ന് ജൂറി അംഗങ്ങൾ വിലയിരുത്തി. നവംബർ ആദ്യവാരം തൃശ്ശൂരിൽ നടക്കുന്ന ചടങ്ങിൽ പുരസ്കാരം സമർപ്പിക്കുമെന്ന് ഫൗണ്ടേഷൻ പ്രസിഡന്റ് വി.ടി. മുരളിയും സെക്രട്ടറി ടി.വി. ബാലനും അറിയിച്ചു.\nതൃശ്ശൂർ : ശക്തമായ മഴയിൽ കൃഷി നശിച്ച കർഷകർക്ക് അടിയന്തര സഹായധനം നൽകണമെന്ന് കർഷക കോൺഗ്രസ് ജില്ലാ കമ്മിറ്റി ആവശ്യപ്പെട്ടു. മുണ്ടകൻ കൃഷി നശിച്ചതിനാൽ വിത്തിറക്കാൻ വിത്തും വളവും നൽകണം. പ്രസിഡന്റ് രവി പോലുവളപ്പിൽ, ജില്ലാ ജനറൽ സെക്രട്ടറിമാരായ റാഫേൽ പൊന്നാരി, പോൾ പുല്ലൻ, ജ്യോതിബാസു, എ.ആർ. സുകുമാരൻ, മനോജ് കെ. ഭാസ്‌കർ, സജീവൻ നടത്തറ, അഡ്വ. രാജീവൻ തുടങ്ങിയവർ യോഗത്തിൽ പങ്കെടുത്തു.\nതൃശ്ശൂർ : സീനിയർ സിറ്റിസൺസ് ഫ്രൺഡ്‌സ് വെൽഫെയർ അസോസിയേഷൻ ജില്ലാ കൺവെൻഷൻ സംസ്ഥാന വൈസ് പ്രസിഡന്റ് കെ.എ. അലി അക്ബർ ഉദ്ഘാടനം ചെയ്തു. ജില്ലാ പ്രസിഡന്റ് ഇ.സി. പദ്‌മരാജൻ അധ്യക്ഷനായി. സംസ്ഥാന സെക്രട്ടറി പി.പി. ബാലൻ, ജില്ലാ സെക്രട്ടറി കെ.പി. റപ്പായി, ട്രഷറർ എം.സി. ഹൈദരാലി, വി.വി. ദേവദാസ്, ജി. പ്രേംകുമാർ എന്നിവർ പ്രസംഗിച്ചു.\nമാസ്‌റ്റേഴ്‌സ് അത്‌ലറ്റിക് മീറ്റ്\nതൃശ്ശൂർ : സംസ്ഥാന മാസ്‌റ്റേഴ്‌സ് അത്‌ലറ്റിക് മീറ്റിൽ പങ്കെടുക്കാൻ അവസരം. 35 വയസ്സിന് മുകളിലുള്ള വനിതാ-പുരുഷ കായികതാരങ്ങൾക്ക് പങ്കെടുക്കാം. പങ്കെടുക്കാനാഗ്രഹിക്കുന്നവർ അറിയിക്കണമെന്ന് മാസ്റ്റേഴ്‌സ് അത്‌ലറ്റിക് ഫെഡറേഷൻ ജില്ലാകമ്മിറ്റി അറിയിച്ചു. നവംബർ 13, 14 തീയതികളിലായി കോഴിക്കോട്ടുവെച്ചാണ് മീറ്റ് നടക്കുന്നത്. ഫോൺ 7012729478, 9526310525.\n1017 പേർക്കുകൂടി കോവിഡ്\nതൃശ്ശൂർ : ജില്ലയിൽ ചൊവ്വാഴ്‌ച 1017 പേർക്കുകൂടി കോവിഡ് സ്ഥിരീകരിച്ചു. രോഗസ്ഥിരീകരണനിരക്ക് 11.74 ശതമാനം. 1,247 പേർ രോഗമുക്തരായി. ജില്ലയിൽ രോഗബാധിതരായി ചികിത്സയിൽ കഴിയുന്നവരുടെ എണ്ണം 4,384 ആണ്. തൃശ്ശൂർ സ്വദേശികളായ 78 പേർ മറ്റു ജില്ലകളിൽ ചികിത്സയിൽ കഴിയുന്നു. ജില്ലയിൽ ഇതുവരെ കോവിഡ് സ്ഥിരീകരിച്ചവരുടെ എണ്ണം 5,12,454 ആണ്. 5,06,223 പേരെയാണ് ആകെ രോഗമുക്തരായി ഡിസ്ചാർജ് ചെയ്തത്.


Monday 21 May 2018 12:01 pm IST\nകര്‍ണാടകയില് കോണ്‍ഗ്രസും ജെഡി(എസ്)യും ഒന്നിച്ചതോടെ ബിജെപിയുടെ നില ഇനി പരുങ്ങലിലാവുമെന്ന് പലരും നിരീക്ഷിക്കുന്നു. ഇവര് ഒന്നിച്ചു നിന്നാല് അടുത്ത ലോക്‌സഭാ തെരഞ്ഞെടുപ്പില് ബിജെപിയെ തറപറ്റിക്കാനാവും എന്നാണ് പലരുടെയും അഭിപ്രായം. വസ്തുതകള് പരിശോധിക്കാം.\nപഴയ മൈസൂര്, തീരദേശം, ബെംഗളൂര് സിറ്റി, സെന്‍ട്രല് കര്‍ണാടക, ഹൈദരാബാദ് കര്‍ണാടക (ഹൈദരാബാദ് നൈസാമിന്റെ അധീനതയില് ആയിരുന്ന പ്രദേശങ്ങള്), മുംബൈ കര്‍ണാടക (പഴയ ബോംബെ പ്രസിഡന്‍സിയുടെ ഭാഗമായിരുന്ന പ്രദേശങ്ങള്) എന്നിങ്ങനെ ആറു മേഖലകളായാണ് പൊതുവെ കര്‍ണാടക സംസ്ഥാനം തിരിക്കപ്പെട്ടിട്ടുള്ളത്.\nഇക്കഴിഞ്ഞ തെരഞ്ഞെടുപ്പില് ആറില് അഞ്ച് മേഖലകളിലും 2013 ലേതില്‍നിന്ന് വ്യത്യസ്തമായിരുന്നു ഫലം. തീരദേശത്തെ 19 സീറ്റില് 16 ലും ബിജെപി ജയിച്ചു. മുംബൈ കര്‍ണാടക മേഖലയിലെ 44 സീറ്റില്, 2013 ല് ബിജെപിക്ക് 12 സീറ്റായിരുന്നു. 2018 ആയപ്പോള് 26 സീറ്റായി ഇരട്ടിച്ചു. മധ്യകര്‍ണാടകയിലെ 27 സീറ്റില് 2013 ല് നാല് സീറ്റേ ബിജെപിക്ക് ഉണ്ടായിരുന്നുള്ളു. അത് 2018 ആയപ്പോള് 21 ല് ബിജെപി ജയിച്ചു.\nബിജെപിയെ സംബന്ധിച്ചടത്തോളം കര്‍ണാടകയില് ഇനി സ്വാധീനം വര്‍ദ്ധിപ്പിക്കണ്ടത് പഴയ മൈസൂര് മേഖലയിലാണ്. 66 സീറ്റുള്ള ഈ വലിയ പ്രദേശത്ത് നേരിയ സ്വാധീനം മാത്രമേ പാര്‍ട്ടിക്കുള്ളു. ജെഡിഎസും കോണ്‍ഗ്രസ്സും തമ്മിലാണ് ഇവിടെ മുഖ്യമായും മത്സരം നടന്നിട്ടുള്ളത്, നടക്കുന്നത്. മേഖലയിലെ 66 സീറ്റില് 15 എണ്ണമേ ബിജെപിക്ക് ഈ തെരഞ്ഞെടുപ്പിലും നേടാനായുള്ളു. 2013ല് എട്ടു സീറ്റായിരുന്നു, ഇരട്ടിച്ചുവെന്ന് പറയാമെന്നുമാത്രം.\nബിജെപിക്ക് മൈസൂര് മേഖല ഭേദിക്കാന് കടുപ്പമാര്‍ന്നൊരു കോട്ടയായി തുടരുന്നു. ഇവിടെ സ്വാധീനം വര്‍ദ്ധിപ്പിക്കാന് കൂടി ലക്ഷ്യമിട്ടാണ്, ഇക്കഴിഞ്ഞ തെരഞ്ഞടുപ്പില് നരേന്ദ്ര മോദി തന്റെ പ്രചാരണത്തിനു തുടക്കം കുറിച്ചത് ചാമരാജ് നഗറില് നിന്നായിരുന്നു. വൊക്കലിഗ സമുദായത്തിന്റെ ശക്തികേന്ദ്രമായ ഇവിടമാണ് ജെഡി (എസ്) ന്റെ സ്വാധീനമേഖല. അവര് ആകെ ജയിച്ച 40 ല് 30 ഉം ഇവിടെ നിന്നായിരുന്നു. ജെഡി(എസ്)കോണ്‍ഗ്രസ് നേര്‍ക്കുനേര് പോരാട്ടം നടന്നു പോന്നിരുന്ന ഇവിടെ അവര് ഒന്നാവുമ്പോള് ബിജെപിയെ സംബന്ധിച്ചടത്തോളം എന്നും അപ്രാപ്യമായിരുന്ന വലിയൊരു പ്രദേശത്ത് സ്വാധീനം വര്‍ദ്ധിപ്പിക്കാന് മികച്ചൊരവസരം ഒരുങ്ങുകയാണ്. അതായത്, ബിജെപി കടന്നുകയറുക സ്വാഭാവികമായും കോണ്‍ഗ്രസ് വോട്ട് ബാങ്കുകളിലെക്കാവും. ആത്യന്തികമായി നഷ്ടം സംഭവിക്കുക കോണ്‍ഗ്രസിനാവും.\nമറ്റൊന്നുകൂടി. ബിജെപിക്കെതിരേ ഒന്നിച്ചു നിന്നാല് നേട്ടം എന്ന കോണ്‍ഗ്രസ്-ജെഡിഎസ് കണക്കുകൂട്ടല് ശരിയല്ലെന്നതിന് 2014 ലോക്‌സഭാ തെരഞ്ഞെടുപ്പു ഫലം വിശകലനം തെളിവ്. രണ്ട് സീറ്റില് മാത്രമാണ് ഒന്നിച്ചു നിന്നാലും അവര്‍ക്ക് അധികമായി മേല്‍ക്കൈ കിട്ടുക. ശ്രദ്ധിക്കേണ്ട മറ്റൊരു വസ്തുത കൂടിയുണ്ട്. 2013ല് നടന്ന നിയമസഭാ തെരഞ്ഞെടുപ്പില് 122 സീറ്റുമായി കോണ്‍ഗ്രസ് ഒറ്റയ്ക്ക് ഭൂരിപക്ഷം നേടിയതിനു തൊട്ടുപിന്നാലെയായിരുന്നു 2014ല് ലോക്‌സഭാ തെരഞ്ഞെടുപ്പ് നടന്നത്. അതില് ബിജെപിക്ക് 17ഉം കോണ്‍ഗ്രസിന് ഒമ്പതുമായിരുന്നു സീറ്റ്. 104 സീറ്റുമായി ബിജെപി ഏറ്റവും വലിയ ഒറ്റക്കക്ഷി ആയിരിക്കെ, ഇപ്പോള്, അങ്ങനൊരു അനുകൂല ഘടകവും സഖ്യത്തിനില്ലെന്നതും ഓര്‍ക്കണം.\nഇതിനെല്ലാം പുറമേയാണ് മൂന്നാം സ്ഥാനക്കാരനായ സഖ്യകക്ഷിക്ക് മുഖ്യമന്ത്രി പദം നല്‍കി പ്രീണിപ്പിക്കുന്നതിലൂടെ കോണ്‍ഗ്രസിനു ദേശീയ തലത്തിലെ മുന്നണി രാഷ്ട്രീയത്തില് നഷ്ടപ്പെടുന്ന സ്വാധീനം.\nഒടുവില്, കക്ഷത്തില് ഇരുന്നത് പോവുകയും ഉത്തരത്തില് ഇരുന്നത് കിട്ടിയുമില്ല എന്ന അവസ്ഥയാവും മിക്കവാറും കോണ്‍ഗ്രസിന്റേത്!\n(മാനേജ്‌മെന്റ് പ്രൊഫഷണല്, സാമൂഹ്യ-രാഷ്ട്രീയ വിഷയങ്ങളില് ബ്ലോഗ് എഴുത്തുകാരന്)


sndp opposes economic reservation\n'സാമ്പത്തിക സംവരണം സാമൂഹ്യ നീതിക്കെതിരും ഭരണഘടനാ വിരുദ്ധവും': എസ്എന്‍ഡിപി യോഗം\nസംവരണവിഷയത്തില് പ്രതിപക്ഷനേതാവും യുഡിഎഫ് കണ്‍വീനറും നയം വ്യക്തമാക്കണം.\nPublished on : 27 Oct, 2020 , 3:56 am\nചേര്‍ത്തല: സംസ്ഥാന സര്‍ക്കാര് നടപ്പാക്കുന്ന മുന്നാക്ക സംവരണം സാമൂഹ്യ നീതിക്കെതിരും ഭരണഘടനാവിരുദ്ധവുമാണെന്ന് എസ്എന്‍ഡിപി യോഗം കൗണ്‍സില്. ഇത്തരമൊരു പശ്ചാത്തലത്തില് ഈഴവ-തീയ്യ-ബില്ലവ സമുദായത്തിനുള്ള വിദ്യാഭ്യാസ സംവരണം ഇരട്ടിയാക്കണമെന്നും എയ്ഡഡ് മേഖലയില് കൂടുതല് വിദ്യാഭ്യാസ സ്ഥാപനങ്ങള് അനുവദിക്കണമെന്നും യോഗം ആവശ്യപ്പെട്ടു.\nനിലവിലെ സംവരണവിഷയത്തില് പ്രതിപക്ഷനേതാവും യുഡിഎഫ് കണ്‍വീനറും നയം വ്യക്തമാക്കണമെന്നും യോഗത്തില് ആവശ്യമുയര്‍ന്നു.\nകേരളത്തിലെ എയ്ഡഡ് അണ് എയ്ഡഡ് മേഖലകളിലെ വിദ്യാഭ്യാസ സ്ഥാപനങ്ങളില് 65 ശതമാനവും മുന്നാക്ക സമുദായങ്ങളുടെ ഉടമസ്ഥതയിലാണ്. മാനേജ്‌മെന്റ് ക്വാട്ടയിലൂടെ മുന്നാക്കസമുദായാംഗങ്ങള്‍ക്ക് 70 ശതമാനം പങ്കാളിത്തമാണു ലഭിക്കുന്നത്. അതിനു പുറമേയാണ് പുതുതായി അനുവദിച്ചിരിക്കുന്ന 10 ശതമാനം സാമ്പത്തിക സംവരണം.\nപുതിയ സര്‍ക്കാര് ഉത്തരവ് ജാതി സംവരണത്തിന് എതിരാണെന്നും എസ്എന്‍ഡിപി ആരോപിച്ചു. മുന്നാക്ക സംവരണം പത്ത് ശതമാനമെന്നത് അഞ്ച് ശതമാനമാക്കി കുറയ്ക്കണമെന്ന് എസ്എന്‍ഡിപി ജനറല് സെക്രട്ടറി വെള്ളാപ്പള്ളി നടേശന് നേരത്തേ പറഞ്ഞിരുന്നു. മുന്നാക്ക സംവരണത്തില് സര്‍ക്കാരിന് പിഴവ് പറ്റിയെന്നും അദ്ദേഹം പറഞ്ഞിരുന്നു.\n‘സാമ്പത്തിക സംവരണം നടപ്പാക്കുന്നതിലൂടെ പിന്നാക്ക-മുന്നാക്ക അന്തരം വര്‍ധിക്കുകയാണ്. ഒരു തുണ്ടു ഭൂമി ഇല്ലാത്തവന് ഇനിയും സംവരണത്തിന്റെ ആനുകൂല്യം ലഭിക്കാതിരിക്കുമ്പോള് ഏക്കറു കണക്കിനു ഭൂമിയും മാളികകളുമുള്ള കോടിപതികള് സംവരണത്തിന്റെ ഗുണഭോക്താക്കളാകുന്ന കാഴ്ചയാണ് ഇനി കാണാനിരിക്കുന്നത്. പദവികളിലും അവസരങ്ങളിലുമുള്ള പിന്നാക്ക-മുന്നാക്ക അന്തരം കുറയ്ക്കുകയാണു സംവരണത്തിന്റെ ലക്ഷ്യം. പക്ഷെ മറിച്ചാണു സംഭവിക്കുന്നത്’- അദ്ദേഹം പറഞ്ഞു.


ഹനാനെ നിങ്ങൾ എന്തിനു കളിയാക്കി? - Oneindia Malayalam\nPublished : July 26, 2018, 01:28\nഹനാനെ നിങ്ങൾ എന്തിനു കളിയാക്കി?\nവാര്‍ത്തഹിറ്റായതിനോടൊപ്പം ചിലര് സംശയങ്ങളുമായും രംഗത്ത് എത്തിയിരുന്നു. ഹനാന്റെ മീന്‍കച്ചവടം സിനിമാ പ്രമോഷന് വേണ്ടിയാണെന്നായിരുന്നു ചിലരുടെ ആരോപണം. ഹാനാന്റെ ഫെയ്‌സ്ബുക്കില് പങ്കുവെച്ചിരുന്നു സിനിമാതാരങ്ങളോടൊത്തുള്ള ചിത്രങ്ങളും ഉള്‍പ്പെടുത്തിയായിരുന്നു ഇവരുടെ ആരോപണം.\nstudent kerala social media hanan


മദ്യ വിതരണം ബെവ്‌ക്യൂ ആപ്പിലൂടെ ; ബാറുകളും ബീവറേജുകളും വ്യാഴാഴ്ച മുതല് – twenty4news.com\nമദ്യ വിതരണം ബെവ്‌ക്യൂ ആപ്പിലൂടെ ; ബാറുകളും ബീവറേജുകളും വ്യാഴാഴ്ച മുതല്\nസംസ്ഥാനത്ത് ബാറുകളും ബീവറേജുകളും വ്യാഴാഴ്ച മുതല് തുറന്നു പ്രവര്‍ത്തിക്കുമെന്ന് മുഖ്യമന്ത്രി. രാവിലെ ഒമ്ബത് മുതല് രാത്രി ഏഴ് വരെയാണ് ബാറുകള് പ്രവര്‍ത്തിക്കുക. ബെവ്ക്യൂ ആപ്പ് വഴിയാണ് മദ്യത്തിന് ടോക്കണ് വിതരണം ചെയ്യുക. ആപ്പിന്റെ പരിഷ്‌കരിച്ച പതിപ്പ് ഉടന് പുറത്തിറക്കും.\nകഴിഞ്ഞ ലോക്ഡൗണ് സമയത്താണ് മദ്യവിതരണത്തിന് ബെവ്ക്യൂ ആപ്പ് ഏര്‍പ്പെടുത്തിയത്. കോവിഡ് നിരക്ക് കുറഞ്ഞതോടെ ജനുവരി അവസാനത്തിലാണ് ആപ്പിന്റെ പ്രവര്‍ത്തനം അവസാനിപ്പിച്ചത്.\nകോവിഡിന്റെ രണ്ടാം തരംഗത്തില് ബാറുകളും ബീവറേജുകളും അടച്ചതോടെ ബീവറേജ് കോര്‍പറേഷന് കനത്ത നഷ്ടമാണ് നേരിട്ടത്. ഇത് മറികടക്കാനാണ് പെട്ടന്ന് തന്നെ ബാറുകളുടെ പ്രവര്‍ത്തനം പുനരാരംഭിക്കാന് സര്‍ക്കാര് തീരുമാനിച്ചത്.\nTagged as: BevQ\nഅസമില് കുടുങ്ങിയ ബസ് ജീവനക്കാരന് ആത്മഹത്യ ചെയ്തു ; മരിച്ചത് കോഴിക്കോട് സ്വദേശി\nരണ്ടാം തരംഗം നീളാൻ സാധ്യത ; മുഖ്യമന്ത്രി


Aksharam Online ഒരു സാധാരണ പ്രണയകഥ | Anil Gopal\nഒരു സാധാരണ പ്രണയകഥ\nസ്വരാക്ഷരങ്ങളില് സുന്ദരിയായ 'ഋ' എന്ന അക്ഷരത്തിന് 'ന്' എന്ന ചില്ലക്ഷരത്തിനോട് പ്രേമം തോന്നി. പ്രണയം പറഞ്ഞ ഉടനെ ഒളിച്ചോടാനുള്ള പദ്ധതിയും തയ്യാറാക്കി. ഇരുണ്ടു വെളുത്തപ്പോള് രണ്ടുപേരെയും കാണാനില്ലായിരുന്നു. എണ്ണത്തില് കുറവാണെങ്കിലും സുന്ദരിമാരും ബുദ്ധിമതികളും ഉന്നതകുലജാതരെന്ന അഹന്തയുള്ളവരുമായിരുന്നു സ്വരങ്ങള്. വ്യഞ്ജനന്മാര് കരുത്തും ഉറപ്പുമുള്ള ശരീരങ്ങള് ഉള്ളവരും ആണ്‍പ്രജകളും ആണെങ്കിലും സ്വരങ്ങളില്ലാതെ തിരിയാനും മറിയാനും കഴിയില്ലെന്ന് ഉത്തമ ബോധ്യമുള്ളവരുമായിരുന്നു.\nഅംഗ വൈകല്യമുള്ള ഒരു അധകൃതനോടാണല്ലോ ആര്യവംശത്തില് പിറന്ന ഇവള്‍ക്ക് പ്രണയം തോന്നിയത് എന്ന അമ്പരപ്പിലായിരുന്നു എല്ലാവരും. വളവും തിരിവും സങ്കീര്‍ണമാക്കിയ ഉടല് പരാധീനതയും കുറഞ്ഞ ആള്‍ബലവും ചില്ലക്ഷരങ്ങളെ നിശബ്ദരാക്കി. വ്യഞ്ജനന്മാരുടെ കരുത്തിന്റെയും സ്വരങ്ങളുടെ വാള്‍മൂര്‍ച്ചയുള്ള നാക്കിന്റെയും അഹങ്കാരം സഹിക്കാനാവാതെ ചില്ലുകള് ഒരു തീരുമാനത്തിലെത്തി. ഒരു കൂട്ടപലായനമായിരുന്നു പദ്ധതി. തങ്ങളില്ലെങ്കില് ഈ സുന്ദര ശരീരികള് വികൃത രൂപീകള് ആകുമെന്നും ഈ അധകൃതര് പിറകില് കോട്ടപോലെ നില്‍ക്കുന്നതുകൊണ്ടാണ് ഇവരിത്ര സമ്പന്നരായിരിക്കുന്നതെന്നുമുള്ള സത്യം ബോധ്യപെടുത്താന് ഇതേ മാര്‍ഗ്ഗമുള്ളൂ.\nപദ്ധതി നടപ്പിലാക്കേണ്ടി വന്നില്ല. 'ഋ' പ്രണയം മടുത്ത് തിരിച്ചെത്തി. അവളിലെ ആര്യരക്തത്തിന് പെട്ടെന്നു തന്നെ മടുപ്പ് വന്നു. ചില്ലു കൂട്ടത്തില് തിരിച്ചെത്തിയ 'ന്' പുതിയൊരനുഭവത്തിന്റെ മധുരത്തില് സന്തോഷവാനായിരുന്നു. ഒന്നിച്ചു നിന്നാലേ ഓണമുള്ളു എന്നു മനസ്സിലാക്കിയ സ്വരങ്ങളും വ്യഞ്ജനങ്ങളും ചില്ലക്ഷരങ്ങളും പഴയപടി ഒന്നായി. പ്രണയവും വിരഹവും വിഷാദവും വിമോചനങ്ങളും നിറഞ്ഞ കഥകളും കവിതകളും ലേഖനങ്ങളും അവരൊന്നായി എഴുതിതുടങ്ങി.\nവേമ്പനാട്:ഒഴുകുന്ന മൂലധനവും ഒഴുകാത്ത ...


സ്വന്തം കഴിവിന് പുറത്തുള്ള കാര്യങ്ങളും ചെയ്യാന് ശ്രമിക്കണം: ‘സൂപ്പര്‍വുമണ്’ ലില്ലി സിംഗ്’ - The Newsrupt\nസ്വന്തം കഴിവിന് പുറത്തുള്ള കാര്യങ്ങളും ചെയ്യാന് ശ്രമിക്കണം: ‘സൂപ്പര്‍വുമണ്’ ലില്ലി സിംഗ്’\nPosted 10 Nov 2018 at 9:13 AM\n14 മില്യന് വരിക്കാരാണ് സൂപ്പര്‍വുമണ് ചാനലിനുള്ളത്. ലോകമെമ്പാടും കോടിക്കണക്കിന് ആരാധകരുള്ള ലില്ലി സിംഗിനെ കാണാനെത്തിയവരില് ഭൂരിഭാഗവും കൗമാരക്കാരായിരുന്നു.\nയൂട്യൂബിലേയും സോഷ്യല് മീഡിയയിലേയും തരംഗമായ 'സൂപ്പര്‍വുമണ്' ലില്ലി സിംഗ് ഷാര്‍ജ അന്താരാഷ്ട്രപുസ്തകമേളയുടെ ഒന്‍പതാം ദിവസമായ നവംബര് 8-ന് തന്റെ കൗമാരപ്രേക്ഷകര്‍ക്ക് വിസ്മയദര്‍ശനമേകി. ഷാര്‍ജ എക്‌സ്‌പോ സെന്ററിലെ രണ്ടായിരത്തിയഞ്ഞൂറ് പേര്‍ക്ക് ഇരിക്കാവുന്ന ബാള് റൂമില് ഒരു മണിക്കൂറിലേറെ തിങ്ങിനിറഞ്ഞ് കാത്തുനിന്ന ആരാധകര്‍ക്ക് ത്രസിപ്പിക്കുന്ന അനുഭവമായിരുന്നു ലില്ലി സിംഗിന്റെ വേദിയിലേക്കുള്ള വരവ്. 'സൂപ്പര് വുമണ്' എന്ന തന്റെ പ്രശസ്തമായ യൂട്യൂബ് പരിപാടിയിലൂടെ ലോകമെമ്പാടും കോടിക്കണക്കിന് ആരാധകരുള്ള ലില്ലി സിംഗിനെ കാണാനെത്തിയവരില് ഭൂരിഭാഗവും കൗമാരക്കാരായിരുന്നു. കൈയ്യടിച്ചും ഉച്ചത്തില് പേര് വിളിച്ചും അവര് തങ്ങളുടെ മെഗാസ്റ്റാറിനെ സ്വീകരിച്ചു.\nഇത്തവണ യുഎഇ സന്ദര്‍ശിക്കുമ്പോള് ഏറെ ആഹ്ലാദം തോന്നുന്നുവെന്ന് ലില്ലി സിംഗ് പറഞ്ഞു. ഒരിക്കല് ദുബായിലെത്തിയിട്ടുണ്ടെങ്കിലും ഷാര്‍ജ പുസ്തകമേളയില് തനിക്ക് ലഭിച്ച സ്വീകരണം വിസ്മയിപ്പിക്കുന്നതാണെന്ന് അവര് പറഞ്ഞു. 'ഹൗ റ്റു ബി എ ബോസ്' എന്ന പുസ്തകം രചിക്കാനുള്ള പ്രേരണ തന്റെ അനുഭവങ്ങളില് നിന്നാണെന്ന് ലില്ലി സിംഗ് പറഞ്ഞു. വ്യത്യസ്തമായ ഒട്ടേറെ അനുഭവങ്ങള് തനിക്കുണ്ടായിട്ടുണ്ട്. തനിക്ക് കോമഡി ചെയ്യാന് കഴിയില്ലെന്നാണ് ആദ്യം സ്വയം കരുതിയിരുന്നത്. പക്ഷേ, യൂട്യൂബ് ചാനലിന് പ്രേക്ഷകരെ ലഭിച്ചപ്പോള് കോമഡിയും ലൈവ് ഷോകളും ഒക്കെ താന് ചെയ്തു. അവസരങ്ങളൊന്നും താന് പാഴാക്കിയില്ല. തങ്ങളുടെ പരിധിക്ക് പുറത്തുള്ള കാര്യങ്ങള് കൂടി ചെയ്യാന് തയ്യാറാകുമ്പോഴാണ് വിജയം നേടാന് കഴിയുന്നത്.\nതാനൊരു അഭിനേതാവോ കൊമേഡിയനോ അല്ല. ആശയത്തിന് രൂപം നല്കുന്നതും പ്രേക്ഷകരെ രസിപ്പിക്കലുമാണ് തന്റെ രീതികള്. ഒരു ‘എന്റര്‍റ്റെയിനര്’ എന്ന് വിളിക്കപ്പെടാനാണ് തനിക്കിഷ്ടം. ‘സൂപ്പര്‍വുമണ്’ എന്നറിയപ്പെടുന്നതിലൂടെ സ്ത്രീകളുടെ കഴിവും കരുത്തുമാണ് അംഗീകരിക്കപ്പെടുന്നത്. കരുത്തരായ സ്ത്രീകളുടെയൊപ്പം പരിഗണിക്കപ്പെടുന്നതില് സന്തോഷം.\nലില്ലി സിംഗ് രചിച്ച പ്രശസ്തമായ 'ഹൗ റ്റു ബി എ ബോസ് (Bawse) : എ ഗൈഡ് റ്റു കോണ്‍ക്വെറിംഗ് ലൈഫ്' എന്ന പുസ്തകത്തിന്റെ വില്പനയും പരിപാടിയോടനുബന്ധിച്ച് സംലടിപ്പിച്ചിരുന്നു. ഇന്ത്യന് വംശജയായ ലില്ലി സിംഗ് കനേഡിയന് പൗരയാണ്. പഞ്ചാബില് നിന്നുള്ള മല്‍വീന്ദര് - സുഖ്വീന്ദര് ദമ്പതികളുടെ പുത്രിയാണ്. യൂട്യൂബില് 2010 ഒക്ടോബറില് തുടങ്ങിയ 'സൂപ്പര്‍വുമണ്' എന്ന ചാനലാണ് ലില്ലി സിംഗിനെ ലോകപ്രശസ്തയാക്കിയത്. 2018 ആഗസ്റ്റിലെ കണക്കനുസരിച്ച് 14 മില്യന് വരിക്കാരാണ് സൂപ്പര്‍വുമണ് ചാനലിനുള്ളത്. 2016-ല് ഇറങ്ങിയ 'എ ട്രിപ് റ്റു യൂണിക്കോണ് ഐലന്റ്' എന്ന ചിത്രത്തില് ലില്ലി സിംഗ് അഭിനയിച്ചിട്ടുണ്ട്. 2017-ല് കുട്ടികളുടെ അവകാശങ്ങള്‍ക്ക് വേണ്ടിയുള്ള യൂനിസെഫ് ഗുഡ് വില് അംബാസഡറായി നിയമിതയായി. ഇന്ത്യയിലും കെനിയയിലുമടക്കം ആയിരക്കണക്കിന് പെണ്‍കുട്ടികള്‍ക്ക് വിദ്യാഭ്യാസം നല്കുന്നതില് ലില്ലി സിംഗ് വിജയിച്ചു.\nSharjah Book FairSuper Woman Lilly SinghLilly Singh


രാജ്യത്ത് ഇന്നലെ കൊവിഡ് ബാധിച്ചത് 30548 പേർക്ക്, ഇന്നലെ നടത്തിയത് 8.61 ലക്ഷം സാമ്പിൾ | India sees rapid increase in Covid patients toll 30548 more people test positive\nDelhi, First Published 16, Nov 2020, 10:13 AM\nമഹാരാഷ്ട്ര 2544,തമിഴ് നാട് 1819, ഗുജറാത്ത് 1070, ആന്ധ്ര 1057 എന്നിങ്ങനെയാണ് മറ്റു സംസ്ഥാനങ്ങളിലെ പ്രതിദിന വര്‍ധന\nദില്ലി: രാജ്യത്തെ കോവിഡ് പ്രതിദിന വർധന വീണ്ടും മുപ്പത്തിനായിരത്തിലേക്ക്. ഇന്നലെ കൊവിഡ് ബാധിതരുടെ എണ്ണം 30,548 ആയി. നാല് മാസത്തിനു ശേഷമാണ് പ്രതിദിന വർധന മുപ്പത്തിനായിരത്തിൽ എത്തിയത്. ഇന്നലെ നടത്തിയത് 8.61 ലക്ഷം സാമ്പിൾ പരിശോധനകളാണ്.\nരാജ്യതലസ്ഥാനത്ത് കൊവിഡ് സാഹചര്യം രൂക്ഷമായ സാഹചര്യത്തില് കൂടുതല് ഇടപെടൽ നടത്താൻ കേന്ദ്ര സര്‍ക്കാര് തീരുമാനിച്ചു. ദില്ലിയിലെ പ്രതിദിന പരിശോധന ഒരു ലക്ഷമാക്കി ഉയര്‍ത്താന് ഇന്നലെ കേന്ദ്ര ആഭ്യന്തര മന്ത്രി അമിത് ഷാ വിളിച്ച യോഗം തീരുമാനിച്ചു. നിലവില് അറുപതിനായിരമാണ് പ്രതിദിന പരിശോധന. ആര്‍ടിപിസിആര് പരിശോധന കൂട്ടുന്നതിന്റെ ഭാഗമായി കണ്ടെയ്‌ൻമെന്റ് സോണ് കേന്ദ്രീകരിച്ച് ഐസിഎംആറിന്‍റെയും ആരോഗ്യ മന്ത്രാലയത്തിന്‍റെയും മൊബൈല് ടെസ്റ്റിങ് വാഹനങ്ങള് സജ്ജമാക്കും.\nഡിആര്‍ഡിഒ സെന്‍ററില് 750 അധിക കിടക്കകള് സജ്ജമാക്കാനും നിര്‍ദ്ദേശം നല്‍കി. ആരോഗ്യ പ്രവര്‍ത്തകരുടെ കുറവ് പരിഹരിക്കാന് സിആര്‍പിഎഫ് ഡോക്ടര്‍മാരെ ദില്ലിയിലെത്തിക്കും. ഏഴായിരത്തിന് മുകളിലാണ് ദില്ലിയിലെ പ്രതിദിന വര്‍ധന. മഹാരാഷ്ട്ര 2544,തമിഴ് നാട് 1819, ഗുജറാത്ത് 1070, ആന്ധ്ര 1057 എന്നിങ്ങനെയാണ് മറ്റു സംസ്ഥാനങ്ങളിലെ പ്രതിദിന വര്‍ധന.\nLast Updated 16, Nov 2020, 10:16 AM\nഇന്നലെ കൊവിഡ് ബാധിച്ചത്


ബൈബിള്‍പഠനം നടത്തിയ രണ്ടു ക്രൈസ്തവരെ സുഡാന് പോലീസ് അറസ്റ്റ് ചെയ്തു : Marian Pathram\nജുബാ: ബൈബിള് ക്ലാസിലേക്ക് പോകുകയായിരുന്ന രണ്ട് ക്രൈസ്തവരെ സൗത്ത് സുഡാന് പോലീസ് അറസ്റ്റ് ചെയ്തു. പബ്ലിക് ഓര്‍ഡറില് നിന്ന് വ്യതിചലിച്ചു എന്നതാണ് കുറ്റം സുഡാന് പീനല് കോഡ് 77 അനുസരിച്ചാണ് ഇവര്‍ക്കെതിരെ കേസെടുത്തിരിക്കുന്നത്. ബാപ്റ്റിസ്റ്റ് സഭാംഗങ്ങളാണ് ഇരുവരും.\nപോലീ്‌സ് അറസ്റ്റ് ചെയ്തുവെങ്കിലും അതേ ദിവസം തന്നെ ഇരുവരെയും ജാമ്യത്തില് വിട്ടയ്ക്കുകയും ചെയ്തു. കുട്ടികള് ക്രിസ്ത്യന് ഗാനങ്ങള് ആലപിക്കുന്നുണ്ടെന്നും അവര് ക്രിസ്തുമതത്തിലേക്ക് പരിവര്‍ത്തനം ചെയ്യപ്പെടുമോയെന്ന് ഭയക്കുന്നുവെന്നും ചില മുസ്ലീമുകള് പോലീസില് പരാതിപ്പെട്ടിട്ടുണ്ട്. ക്രൈസ്തവരുടെ പ്രാര്‍ത്ഥനകള്‍ക്കെതിരെ മുസ്ലീമുകള് നിരവധി പരാതികള് നല്കിയിട്ടുണ്ട്, പ്രാര്‍ത്ഥനാചടങ്ങുകള്‍ക്കെതിരെയാണ്പരാതികളേറെയും.\nക്രൈസ്തവമതപീഡനം നടക്കുന്ന രാജ്യങ്ങളുടെ പട്ടികയില് 13 ാം സ്ഥാനത്താണ് സൗത്ത് സുഡാന്.\nനൈജീരിയായിലെ ക്രൈസ്തവ ദേവാലയങ്ങളില് വീണ്ടും ഭീകരാക്രമണം; മൂന്നു മരണം


വിവസ്ത്രയായി ഇരിക്കുന്നനിലയില് മൃതദേഹം; മുഖം പ്ലാസ്റ്റിക് കവര് കൊണ്ട് മൂടി, കുഴിയില് മുളകുപൊടിയും | idukki sindhu murder| idukki news| latest kerala news\nവിവസ്ത്രയായി ഇരിക്കുന്നനിലയില് മൃതദേഹം; മുഖം പ്ലാസ്റ്റിക് കവര് കൊണ്ട് മൂടി, കുഴിയില് മുളകുപൊടിയും\nSep 5, 2021, 10:22 AM IST\nസിന്ധു, ബിനോയ് | ഫോട്ടോ: മാതൃഭൂമി\nഅടിമാലി: ബിനോയിയുമായി അകലാന്‍ശ്രമിച്ചതാണ് പണിക്കന്‍കുടിയിലെ സിന്ധുവിന്റെ കൊലപാതകത്തിലേക്ക് നയിച്ചതെന്ന് സൂചന.\nസിന്ധു അടുത്തിടെ തന്റെ ഭര്‍ത്താവിനെ കാണാന് പോയിരുന്നു. രണ്ട് ദിവസം കഴിഞ്ഞിട്ടും മടങ്ങിവന്നില്ല. ഇതേച്ചൊല്ലി ബിനോയിയും സിന്ധുവും തമ്മില് ഫോണിലൂടെ വാക്കേറ്റം ഉണ്ടായി. ഇളയമകനെ കൊലപ്പെടുത്തുമെന്ന് ബിനോയി ഭീഷണിപ്പെടുത്തിയിരുന്നു. അങ്ങനെയാണ് സിന്ധു വീണ്ടും പണിക്കന്‍കുടിയില് എത്തിയത്. ഈ വിവരങ്ങള് കഴിഞ്ഞ മാസം 11-ന് സിന്ധു മകളോട് പറഞ്ഞിരുന്നു.\nഇതിനുശേഷമാണ് ഈ ക്രൂരകൃത്യം ബിനോയി നടത്തിയതെന്നാണ് പോലീസ് നല്‍കുന്ന സൂചന. ഇത് സംബന്ധിച്ച നിര്‍ണായക വിവരങ്ങളും പോലീസിന് ലഭിച്ചിട്ടുണ്ട്. കേസിലെ പ്രതിയെന്ന് സംശയിക്കുന്ന ബിനോയി ഉടന് പോലീസിന്റെ പിടിയിലാകുമെന്ന് ജില്ലാ പോലീസ് മേധാവി പറഞ്ഞു.\nമൃതദേഹം പുറത്തെടുത്തത് ക്ഷതമേല്‍ക്കാതെ\nകാണാതായ സിന്ധുവിന്റെ മൃതദേഹം പുറത്തെടുത്തത് ബന്ധുക്കളുടെ സാന്നിധ്യത്തില്. ശനിയാഴ്ച രാവിലെ ഒന്‍പതുമണിക്ക് തന്നെ ഇടുക്കി ഡിവൈ.എസ്.പി.യുടെ നേതൃത്വത്തിലുള്ള പോലീസ് സംഘം സംഭവ സ്ഥലത്തെത്തി. മൃതദേഹം പുറത്തെടുക്കാന് പ്രദേശവാസികളായ മൂന്നുപേരുടെ സഹായം തേടി. മൃതദേഹത്തിന് ക്ഷതമേല്‍ക്കാത്ത രീതിയില് ഒന്നര മണിക്കൂര് നടത്തിയ ശ്രമത്തിനൊടുവില് പുറത്തെടുത്തു.\nമൃതദേഹം കുഴിച്ചെടുത്ത് നടത്തിയ പരിശോധനയില് അമ്മയുടെ മുക്കുത്തി കണ്ട് ഇളയ മകന് അഖില് മൃതദേഹം തിരിച്ചറിഞ്ഞു. ജീര്‍ണിച്ച് വിവസ്ത്രയായി ഇരിക്കുന്ന നിലയിലായിരുന്നു മൃതദേഹം. മൃതദേഹത്തിന്റെ മുഖം പ്ലാസ്റ്റിക് കവര്‍കൊണ്ട് മൂടിയിരുന്നു. കുഴിയിലാകമാനം മുളക് പൊടി വിതറിയിട്ടുണ്ട്. പുതിയ അടുപ്പുതറ പണിത് അതിന് നടുവില് വൃത്തത്തില് കുഴി ഉണ്ടാക്കി അതില് മൃതദേഹം ഇറക്കിവെച്ച് മണ്ണിട്ട് മൂടുകയായിരുന്നു. ഇതിന് മുകളില് അടുപ്പ് നിര്‍മിച്ചു.\nകുഴിക്ക് മുകളില് പാചകവും\nപ്രതിയെന്ന് സംശയിക്കുന്ന ബിനോയി ഈ അടുപ്പില് ഭക്ഷണം പാകംചെയ്ത് കഴിച്ചതിന്റെ ലക്ഷണങ്ങളുണ്ട്. മൃതദേഹം പോസ്റ്റ്മോര്‍ട്ടത്തിനായി കോട്ടയം മെഡിക്കല് കോളേജിലേക്ക് മാറ്റി. ഒളിവില് പോയ വീട്ടുടമയായ പണിക്കന്‍കുടി മാണികുന്നേല് ബിനോയിക്കുവേണ്ടി പോലീസ് അന്വേഷണം ഊര്‍ജിതമാക്കി.\nRead Also: അടുക്കള പഴയപോലയല്ല, കുട്ടി തറപ്പിച്ചുപറഞ്ഞു; പോലീസ് നായ വന്നിട്ടും തുമ്പില്ല; ദൃശ്യം മോഡല് കൊല.....\nഇയാള് ഫോണ് ഉപേക്ഷിച്ചതായാണ് അന്വേഷണസംഘം സംശയിക്കുന്നത്. വിരലടയാള വിദഗ്ധ ധനുജയും ഇടുക്കിയില്‍നിന്നുള്ള പോലീസ് നായ സ്‌ക്വാഡും പരിശോധന നടത്തി. മൃതദേഹത്തിന് 25 ദിവസത്തെ പഴക്കമുണ്ട്. ഇടുക്കി ഡിവൈ.എസ്.പി. ഇമ്മാനുവേല് പോളിന്റെ നേതൃത്വത്തിലുള്ള സംഘമാണ് കേസ് അന്വേഷിക്കുന്നത്. കഴിഞ്ഞ മാസം 12 മുതലാണ് ബിനോയ്‌ക്കൊപ്പം താമസിച്ചിരുന്ന സിന്ധുവിനെ കാണാതായത്. കഴിഞ്ഞ മാസം 15-ന് വെള്ളത്തൂവല് പോലീസില് വല്യമ്മ പരാതി നല്‍കി. പോലീസ് അന്വേഷണം മന്ദഗതിയിലായതോടെ സിന്ധുവിന്റെ ബന്ധുക്കള് ബിനോയിയുടെ വീട് തുറന്ന് പരിശോധിച്ചപ്പോഴാണ് മൃതദേഹം കണ്ടെത്തിയത്.\nകഴുത്ത് ഞെരിച്ച് ശ്വാസം മുട്ടിച്ചാണ് കൊല നടത്തിയതെന്നാണ് പ്രാഥമിക പോസ്റ്റ്‌മോര്‍ട്ടം റിപ്പോര്‍ട്ട്. വാരിയെല്ല് ഒരെണ്ണം ഒടിഞ്ഞിട്ടുണ്ട്. മറ്റ് വാരിയെല്ലുകള്‍ക്ക് ക്ഷതം സംഭവിച്ചു. ദേഹമാസകലം ക്ഷതം ഏറ്റതായും കോട്ടയം മെഡിക്കല് കോളേജിലെ പോലീസ് സര്‍ജന് വെള്ളത്തൂവല് പോലീസിന് നല്‍കിയ പ്രാഥമിക റിപ്പോര്‍ട്ടില് പറയുന്നു. അതേസമയം, അന്വേഷണത്തില് പോലീസ് അലംഭാവം കാണിക്കുന്നുവെന്ന് ആരോപിച്ച് ശനിയാഴ്ചയും ബന്ധുക്കള് രംഗത്തുവന്നു.\nContent Highlights: idukki panikkankudi sindhu murder case


Kerala women snake bite death; Husband and Friend Are In police custody | ഉത്രയെ പാമ്പ് കൊത്തുന്നത് കണ്ടുനിന്നു,കുറച്ചുകൂടി നല്ല ഭാര്യയെ കിട്ടുമെന്ന് കരുതി, 3മാസത്തെ പ്ലാനിങ് - Malayalam Oneindia\n15 min ago തിരുവനന്തപുരത്തെ ഡീല് വുമണ്; ആരാണ് സ്വപ്‌ന സുരേഷ്; വഴിതിരിവാവുന്നത് ഷംന കേസ്\n29 min ago സ്വപ്‌ന സുരേഷ് ഡീല്‍വുമണ്, സ്പ്രിംഗ്ലറുമായി ബന്ധം, ബ്ലാക്‌മെയിംലിംഗും, ഏത് കേസിലും രക്ഷപ്പെടും!!\nUpdated: Mon, May 25, 2020, 11:24 [IST]\nഅഞ്ചല്: കിടപ്പുമുറിയില് മുര്‍ഖന് പാമ്പിന്റെ കടിയേറ്റ് ഉത്ര (25) എന്ന യുവതി മരിച്ച സംഭവത്തില് ഭര്‍ത്താവ് സൂരജിനെയും സുഹൃത്ത് പാമ്പ് സുരേഷ് എന്നറിയിപ്പെടുന്ന കൊല്ലം കല്ലുവാതുക്കല് സ്വദേശി സുരേഷിനെയും പൊലീസ് അറസ്റ്റ് ചെയ്തു. ക്രൈം ബ്രാഞ്ച് നടത്തിയ അന്വേഷണത്തിലാണ് ഇരുവരുമാണ് പ്രതികളാണെന്ന് കണ്ടെത്തിയത്. കേസില് 90 ദിവസത്തിനുള്ളില് കുറ്റപത്രം സമര്‍പ്പിക്കുമെന്ന് റൂറല് എസ്പി ഹരി ശങ്കര് പറഞ്ഞു. ഉത്ര മരണപ്പെട്ട സംഭവത്തില് ദുരൂഹതയുണ്ടെന്നും സംഭവം അന്വേഷിക്കണമെന്നും ആവശ്യപ്പെട്ട് ഉത്രയുടെ മാതാപിതാക്കളാണ് പരാതി നല്‍കിയത്. ഇതിനെ തുടര്‍ന്ന് ക്രൈം ബ്രാഞ്ച് അന്വേഷിക്കുകയായിരുന്നു.\nകേരളത്തിലെ കുറ്റാന്വേഷണ ചരിത്രത്തിലെ ഏറ്റവും വിചിത്രമായ ശൈലിയിലുള്ള കേസാണിതെന്നും അപൂര്‍വമായ സംഭവങ്ങളിലൊന്നാണണെന്നും അന്വേഷണ ഉദ്യോഗസ്ഥന് ഹരിശങ്കര് പറഞ്ഞു. മൂന്ന് മാസത്തെ ആസൂത്രണമാണ് സൂരജ് കൊലപാതകത്തിന് വേണ്ടി നടത്തിയത്. ഭാര്യയെ കൊല്ലണമെന്ന ഉദ്ദേശ്യത്തോടെയാണ് സൂരജ് സുരേഷില് നിന്നും പാമ്പിനെ വാങ്ങിയത്. മേയ് എഴിനായിരുന്നു ഉത്രയെ കിടപ്പുമുറിയില് മരിച്ച നിലയില് കണ്ടെത്തിയത്.\nഉത്രയെ കൊത്തുന്നത് കണ്ടുനിന്നു\nമേയ് ആറന് വൈകീട്ടാണ് സൂരജ് പാമ്പിനെ സുരേഷില് നിന്നും വാങ്ങി ഒരു കുപ്പിയിലാക്കി വീട്ടിലെത്തിയത്. രാത്രി ഉത്ര ഉറങ്ങിയതോടെ ദേഹത്തിടുകയായിരുന്നു. പാമ്പ് രണ്ട് തവണ ഉത്രയെ കൊത്തുന്നത് സൂരജ് കണ്ടുനിന്നു. ഉത്ര മരിച്ചതിന് ശേഷം പാമ്പിനെ കുപ്പിയിലാക്കാന് ശ്രമിച്ചെങ്കിലും സാധിച്ചില്ല. പ്മ്പ് മുറിയിലെ അലമാരയ്ക്ക് അടിയില് ഒളിക്കുകയും ചെയ്തു.\nരാവിലെ അമ്മയാണ് ഉത്രയെ വിളിച്ചുണര്‍ത്താന് നോക്കിയത്. എന്നാല് വിളിച്ചിട്ട് ഉത്ര എഴുന്നേല്‍ക്കാത്തിനെ തുടര്‍ന്ന് മാതാപിതാക്കളും സഹോദരനും ആശുപത്രിയിലേക്ക് എത്തിച്ചു. എന്നാല് ആശുപത്രിയില് എത്തുന്നതിന് മുമ്പ് ഉത്ര മരണത്തിന് കീഴടങ്ങിയിരുന്നു. തുടര്‍മ്മ് മാതാപിതാക്കളുടെ പരാതിയെ തുടര്‍ന്ന് അഞ്ചല് പൊലീസ് കേസെടുക്കുകയായിരുന്നു. അസ്വഭാവിക മരണത്തിനായിരുന്നു കേസെടുത്തത്.\nകേസ് പിന്നീട് അന്വേഷണത്തിനായി ക്രൈംബ്രാഞ്ചിന് കൈമാറുകയായിരുന്നു. പിന്നീട് ഫോറന്‍സിക് വിദഗ്ദരും സൈബര് സെല്ലും ചേര്‍ന്ന് അന്വേഷിക്കുകയായിരുന്നു. പിന്നീട് നടത്തിയ അന്വേഷണത്തിലാണ് ഉത്രയുടെ ഭര്‍ത്താവിന് വിഷപ്പാമ്പുകളെ കൈകാര്യം ചെയ്യുന്നതില് കഴിവുണ്ടെന്നും ഇതുമായി ബന്ധപ്പെട്ട് യൂട്യൂബില് മറ്റും പരിശോധന നടത്തിയ വിവരങ്ങള് ശേഖരിച്ചെന്നും മനസിലായത്. പാമ്പ് സുരേഷുമായി ഇയാള് ഫോണില് ബന്ധപ്പെട്ടതിനുള്ള തെളിവുകളും പൊലീസിന് ലഭിച്ചിരുന്നു.\nഉത്രയുമായുള്ള വിവാഹത്തില് 98 പവനും പണവുമാണ് സൂരജ് സ്ത്രീധനമായി വാങ്ങിയത്. ഉത്രയേക്കാള് കുറച്ചുകൂടി നല്ല ഭാര്യയെ ലഭിക്കുമെന്ന് കരുതിയാണ് കൊലപാതകത്തിന് സൂരജ് പദ്ധതിയിട്ടതെന്നും പൊലീസ് പറഞ്ഞു. കേസില് അന്വേഷണം അവസാനിപ്പിക്കുന്നില്ലെന്നും ബന്ധുക്കള് ആര്‍ക്കെങ്കിലും കൊലപാതകത്തില് പങ്കുണ്ടോ എന്ന കാര്യം അന്വേഷിക്കുമെന്ന് എസ്പി ഹരിശങ്കര് പറഞ്ഞു. ഗാര്‍ഹിക പീഡനം സംബന്ധിച്ച പരാതിയും അന്വേഷിക്കുമെന്നും എസ്പി അറിയിച്ചു.\nകൊല്ലം ജില്ലയ്ക്ക് ആശ്വാസം, കേസുകൾ കുറഞ്ഞു, രോഗമുക്തി ഉയർന്നു, ഇന്ന് കൊവിഡ്3പേർക്ക് മാത്രം\nകൊല്ലത്ത് 12 പേർക്ക് കൂടി കൊവിഡ്, ഒരു കുടുംബത്തിലെ മൂന്ന് പേർക്ക്, ചികിത്സയിൽ 201 പേർ\nകൊല്ലത്ത് 11 പേർക്ക് കൂടി കൊവിഡ് സ്ഥിരീകരണം, ആശങ്ക ഒഴിയുന്നില്ല, രോഗമുക്തി7പേർക്ക്\nകൊല്ലത്ത് രോഗപ്രതിരോധം ശക്തമാക്കാന് ആരോഗ്യവകുപ്പ്... 23 ആംബുലന്‍സുകള് സര്‍വീസ് നടത്തും!!\nചെന്നായ ഭീതിയില് തെന്മല... നാട്ടുകാരെ കടിച്ച ചെന്നായക്ക് പേവിഷ ബാധ, വനംവകുപ്പ് പറയുന്നത്!!\nഓജോ ബോര്‍ഡ് കളി കാര്യമായി; ബാധ കയറി കൂട്ടുകാരി മരിച്ചന്ന് കരുതി 12 കാരി വീട് വിട്ടു\nകൊല്ലത്ത് കൊവിഡ് കേസുകളുടെ എണ്ണം 311; ഇന്ന് രോഗം പുറത്ത് നിന്നെത്തിയ 12 പേർക്ക്!\nആശങ്ക ഒഴിയാതെ കൊല്ലം, ഇന്ന് 16 പേർക്ക് രോഗം, ജില്ലയിൽ ചികിത്സയിലുളളത് 189 പേർ!\nഅമൃതാനന്ദമയി മഠത്തിലെ ആത്മഹത്യ; ചോദ്യങ്ങളുമായി ദീപ നിശാന്ത് ; മാധ്യമങ്ങള്‍ക്ക് പേടിയെന്ന്\n2 വയസുള്ള ആണ്‍കുട്ടിക്കും6വയസ്സുളള പെണ്‍കുട്ടിക്കും കൊറോണ! കൊല്ലം ജില്ലയിൽ രോഗികൾ കൂടുന്നു\nഅമൃതാനന്ദമയി മഠത്തിന് മുകളില് നിന്നും ചാടി വിദേശ യുവതി ആത്മഹത്യ ചെയ്തു\nkollam crime police snake arrest കൊലപാതകം പാമ്പ് പൊലീസ്\nKerala women snakebite death; Husband and Friend Are In police custody


ഉത്തരവാദിത്വം എനിക്ക്, എന്തും താങ്ങാന് തയ്യാര്, പാര്‍ട്ടി തീരുമാനിക്കട്ടെ: കെ.സുരേന്ദ്രന് - Keralabhooshanam Daily ഉത്തരവാദിത്വം എനിക്ക്, എന്തും താങ്ങാന് തയ്യാര്, പാര്‍ട്ടി തീരുമാനിക്കട്ടെ: കെ.സുരേന്ദ്രന്\nHome/NEWS/BREAKING NEWS/ഉത്തരവാദിത്വം എനിക്ക്, എന്തും താങ്ങാന് തയ്യാര്, പാര്‍ട്ടി തീരുമാനിക്കട്ടെ: കെ.സുരേന്ദ്രന്\nകോഴിക്കോട്: പരാജയത്തിന്റെ പ്രാഥമിക ഉത്തരവാദിത്വം തനിക്ക് തന്നെയാണെന്നും തോല്‍വിയില് പാര്‍ട്ടിക്ക് മനസ്സിലായ കാര്യം നേതൃത്വത്തെ അറിയിച്ചിട്ടുണ്ടെന്നും ബിജെപി സംസ്ഥാന അധ്യക്ഷന് കെ.സുരേന്ദ്രന്. എന്തും താങ്ങാന് തയ്യാറാണ്. തീരുമാനം നേതൃത്വത്തിന് എടുക്കാമെന്നും കെ.സുരേന്ദ്രന് കോഴിക്കോട് വാര്‍ത്താ സമ്മേളനത്തില് പറഞ്ഞു.\nകോണ്‍ഗ്രസിന്റെ രാഷ്ട്രീയ ദൗര്‍ബല്യത്തിന് ബി.ജെ.പി യെ കുറ്റപ്പെടുത്തിയിട്ട് കാര്യമില്ല. വോട്ട് കച്ചവടം ഉണ്ടായത് കോണ്‍ഗ്രസും സി.പി.എമ്മും തമ്മിലായിരുന്നു. വയനാട്ടിലടക്കം ഇടത് സ്ഥാനാര്‍ഥിയുടെ തോല്‍വി ഇതിന് ഉദാഹരണമാണെന്നും സുരേന്ദ്രന് ചൂണ്ടിക്കാട്ടി.\nമുസ്ലീം വോട്ടുകളുടെ ധ്രുവീകരണം കൃത്യമായി നടന്നിട്ടുണ്ട്. ലീഗിന് സ്ഥാനാര്‍ഥി ഇല്ലാത്ത ഇടങ്ങളില് എസ്.ഡി.പി ഐ യുടെ അടക്കം വോട്ടുകള് ഇടതിനാണ് പോയത്. ഏതാനും വോട്ടു കുറഞ്ഞത് കൊണ്ട് അതെല്ലാം വോട്ട് കച്ചവടമായിട്ടാണ് മുഖ്യമന്ത്രി ആരോപിക്കുന്നതെങ്കില് കഴിഞ്ഞ ലോക്‌സഭാ തിരഞ്ഞെടുപ്പില് സി.പി.എമ്മിന്റെ വോട്ട് കുറഞ്ഞത് വോട്ട് കച്ചവടം കൊണ്ടാണോയെന്ന് സുരേന്ദ്രന് ചോദിച്ചു. ലീഗും, ജമാ അത്ത് ഇസ്ലാമിയുടേയും, എല്ലാ വര്‍ഗീയ ശക്തികളുടേയും വോട്ട് സി.പി.എമ്മിനാണ് ലഭിച്ചതെന്നും സുരേന്ദ്രന് പറഞ്ഞു.\nഭാര്യയ്ക്ക് ഭര്‍ത്താവിനെ പങ്കുവയ്ക്കാനാകില്ല: അലഹബാദ് ഹൈക്കോടതി


sania-mirsa-sister-to-marry | ഊഹാപോഹങ്ങൾക്ക് അന്ത്യം കുറിച്ച് വിവാഹ വാർത്ത സ്ഥിരീകരിച്ച് സാനിയ മിർസ; സാനിയയുടെ സഹോദരി അനം മിർസ വിവാഹം കഴിക്കുന്നത് മുൻ ഇന്ത്യൻ ക്യാപ്റ്റൻ അസറുദ്ദീന്റെ മകൻ ആസാദുദ്ദീനെ; അസറുദ്ദീന്റെ ആദ്യ ഭാര്യയിൽ ഉള്ള മകനെ രണ്ടാം കെട്ടുകാരി കെട്ടുന്നത് ആഘോഷമാക്കി സോഷ്യൽ മീഡിയ - MarunadanMalayali.com\nOctober 08, 2019 | 06:53 AM IST | Permalink\nഹൈദരാബാദ്: സഹോദരിയുടെ വിവാഹ വാർത്തയെക്കുറിച്ചുള്ള അഭ്യൂഹങ്ങൾക്ക് വിരാമമിട്ട് സാനിയ മിർസ. ഇന്ത്യൻ ക്രിക്കറ്റ് ടീമിന്റെ മുൻ നായകൻ മുഹമ്മദ് അസ്ഹറുദ്ദീന്റെ മകൻ ആസാദുദ്ദീനെയാണ് ടെന്നീസ് താരത്തിന്റെ സഹോദരി അനം മിർസ വിവാഹം കഴിക്കുന്നത്. സാനിയ തന്നെയാണ് വിവാഹ വാർത്ത ഒരു ദേശീയ മാധ്യമത്തോട് സ്ഥിരീകരിച്ചത്. കഴിഞ്ഞ കുറച്ച് ദിവസങ്ങളായി വിവാഹത്തെക്കുറിച്ചുള്ള നിരവധി അഭ്യൂഹങ്ങളാണ് പരക്കുന്നത്. ഇതിന് പിന്നാലെയാണ് താരം തന്നെ സ്ഥിരീകരണവുമായി രംഗത്തെത്തിയത്. ആസാദിനും അനം മിർസയ്ക്കുമൊപ്പമുള്ള ചിത്രം 'കുടുംബം' എന്ന തലവാചകത്തോടെ സാനിയ കഴിഞ്ഞ ദിവസം സമൂഹമാധ്യമത്തിൽ പോസ്റ്റ് ചെയ്തിരുന്നു. ഇതോടെയാണ് വിവാഹത്തെക്കുറിച്ച് അഭ്യൂഹങ്ങൾ പ്രചരിച്ചു തുടങ്ങിയത്. ആസാദും അനവുമൊന്നിച്ചുള്ള ഒട്ടേറെ ചിത്രങ്ങൾ ഇരുവരും സമൂഹമാധ്യമങ്ങളിൽ പങ്കുവയ്ക്കാറുണ്ടെങ്കിലും പ്രണയത്തേക്കുറിച്ചോ വിവാഹത്തേക്കുറിച്ചോ സൂചനകളൊന്നും ഇതുവരെ നൽകിയിരുന്നില്ല.\nസ്‌റ്റൈലിസ്റ്റാണ് അനം മിർസ. 2016 നവംബർ 18ന് അക്‌ബർ റഷീദ് എന്നയാളെ അനം മിർസ വിവാഹം ചെയ്തിരുന്നു. എന്നാൽ, ഒന്നര വർഷത്തോളം നീണ്ട ദാമ്പത്യത്തിനു ശേഷം 2018ൽ ഇരുവരും പരസ്പര സമ്മതത്തോടെ പിരിയുകയായിരുന്നു. ഇതിപ്പോൾ രണ്ടാം വിവാഹമാണ് അനം മിർസയുടെത്. മുഹമ്മദ് അസ്ഹറുദ്ദീന് ആദ്യ ഭാര്യ നൗറീനിലുള്ള മൂത്ത മകനാണ് ആസാദുദ്ദീൻ എന്ന ആസാദ്. പിതാവിന്റെ പാത പിന്തുടർന്ന് ക്രിക്കറ്റ് താരമായ ആസാദ്, 2018ൽ ഗോവ ടീമിലേക്ക് തിരഞ്ഞെടുക്കപ്പെടുകയും ചെയ്തു. അസ്ഹറിന്റെ ഇളയ മകനായ ആയാസുദ്ദീൻ 2011ൽ ഒരു വാഹനാപകടത്തിൽ കൊല്ലപ്പെട്ടു.


മറഡോണ വീണ്ടും വിവാദത്തില് :: Janmabhumi Daily\nMonday 18 June 2018 1:37 am IST\nമോസ്‌ക്കോ: വിവാദങ്ങളുടെ തോഴനായ അര്‍ജന്റീനയുടെ ഫുട്‌ബോള് ഇതിഹാസം ഡീഗോ മറഡോണ വീണ്ടും വിവാദത്തില് കുടുങ്ങി. സ്പാര്‍ട്ട് സ്‌റ്റേഡിയത്തില് അര്‍ജന്റീന- ഐസ്‌ലന്‍ഡ് ലോകകപ്പ്് ഗ്രൂപ്പ്് ഡി മത്സരത്തിനിടെ പുകവലിച്ചതാണ് മറഡോണയെ വീണ്ടും കുരുക്കിലാക്കിയത്.\nറഷ്യയിലെ എല്ലാ ലോകകപ്പ് വേദികളിലും പുകവലിക്കുന്നതും പുകയില ഉപയോഗിക്കുന്നതും നിരോധിച്ചിട്ടുണ്ട്. ഈ സാഹചര്യത്തില് മറഡോണക്കെതിരേ നടപടിയുണ്ടാകും.\nമത്സരത്തിനിടെ മറഡോണ വംശീയ ആക്ഷേപം നടത്തിയതായും ആരോപണമുയര്‍ന്നിട്ടുണ്ട്. കൊറിയന് ആരാധകരെയാണ് മറഡോണ വംശീയമായി ആക്ഷേപിച്ചത്.\nഡീഗോയെന്ന് ഉറക്കെ വിളിച്ച ആരാധകര്‍ക്ക് നേരെ പുഞ്ചിരിച്ച്, കൈവീശി അഭിവാദ്യം ചെയ്ത ശേഷമാണ് മറഡോണ വംശീയമായ ആംഗ്യം കാണിച്ചതെന്ന് ഒരു ടെലിവിഷന് അവതാരകന് ആരോപിച്ചു. 1986 ലെ ലോകകപ്പില് കൈകൊണ്ട് ഗോള് നേടി വിവാദത്തിലായ മറഡോണ പിന്നീട് മയക്കുമരുന്ന് വിവാദത്തിലും കുടുങ്ങി.


പാരമ്പര്യവും നവീകരണവും : കൂടിയാട്ടം [Kalamandalam Sivan Namboothiri] – Kaishiki\nകൂടിയാട്ടത്തിലേക്കുള്ള എന്റെ വരവ് തന്നെ കൂടിയാട്ട ലോകത്തെ ഒരു വലിയ മാറ്റത്തിന്റെ തുടക്കം ആയിരുന്നു. കലാമണ്ഡലത്തിൽ കൂടിയാട്ടത്തെ ഉൾപ്പെടുത്തിയപ്പോൾ ആദ്യത്തെ രണ്ടു ശിഷ്യരിൽ ഒരാളായി ചാക്യാരല്ലാത്ത, എന്നെ തെരഞ്ഞെടുത്തു. കൂടിയാട്ടത്തിനെ കൂത്തമ്പലത്തിന് പുറത്തു കൊണ്ട് വന്ന, കൂടുതൽ ജനകീയമാക്കാൻ എല്ലാ രീതിയിലും പ്രവർത്തിച്ച വ്യക്തിയായിരുന്നു എന്റെ ഗുരു പൈങ്കുളം രാമ ചാക്യാർ. മാത്രമല്ല, ചാക്യാർ കുടുംബങ്ങളിൽ മാത്രം ഒതുങ്ങി നിന്നിരുന്ന ഈ കലയുടെ ലോകത്ത് മാറ്റങ്ങൾ സംഭവിക്കുന്നതും ജനങ്ങൾ കൂടിയാട്ടത്തെ പറ്റി കൂടുതൽ അറിയാൻ തുടങ്ങിയതും കലാമണ്ഡലത്തിൽ 1965 ഇൽ കൂടിയാട്ടം കളരി ആരംഭിച്ചതോടെയാണ്. കഥകളി പഠിക്കാനുള്ള മോഹവുമായി ചെന്ന ഞാൻ കൂടിയാട്ടത്തിന് ചേർന്നതും യാദ്രിശ്ചികമായിരുന്നു. അന്നേ വരെ കൂടിയാട്ടം എന്താണെന്ന് പോലും എനിക്ക് അറിയില്ലായിരുന്നു. അതായത് അത്രയും ജനങ്ങൾക്ക് അപരിചിതമായിരുന്നു ഈ കല.\nകലാമണ്ഡലത്തിൽ അന്നേ കഥകളി കളരി വളരെ നല്ല രീതിയിൽ നടക്കുന്ന കാലം. കുഞ്ഞു നായരാശാനും രാമൻകുട്ടിആശാനും, പദ്മനാഭനാശാനുമൊക്കെ ആശാന്മാർ. ആ സാഹചര്യത്തിൽ ഒരു ഗുരുനാഥനും രണ്ടു ശിഷ്യരും മാത്രമായി നടന്നിരുന്ന കൂടിയാട്ട കളരിയെ ഇവരെല്ലാം നല്ല രീതിയിൽ സ്വാധീനിച്ചിട്ടുണ്ട്. എന്നെ ചവിട്ടി ഉഴിഞ്ഞത് രാമൻകുട്ടിയാശാനായിരുന്നു. ഞങ്ങളുടെ ശരീരത്തെ പാകപ്പെടുത്തി എടുക്കുന്നതിലും താളസ്ഥിതി ശരിയാക്കുന്നതിലുമെല്ലാംകഥകളിയാശാൻമാരുടെ സ്വാധീനം ഉണ്ടായത് സ്വാഭാവികം. അതിനെ നല്ലൊരു മാറ്റമായാണ് ഞാൻ കാണുന്നത്. അന്ന് തന്നെ നല്ല മാറ്റങ്ങളെ സ്വീകരിക്കുന്നതിൽ തൽപരനായിരുന്നു രാമചക്യാരശാൻ. നമ്പൂതിരി എന്ന നിലയ്ക്ക് എനിക്ക് കേൾക്കേണ്ടി വന്ന പരിഹാസങ്ങളിൽ തളരാതെ പിടിച്ചു നിൽക്കാൻ പ്രചോദനമായത് ആശാന്റെ ആശ്വാസ വാക്കുകൾ മാത്രമായിരുന്നു. മറ്റു വേദികൾ കിട്ടിയിരുന്നുവെങ്കിലും ക്ഷേത്രങ്ങളിലെ കൂത്തമ്പലങ്ങലിൽ എനിക്ക് അവതരണം നിഷിദ്ധമായിരുന്നു. ഇന്നും ആ അവസ്ഥ മാറിയിട്ടൊന്നുമില്ല. ഗുരുനാഥന് അവകാശമുണ്ടായിരുന്ന വെങ്ങാനല്ലൂർ ക്ഷേത്രത്തിൽ അദ്ദേഹം എന്നേയും ഉൾപ്പെടുത്തുമായിരുന്നു. പക്ഷേ അന്ന് പഠിപ്പിച്ചിരുന്ന കഥകളിലൊന്നും മാറ്റങ്ങളൊന്നും കൊണ്ട് വന്നിട്ടില്ല. ശൂർപ്പണകാങ്കം, സുഭദ്രാധനന്ജയം, തോരണയുദ്ധം, ബാലിവധം ഇതൊക്കെയായിരുന്നു ആശാൻ പഠിപ്പിച്ചിരുന്നത്. അതും പഴയ ചിട്ടയിൽ തന്നെ. അക്കാലത്ത് മിഴാവിൽ വന്ന ചിട്ട എടുത്തു പറയേണ്ട ഒന്നാണ്. പി.കെ. നാരായണൻ നമ്പ്യാരാശാൻ കലാമണ്ഡലത്തിൽ എത്തിയതോടെ ചൊല്ലിയാട്ടത്തിനു കൃത്യമായ ചിട്ട കൊണ്ടുവന്നു എന്ന് പറയാം. മുദ്രകൾക്കനുസരിച്ച് മിഴാവ് വായിക്കുന്ന സമ്പ്രദായം കൊണ്ടുവന്നത് അദ്ദേഹമായിരുന്നു. പണ്ട് ചാക്യാരുടെ പുറകിൽ മാത്രമേ നമ്പ്യാർക്ക് സ്ഥാനം ഉണ്ടായിരുന്നുള്ളൂ. പക്ഷേ, നാരായണൻ നമ്പ്യാരാശാൻ ചൊല്ലിയാട്ട സമയത്ത് മുഴുവൻ അഭിനയിക്കുന്നവരുടെ മുന്നിൽ ഇരുന്ന് വായിക്കും. അതുവഴി അഭിനയവും മുദ്രകളും അവരുടെ മനസ്സിൽ പതിയും. വാദ്യവും അഭിനയവും തമ്മിൽ ചേർന്ന് കൊണ്ടുള്ള പ്രത്യേക സൗന്ദര്യം അവതരണത്തിന് കൈവരാൻ ഇതുകൊണ്ട് സാധിച്ചു. ഇടയ്ക്കക്ക് അച്യുണ്ണി പൊതുവാളും ഉണ്ടായിരുന്നു. അക്കാലത്ത് തന്നെയാണ് കഥകളി കോപ്പ് നിർമ്മാണ വിദഗ്ദരുടെ സഹയത്തോടെ കൂടിയാട്ടത്തിന്റെയും പുതിയ കോപ്പ് നിർമ്മാണം നടന്നത്. ഇത്തരത്തിൽ ആഹാര്യത്തിലും അഭിനയത്തിലും നൃത്തവശങ്ങളിലുമെല്ലാം ഒരു കൃത്യതയും ചിട്ടയും വരാൻ കഥകളിക്കാരുടെ സ്വാധീനം നന്നായി സഹായിച്ചിട്ടുണ്ട് എന്ന് തന്നെയാണ് എന്റെ അഭിപ്രായം.\nപണ്ട് കൂടിയാട്ട കലാകാരൻമാർ കഥകളി കാണരുത് എന്ന് ശഠിച്ചിരുന്നുവത്രേ. പക്ഷേ, ചാക്യാരാശാൻ നിർബന്ധമായി കഥകളി ചൊല്ലിയാട്ട ക്ലാസ്സും അതുപോലെ അവതരണങ്ങളും കാണാൻ പറയുമായിരുന്നു. ചുവടുകളിലെ ഉറപ്പ്, മുട്ട് പൊക്കി മുദ്ര പിടിക്കുക തുടങ്ങിയ ചിട്ടകളെല്ലാം കൂടിയാട്ടത്തിൽ വന്നു ചേർന്നത് ഈ സ്വാധീനം കൊണ്ട് തന്നെയാണെന്നാണ് ഞാൻ വിശ്വസിക്കുന്നത്.\nഇത്തരം ചിട്ടകളാണ് കൂടിയാട്ടത്തിൽ കൂടുതൽ വന്നിട്ടുള്ളത്, പ്രത്യേകിച്ചും കലാമണ്ഡല ശൈലിയിൽ. അതല്ലാതെ പുതിയ കഥയുടെ ചിട്ടപ്പെടുത്തൽ നടന്നത് ഭഗവദ്ദജ്ജുകീയം ആയിരുന്നു. വിദൂഷക ശ്ലോകത്തോട് കൂടി അത് ചിട്ടപ്പെടുത്തി. സമ്പ്രദായങ്ങളെല്ലാം പഴയത് പോലെ തന്നെ ആയിരുന്നു. പിന്നെ ഇപ്പോൾ പൊതുവെയും പുതിയ കഥകൾ കണ്ടുവരുന്നു, കോപ്പുകൾ മോടി കൂട്ടുന്നു എന്നതൊക്കെ ഒഴിച്ച് പറയത്തക്ക വേറെ വ്യത്യാസങ്ങളൊന്നും കണ്ടു വരുന്നില്ല.\nരണ്ട് മിഴാവ് ഉൾപ്പെടുത്തിയതൊക്കെ നല്ല മാറ്റങ്ങൾ ആയിരുന്നു. അത്രയും കലാകാരൻമാർക്ക് അവസരം ലഭിക്കാൻ അത് സഹായിക്കും. ഒച്ച കൂടുന്നു എന്നൊരു പരാതി കേൾക്കാറുണ്ട്. പക്ഷേ ഇന്നത്തെ വലിയ വേദികളിൽ അത് ആവശ്യമാണ്. മാത്രമല്ല ഒതുക്കി വായിക്കാൻ കലാകാരൻമാർക്കും കഴിയണം.\nനേരത്തെ പറഞ്ഞല്ലോ കൂടിയാട്ടത്തെ കൂടുതൽ ജനകീയമാക്കുന്നതിലാണ് ആശാനും ഞാനുമൊക്കെ ശ്രദ്ധിച്ചതെന്ന്. ഞങ്ങൾ വിദ്യാർത്ഥികളായിരിക്കെ തന്നെ മറു നാടുകളിലൊക്കെ ചില അവതരണങ്ങൾ നടത്തിയിരുന്നു. അപ്പോഴൊക്കെ ദിവസങ്ങളോളം നീണ്ടുനിൽക്കുന്ന തരത്തിലുള്ള അംഗങ്ങൾ ചെയ്യാൻ പറ്റില്ല. അത്തരം സാഹചര്യത്തിൽ ചുരുക്കി ചെയ്യേണ്ടി വരും. അത് കാലവും സാഹചര്യവും ആവശ്യപ്പെടുന്ന മാറ്റങ്ങളാണ്.അവയെ ഉൾക്കൊണ്ടേ മതിയാവൂ. ചിട്ടയും സൗന്ദര്യവും വിടാതിരിക്കലാണ് പ്രധാനം.\nമാറ്റത്തെ അന്വേഷിച്ച വ്യക്തിയായിരുന്നു ഞാൻ. എന്നിലൂടെ വന്ന മാറ്റങ്ങൾ ഒക്കെ തന്നെ ആവാം ഇന്ന് കൂടിയാട്ടത്തിന്റെ കലാമണ്ഡലം ശൈലി ആയി നിലനിൽക്കുന്നത്. മറ്റു ശൈലികളിലെ കൂടിയാട്ടമായാലും കഥകളിയായാലും അതല്ല മറ്റു നൃത്തങ്ങളായാലും ഞാൻ ധാരാളം കാണാൻ ശ്രമിക്കാറുണ്ട്. നമ്മുടെ സൗന്ദര്യ വീക്ഷണത്തെ വലുതാക്കാൻ അത് സഹായിക്കും. നൃത്തത്തിലെയും മുദ്രകളിലെയും വ്യക്തത, അഭിനയത്തെ ആസ്വാദകർക്ക് കൂടുതൽ മനസ്സിലാകും വിധം പ്രകടമാക്കുന്ന രീതികൾ തുടങ്ങിയവ കഥകളി ചൊല്ലിയാട്ട കളരികളിൽ നിന്ന് ഞാൻ സ്വീകരിച്ചവയാണ്. എന്നാൽ അത് ഒരിക്കലും കഥകളി കാണിക്കലല്ല. അങ്ങനെ ആവുകയുമരുത്.\nപുതിയ ചിട്ടപ്പെടുത്തൽ ഉണ്ടായിട്ടുള്ളത്, ആദ്യം ഗുരുനാഥന്റെ ഭഗവദ്ദജ്ജുകീയം തന്നെആയിരുന്നു. വിദൂഷകശ്ലോകത്തോട് കൂടി അംഗം മുഴുവനായി ചിട്ടപ്പെടുത്തുന്നതിൽ ഞാനും പങ്കു കൊണ്ടിട്ടുണ്ട്. അതിനു ശേഷം ജടായുവധവും ശ്രീരാമ പട്ടാഭിഷേകവും ചിട്ടപ്പെടുത്തി. പഴയ സമ്പ്രദായത്തിൽ നിന്ന് കൊണ്ട് തന്നെ. അതിൽ മാറ്റം വരുത്തുന്നതിൽ എനിക്കും അഭിപ്രായമില്ല. പിന്നെ മറ്റൊന്ന് ശാകുന്തളം. ശാകുന്തളത്തിലെ ഭാഗങ്ങൾ മാണി മാധവ ചാക്യാരുടെ അടുത്തു പോയി അദ്ദേഹത്തിൽ നിന്ന് മനസ്സിലാക്കാൻ സാധിച്ചിട്ടുണ്ട്. അംഗം പഠിച്ചു എന്നല്ലാതെ എന്റേതായ അവതരണ രീതിയിൽ തന്നെ ചെയ്യാനായിരുന്നു അദ്ദേഹം അന്ന് ഉപദേശിച്ചത്.\nഅഭിനയവും കൊട്ടും തമ്മിലുള്ള ചേർച്ചയാണ് ഞാൻ ഇപ്പോഴും ശ്രദ്ധിക്കാറുള്ള മറ്റൊന്ന്. എത്ര ജൂനിയർ കുട്ടികൾ മിഴാവിന് വന്നാലും ചെയ്യാൻ പോകുന്ന ക്രിയയെ കുറിച്ച് അതിന്റെ ദൈർഘ്യത്തെ കുറിച്ച് അവർക്ക് ആദ്യമേ ഒരു ധാരണ കൊടുക്കും. എന്റെ കൈലാസോദ്ധാരണമൊക്കെ ഇത്രയും ശ്രദ്ധിക്കപ്പെട്ടത് ഈ ചേർച്ച ഉണ്ടായത് കൊണ്ടും കൂടിയാണ്.\nയുക്തിയില്ല എന്ന് തോന്നുന്ന പല കാര്യങ്ങളും ഉപേക്ഷിച്ചിട്ടുണ്ട്. ഒരു നമ്പൂതിരിയായിട്ടും എന്റെ കർമ്മ മേഖല ഈ കലയാണ് എന്ന് തിരിച്ചറിഞ്ഞ് പൂണൂൽ ഉപേക്ഷിച്ച വ്യക്തിയാണ് ഞാൻ. അതുപോലെ കൂടിയാട്ടത്തിലും കൂത്തിലും സാധാരണ ചാക്യന്മാരുടെ ഇടയിൽ നെറ്റിയിലൊരു ചുവപ്പ് തുണി കെട്ടുന്ന പതിവുണ്ട്. ഒരു പക്ഷേ പണ്ട് മുടി മുഖത്തേക്ക് വരാതിരിക്കാനോ മറ്റോ ആയിരിക്കും അങ്ങനെ ചെയ്തു കൊണ്ടിരുന്നത്. ഇന്ന് അതിന്റെ ആവശ്യമില്ല എന്ന് തോന്നിയതിനാൽ ഞാൻ ചുവപ്പുതുണി നെറ്റിയിൽ കെട്ടാറില്ല. അതല്ലാതെ അതിൽ ഒരു അനുഷ്ടാന അംശമൊന്നും എനിക്ക് തോന്നിയില്ല. ചെയ്യുന്ന പ്രവൃത്തിയുടെ വൃത്തിയും സൗന്ദര്യവുമാണ് പ്രധാനം.\nഇനി മാറ്റം വേണ്ടത് പ്രധാനമായും ഈ കലയോടുള്ള സമീപനത്തിൽ ആണ്. ഇപ്പോൾ ധാരാളം പേർ ചാക്യാരല്ലാത്ത സമുദായങ്ങളിൽ നിന്നും കൂടിയാട്ടം പഠിക്കാൻ വരുന്നുണ്ട്. അത് നല്ലൊരു മാറ്റമല്ലേ. അത് പോലെ ഈ കലയെ യുനെസ്കോ അംഗീകാരം വരെ എത്തിച്ചത് ഇതിന്റെ മഹത്വവും കലാകരൻമാരുടെ കഴിവും തന്നെ. പക്ഷേ പല സന്ദർഭങ്ങളിലും സാഹചര്യം അനുസരിച്ചു കഥയെ ചുരുക്കി ചെയ്യുകയോ ഒക്കെ വേണ്ടി വരും. അതിനുള്ള മനസ്സും കലാകാരൻമാർക്ക് ഉണ്ടാവണം. ഒരു പ്രവേശമോ ചടങ്ങുകളോ മാത്രം ചെയ്യാൻ കുറേ മണിക്കൂറുകൾ എടുക്കുന്ന രീതിയൊക്കെ അത്രയും സമയമുള്ള വേദികളിൽ ആവാം. യുനെസ്കോ അംഗീകാരം ലഭിക്കുന്ന സമയത്ത് ഡൽഹിയിലേക്ക് അപ്രതീക്ഷിതമായി പ്രത്യേക ക്ഷണം പ്രകാരമാണ് എനിക്ക് പോകാൻ സാധിച്ചത്. അവിടെ റെക്കോർഡ് ചെയ്യാനായി അവർക്ക് 25 മിനിട്ടിന്റെ അവതരണമാണ് വേണ്ടത്. ഇത്തരം സന്ദർഭങ്ങളിൽ അങ്ങനെ ചെയ്തേ പറ്റൂ. അതുപോലെ കൂട്ടായി നടത്തുന്ന ഒരു കലയിൽ താൻ മാത്രമാണ് അവതരിപ്പിക്കുന്നത് എന്ന ചിന്ത വെടിയണം, തനിക്ക് ശേഷം വരുന്നവർക്കും അവരുടെ കഴിവ് പ്രകടിപ്പിക്കാനുള്ള അവസരം കൊടുക്കണം. ഇപ്പോൾ അടുത്ത കാലത്ത് കലാമണ്ഡലത്തിൽ ഒരു ശ്രീരാമ വേഷം ഉണ്ടായി. അന്ന് ഞാൻ പറഞ്ഞു ഒന്നുകിൽ ഞാൻ ആദ്യഭാഗം ചെയ്യാം, അല്ലെങ്കിൽ അവസാന ഭാഗം. എന്തായാലും രണ്ടു ശ്രീരാമൻ വേണം. അന്ന് ശരീരത്തിന്റെ ക്ഷീണം ആയിരുന്നില്ല അതിന് കാരണം. വേറെ ഒരാൾക്ക് കൂടെ അവസരം ലഭിക്കട്ടെ എന്ന് കരുതി. അതിനെ ധിക്കാരമെന്ന് വ്യാഖ്യാനിക്കുന്നവരുണ്ടാകാം. പക്ഷേ ഇത്തരത്തിൽ മറ്റുള്ളവരെ കൂടെ അംഗീകരിക്കാനുള്ള മനസ്സ് വേണം എന്നേ ഞാൻ പറയൂ.\nമൂടി ചൊല്ലുക എന്നൊരു ചടങ്ങ് ഉണ്ട് കൂടിയാട്ടത്തിൽ. ഒരു കഥാപാത്രം ചൊല്ലേണ്ട ചൂർണ്ണി ആ കഥാപാത്ര വേഷത്തെ ഒഴിവാക്കി മറ്റൊരാൾ മുഖം മൂടിക്കൊണ്ട് ചൊല്ലുക. ഇത് ഒരു കലാകാരന്റെ അവസരം കളയുകയല്ലേ. കൂടിയാട്ടത്തിൽ എത്ര കഥാപാത്രങ്ങളുണ്ടോ അത്രയും പേരെ ചേർത്ത് അവതരിപ്പിക്കുക തന്നെയാണ് എപ്പോഴും നല്ലത്. രാമ ചാക്യാര ആശാൻ ചെയ്ത ഭഗവദ്ദജ്ജുകീയത്തിൽ പത്ത് പന്ത്രണ്ട് കഥാപാത്രങ്ങളെ ഉൾപ്പെടുത്തിയിരുന്നു.\nആസ്വാദകർ ആവശ്യപ്പെടുന്നതൊക്കെ കുറവാണ്. കൂടിയാട്ടം ഇങ്ങനെയേ പാടൂ എന്ന് ശഠിക്കുന്നവരും ഉണ്ട്. ഞാൻ പലപ്പോഴും മാറ്റങ്ങൾ കൊണ്ട് വരികയാണ് പതിവ്. അതിന് വ്യത്യസ്ത അഭിപ്രായങ്ങളും വരാറുണ്ട്. എല്ലാ അഭിപ്രായങ്ങളേയും ചെവി കൊള്ളാറുമില്ല. ‘ശിവൻ കാണിക്കുന്നത് മുഴുവൻ കഥകളി ആണ്’ എന്ന് നേരിട്ട് പറഞ്ഞ ചിലർ ഉണ്ട്. പക്ഷേ കഥകളിക്കാർക്ക് ആർക്കും അങ്ങനെ തോന്നിയിട്ടുള്ളതായി പറഞ്ഞിട്ടില്ല. മാത്രമല്ല കഥകളിയും കൂടിയാട്ടവും അതിന്റെ അഭിനയത്തിലെ പ്രത്യേകതകളേയും സൂക്ഷ്മമായി തിരിച്ചറിയാൻ ഞാൻ ശ്രമിച്ചിട്ടുമുണ്ട്. പക്ഷേ ഒരുവിധം എല്ലാ വേദിയിലും നിറഞ്ഞ ആസ്വാദകരെ എനിക്ക് ലഭിക്കാറുമുണ്ട്. ഒരു വേഷത്തെ തന്നെ ഓരോ തവണ അവതരിപ്പിക്കുമ്പോഴും അതിൽ വ്യത്യസ്തത കൊണ്ടുവരാൻ ശ്രമിക്കാറുണ്ട്. ഈ ഒരു വ്യത്യസ്തതയാണ് എന്റെയും ഗോപി ആശാന്റെയും ഒക്കെ പ്രത്യേകത എന്ന് പലരും പറയാറുണ്ട്. പക്ഷേ കഥകളിയിൽ അന്നും ഇന്നും ആസ്വാദകർ മാറ്റങ്ങളെ സ്വീകരിച്ചിരുന്നു, ആ ഒരു നിലപാട് കൂടിയാട്ടത്തിൽ ഇന്നും അത്രകണ്ട് വളർന്നിട്ടില്ല. ഈ നിലപാടിനെയാണ് പലപ്പോഴും ഞാൻ എതിർക്കാറുള്ളതും.\n? ഇന്ന് നങ്ങ്യാർകൂത്തിന് ധാരാളം വേദികളും അവസരങ്ങളും ലഭിക്കുന്നുണ്ടല്ലോ, എന്നാൽ പുരുഷന്മാരുടെ എകാഹാര്യവേഷങ്ങൾ വേണ്ടത്ര ശ്രദ്ധിക്കപ്പെടുന്നില്ല എന്ന് തോന്നുന്നുണ്ടോ? എന്താണ് കാരണം\nശരിയാണ്. മാറ്റങ്ങൾക്ക് വേണ്ടത്ര സ്വാതന്ത്ര്യം ഇല്ലായ്മ തന്നെയാണ് ഇതിനു കാരണം. കൂത്ത് പറച്ചിലിൽ വ്യത്യസ്തതയാണ് അത്യാവശ്യം. വാക്കും അഭിനയവും ഒരുപോലെ കേമമായി ഉണ്ടായിരുന്ന വ്യക്തിയായിരുന്നു ഗുരുനാഥൻ. അതുപോലെ അമ്മന്നൂർ ആശാനും ഒക്കെ. അത് എല്ലാവർക്കും ഒരുപോലെ കിട്ടിക്കൊള്ളണം എന്നില്ല. ഞാൻ കൂത്തിൽ നിന്ന് അൽപം മാറി നിൽക്കാൻ കാരണം ആദ്യ കാലങ്ങളിൽ ഉണ്ടായ പരിഹാസമായിരുന്നു. അത് നമ്പൂരിക്കൂത്തല്ലേ എന്ന് ആളുകൾ പറയുന്നത് കേട്ട്, മനപൂർവ്വം വേഷത്തിലേക്ക് മാത്രം ഒതുങ്ങി. അക്കാലത്ത് എനിക്ക് വേഷവും എന്റെ സഹപാഠി ആയിരുന്ന രാമന് വിദൂഷക വേഷവും ആയിരുന്നു കൂടുതൽ പതിവ്.\nഇന്നത്തെ തലമുറയിൽ കൂത്ത് പറയാൻ മിടുക്കരായ കുട്ടികളൊക്കെ ഉണ്ട്. പിന്നെ കഥയിലെ ആവർത്തനം കൊണ്ടോക്കെയാവാം അത് വേണ്ടത്ര അംഗീകരിക്കപ്പെടാതെ പോകുന്നത്. നങ്ങ്യാർകൂത്തിൽ ധാരാളം പുതുമകൾ വരുന്നുണ്ട്. കൂടുതൽ പേർ അതിനു മുന്നിട്ട് ഇറങ്ങുന്നുമുണ്ട്. അത് തന്നെയാണ് അതിന്റെ ഉയർച്ചക്ക് കാരണം. ഒരു പരീക്ഷാടിസ്ഥാനത്തിൽ ഞാനും ഒരിക്കൽ നങ്ങ്യാർകൂത്ത് അവതരിപ്പിക്കുകയുണ്ടായി. കലാമണ്ഡലം കൂത്തമ്പലത്തിൽ, പൂതനാമോക്ഷം. അന്ന് അതിന് ധാരാളം കാണികളും ഏറെ നല്ല അഭിപ്രായങ്ങളും ലഭിച്ചു. പുരുഷന്മാർക്കും നങ്ങ്യാർകൂത്തുചെയ്തുകൂടാ എന്നൊന്നും ഇല്ല.\n? കൂടിയാട്ടത്തിൽ വ്യത്യസ്ത ശൈലികൾ നിലവിൽ ഉണ്ടല്ലോ. ഇവ ഒന്നായി ഏകീകൃതമായ ഒരു അവതരണ ശൈലി രൂപപ്പെട്ടു വരണം എന്ന് എപ്പോഴെങ്കിലും തോന്നിയിട്ടുണ്ടോ\nഅതിന്റെ ആവശ്യം തീരെ ഇല്ല എന്ന് തന്നെയാണ് അഭിപ്രായം. പാരമ്പര്യ ശൈലിയിലാണ് അമ്മന്നൂർ കളരി പ്രവർത്തിക്കുന്നത്. കൂടുതൽ മാറ്റങ്ങളെ ഉൾക്കൊണ്ട് പ്രവർത്തിച്ച വ്യക്തിയായിരുന്നു എന്റെ ഗുരുനാഥൻ രാമ ചാക്യാർ. ആ കാലഘട്ടത്തിലെ അഭിനയത്തിൽ ഏറെ കേമനായിരുന്ന വ്യക്തിയായിരുന്നു മാണി മാധവ ചാക്യാർ. ഇവരെല്ലാവരുമായി ഓരോ രീതിയിൽ ബന്ധപ്പെട്ടു പ്രവത്തിക്കാൻ എനിക്ക് കഴിഞ്ഞിട്ടുണ്ട്. പക്ഷേ, അപ്പോഴെല്ലാം ഓരോരുത്തരും അവരുടെതായ ശൈലിയിൽ ചെയ്യുക തന്നെയാണ് ചെയ്തത്. എന്നെ ആ ശൈലിയിലേക്ക് വരാൻ നിർബന്ധിച്ചിട്ടുമില്ല.\nമാണി മാധവ ചാക്യാരുടെ അടുത്തു നിന്ന് ശാകുന്തളത്തിലെ പാഠങ്ങൾ പഠിച്ചിരുന്നു എന്ന് പറഞ്ഞല്ലോ, അന്ന് ട് ഞാൻ ചെയ്തു പോരുന്ന അതേ ശൈലിയിൽ തന്നെ ചെയ്യണം എന്നാണു എന്നോ അദ്ദേഹം പറഞ്ഞത്. അദ്ദേഹത്തിൻറെ ശൈലിയിൽ വ്യത്യാസം ഉണ്ടാവാം. പക്ഷേ, നിങ്ങൾ ചെയ്യുന്ന അതേ രീതിയിൽ തുടരാൻ അദ്ദേഹം പ്രത്യേകം നിർദ്ദേശം തന്നു. അതുപോലെ മറക്കാൻ പറ്റാത്ത ഒരു അനുഭവം ആയിരുന്നു, ഒരിക്കൽ അമ്മന്നൂർ മാധവ ചക്യാരാശാന്റെ കൂടെ എന്റെ ഒരു വേഷം ഉണ്ടായത്. എന്റെ അർജ്ജുനനും, ആശാന്റെ വിദൂഷകനും. അന്നും അദ്ദേഹം എന്നെ എന്റെ രീതിയിൽ ചെയ്യാൻ തന്നെയാണ് അനുവദിച്ചത്. അദ്ദേഹം ചാക്യാരാണെന്നോ ഞാൻ നമ്പൂരി ആണെന്നോ ഉള്ള ഒരു വേർതിരിവും കാണിച്ചില്ല എന്ന് മാത്രമല്ല. അരങ്ങത്ത് എനിക്ക് എന്റേതായ സ്വാതന്ത്ര്യം തരികയും ചെയ്തു. മാർഗ്ഗിക്കാരുടെ കൂടെയും എന്റെ വേഷങ്ങൾ ഉണ്ടായിട്ടുണ്ട്. അപ്പോൾ, ശൈലികൾ എല്ലാം ചേരുന്നതിൽ അർത്ഥമില്ല. ഓരോന്നും അതിന്റെ വ്യക്തിത്വം നിലനിർത്തിക്കൊണ്ട് തുടർന്ന് പോരട്ടെ.\n? എല്ലാ കലകളേയും ഒരുപോലെ ആസ്വദിക്കാൻ മനസ്സ് കാണിക്കുന്ന, പാരമ്പര്യ കലയായ കൂടിയാട്ടത്തിൽ ധൈര്യ പൂർവ്വം മാറ്റങ്ങൾക്ക് മുന്നിട്ടിറങ്ങി, കലാമണ്ഡലം ശൈലി വാർത്തെടുത്തതിൽ പ്രധാനിയായ അങ്ങേക്ക് ഗുരുനാഥനെ കൂടാതെ മറ്റാരൊക്കെ ആയിരുന്നു പ്രചോദനം\nഏറ്റവും വലിയ സ്വാധീനം എന്റെ ഗുരുനാഥൻ തന്നെ ആയിരുന്നു. കലയെ ജനകീയമാക്കുന്നതിനുള്ള പ്രവർത്തനങ്ങളിലും, അവതരണത്തിലും ചിന്തകളിലും ഗുരു എന്ന നിലയിൽ അദ്ദേഹം തരുന്ന സ്വാതന്ത്ര്യവും എല്ലാം ഞാൻ ചെയ്ത ഓരോ പ്രവൃത്തിയിലും സ്വാധീനിച്ചിട്ടുണ്ട്. ഞാൻ ചെയ്ത അതേ പടി കാണിക്കണം എന്ന് അദ്ദേഹം പറഞ്ഞിട്ടില്ല. കളരികളിലും വേദികളിലും നമുക്ക് സ്വാതന്ത്ര്യം തരുമായിരുന്നു. അതുപോലെ മറ്റ് സ്വാധീനം കലാമണ്ഡലത്തിൽ ഉണ്ടായിരുന്ന കഥകളി ആശാന്മാർ തന്നെ ആയിരുന്നു. രാമൻകുട്ടി ആശാന്റെ കഠിനമായ ഉഴിച്ചിൽ കളരി, കുഞ്ചു നായരാശാന്റെ അഭിനയ നിഷ്ഠകൾ ഇതെല്ലാം എന്നെ സ്വാധീനിച്ചിട്ടുണ്ട്. ശൈലിയെ കൂട്ടിക്കലർത്തിയിട്ടില്ലെങ്കിലും മാണി മാധവ ചാക്യാരാശാനും അമ്മന്നൂർ ആശാനുമൊക്കെ നല്ല രീതിയിൽ സ്വാധീനിച്ചവരാണ്.


Sreesanth back from hospital, wife Bhuvneshwari thanks fans for best wishes | ശ്രീശാന്ത് തല കുളിമുറിയുടെ ചുവരിൽ ഇടിച്ച് പൊളിച്ചത് സൽമാൻ ഖാന്റെ വിമർശനത്തിൽ കലി കയറിയപ്പോൾ; പരിക്കേറ്റ് ആശുപത്രിയിലായെങ്കിലും ഷോയിൽ തുടർന്നേക്കും; ശ്രീ സുഖമായിരിക്കുന്നു എന്ന ഭാര്യ ഭുവനേശ്വരിയുടെ ട്വീറ്റിൽ സമാധാനമെങ്കിലും ബിഗ് ബോസിന്റെ അനിഷ്ടം തുടർന്നുള്ള മുന്നോട്ടു പോക്ക് ദുഷ്‌ക്കരമാക്കും; കളിക്കളത്തിലെ അഗ്രസീവ് ശൈലി ടിവി ഷോയിലും ശ്രീക്ക് വില്ലനാകുന്നോ? - MarunadanMalayali.com\nDecember 04, 2018 | 07:00 AM IST | Permalink\nമുംബൈ: കളിക്കളത്തിൽ എതിരാളികളോട് കലഹിക്കുന്നതിൽ മുമ്പന്തിയിലായിരുന്നു ശ്രീശാന്ത്. ഈ ചൂടൻ സ്വഭാവം കാരണം കൊണ്ടാണ് പലർക്കും അനഭിമതനായി ശ്രീ മാറായതും. ഇപ്പോൾ ബിഗ് ബോസിനും അനഭിമതനായി ശ്രീ മാറുമോ എന്ന ആശങ്ക ശക്തമായിട്ടുണ്ട്. ഇതിന് കാരണം ഷോയിലെ ശ്രീശാന്തിന്റെ പെരുമാറ്റമാണ്. സാക്ഷാൽ സൽമാൻ ഖാനോട് കലി കയറി സ്വന്തം തല ഇടിച്ചു പൊളിച്ച് ആശുപത്രിയിൽ പോകുന്ന ഘട്ടം വരെ കാര്യങ്ങൾ എത്തിയിട്ടുണ്ട്. പരിക്കേറ്റ ശ്രീശാന്ത് ആശുപത്രിയിലാണ്.\nബിഗ് ബോസ് റിയാലിറ്റി ഷോയ്ക്കിടെയാണ് ശ്രീ ആശുപത്രിയിലായ വാർത്ത പുറത്തുവന്നത്. ഷോയിൽ സൽമാൻ ഖാന്റെ വിമർശനം തന്നെയാണ് ശ്രീശാന്തിനെ പ്രകോപിപ്പിച്ചത്. ശ്രീയെ അവതാരകനായ സല്ലു വിമർശിച്ചത് ഷോക്കായിരുന്നു. ഇതിനിടെയാണ് കുളിമുറിയുടെ ചുമരിൽ തലകൊണ്ട് ഇടിച്ചു ശ്രീ സ്വയം പരുക്കേൽപ്പിച്ചത്. ഷോയുടെ സമൂഹമാധ്യമ പേജിലൂടെയാണ് അണിയറ പ്രവർത്തകർ ഇക്കാര്യം അറിയിച്ചത്.\n''ശ്രീശാന്തിനെ ആശുപത്രിയിലേക്കു കൊണ്ടുപോയി എന്നു വായിച്ചപ്പോൾ ഞാൻ വളരെയധികം പേടിച്ചു. ടീമുമായി സംസാരിച്ചു. അദ്ദേഹത്തിനു കഠിനമായ വേദന ഉണ്ടായിരുന്നതിനാൽ പരിശോധിക്കാനും എക്‌സ് റേ എടുക്കാനുമായി ആശുപത്രിയിൽ കൊണ്ടുപോയി. ഇപ്പോൾ അദ്ദേഹം തിരിച്ചെത്തി. പേടിക്കാൻ ഒന്നുമില്ല. നിങ്ങളുടെ സ്‌നേഹത്തിനും അന്വേഷണത്തിനും നന്ദി'' ഭുവനേശ്വരി ട്വീറ്റ് ചെയ്തു.\nസഹമത്സരാർഥികളുമായി സ്ഥിരമായി വഴക്കിടുന്ന ശ്രീയുടെ സ്വഭാവമാണ് സൽമാനെ ചൊടിപ്പിച്ചത്. ഈ ആഴ്ചയിൽ ഹൗസിലെ വില്ലനായി സഹമത്സരാർഥികൾ തെരഞ്ഞെടുത്തത് ദീപകിനെയാണ്. എന്നാൽ യഥാർഥ വില്ലൻ ശ്രീശാന്താണെന്ന് സൽമാൻ ഖാൻ പറഞ്ഞു. എന്തുകൊണ്ട് മറ്റുള്ളവരോട് മോശമായി പെരുമാറുന്നെന്നു സൽമാൻ ചോദിച്ചപ്പോൾ വഴക്കിട്ടതല്ലെന്നും തന്റെ നിലപാട് വ്യക്തമാക്കുക മാത്രമായിരുന്നെന്നും ശ്രീശാന്ത് പറഞ്ഞു. തുടർന്ന് രൂക്ഷമായ വിമർശനമാണ് ശ്രീയ്‌ക്കെതിരെ സൽമാൻ ഉന്നയിച്ചത്.\nപണത്തിന്റെ അടിസ്ഥാനത്തിൽ മാത്രമാണ് ശ്രീശാന്ത് മറ്റുള്ളവരെ വിലയിരുത്തുന്നതെന്ന് ദീപക് കുറ്റപ്പെടുത്തി. ബിഗ്‌ബോസ് മത്സരാർഥികളിൽ കൂടുതൽ പ്രതിഫലം പറ്റുന്ന താരമാണ് ശ്രീശാന്ത്. ഷോയുടെ തുടക്കത്തിൽ തന്നെ ശ്രീശാന്ത് മറ്റുള്ളവരുമായി കൊമ്പുകോർത്തിരുന്നു. ഷോയിലെ ആദ്യ ടാസ്‌ക് ചെയ്യാൻ വിസമ്മതിച്ചതിനെ തുടർന്ന് മത്സരാർഥികൾ കുറ്റപ്പെടുത്തിയിരുന്നു. പൊട്ടിത്തെറിച്ചു കൊണ്ടാണ് ഇതിനെ ശ്രീശാന്ത് നേരിട്ടത്. ഇഷ്ടമില്ലാത്ത ടാസ്‌ക് ചെയ്യേണ്ടി വന്നാൽ ഷോയിൽ നിന്നു ഇറങ്ങിപ്പോകുമെന്നു ശ്രീശാന്ത് ഭീഷണി ഉയർത്തുകയും ചെയ്തു.\nഏഴു വർഷത്തോളം പ്രണയിച്ചതിനു ശേഷമാണ് താൻ വിവാഹിതനായെന്ന ശ്രീശാന്തിന്റെ ഷോയിലെ പ്രസ്താവനയും വിവാദത്തിൽ ഇടം നേടിയിരുന്നു. പ്രസ്താവനയെ ചോദ്യം ചെയ്ത് നടിയും മുൻകാമുകിയുമായ നികേഷ പട്ടേൽ രംഗത്തെത്തി. 2012 മുതൽ ഭുവനേശ്വരിയുമായി പ്രണയത്തിലായിരുന്നുവെന്ന് ശ്രീ പറയുന്നത് കളവാണെന്നും ആ കാലയളവിൽ താനുമായി ശ്രീശാന്ത് ലിവിങ് റിലേഷൻഷിപ്പിൽ ആയിരുന്നുവെന്നും നികേഷ പട്ടേൽ തുറന്നടിച്ചു.\nഭാര്യ ഭുവനേശ്വരിയുടെ സന്ദേശമെത്തിയതോടെ ഷോയിൽ ശ്രീ വികാരഭരിതനായി പൊട്ടിക്കരഞ്ഞിതും വാർത്തയായി. തുടർന്ന് ഭുവനേശ്വരിയുമായുള്ള പ്രണയത്തെ കുറിച്ചു ശ്രീശാന്ത് വാചലനായതാണ് മുൻകാമുകിയെ ചൊടിപ്പിച്ചത്. ശ്രീശാന്ത് ഞാനുമായുള്ള ബന്ധത്തെ പാടെ തള്ളിക്കളഞ്ഞുവെന്നും അതു തന്നെ വല്ലാതെ മുറിവേൽപിച്ചുവെന്നും നികേഷ ബാംഗ്ലൂർ ടൈംസിനു നൽകിയ അഭിമുഖത്തിൽ വ്യക്തമാക്കി. ബ്രേക്കപ്പിനു ശേഷം ഇതു വരെ ഞാൻ ശ്രീയെ നേരിൽ കണ്ടിട്ടില്ല. ഏഴുവർഷം പ്രണയിച്ചാണ് വിവാഹം ചെയ്തതെന്ന അദ്ദേഹത്തിന്റെ പ്രസ്താവന എന്നെ അത്ഭുതപ്പെടുത്തി. പച്ചക്കള്ളമാണ് അത്. നികേഷ പട്ടേൽ പറഞ്ഞിരുന്നു.


Virat Kohli is in danger of losing his number one Test ranking: ടെസ്റ്റ് റാങ്കിങ്ങിൽ വിരാട് കോഹ്‌ലിക്ക് വെല്ലുവിളി ഉയർത്തി ന്യൂസിലൻഡ് താരം\nപന്ത് ചുരണ്ടൽ വിവാദത്തിൽപ്പെട്ട് സ്മിത്തിന് ഒരു വർഷത്തെ വിലക്ക് ലഭിച്ചതോടെ കോഹ്‌ലിക്ക് വെല്ലുവിളി ഉയർത്താൻ ആരുമില്ലാതെയായത്\nUpdated: February 2, 2019 1:47:51 pm\nഐസിസി ടെസ്റ്റ് റാങ്കിൽ ഇന്ത്യൻ നായകൻ വിരാട് കോഹ്‌ലിയാണ് ഒന്നാം സ്ഥാനത്ത്. റാങ്കിങ്ങിൽ കോഹ്‌ലിക്ക് ഏറെ നാൾ വെല്ലുവിളി ഉയർത്തിയത് മുൻ ഓസ്ട്രേലിയൻ ക്യാപ്റ്റൻ സ്റ്റീവ് സ്മിത്ത് ആയിരുന്നു. എന്നാൽ പന്ത് ചുരണ്ടൽ വിവാദത്തിൽപ്പെട്ട് സ്മിത്തിന് ഒരു വർഷത്തെ വിലക്ക് ലഭിച്ചതോടെ കോഹ്‌ലിക്ക് വെല്ലുവിളി ഉയർത്താൻ ആരുമില്ലാതെയായി. എന്നാൽ ഐസിസി പുറത്തിറക്കിയ പുതിയ ടെസ്റ്റ് റാങ്ക് പട്ടികയിൽ കോഹ്‌ലിക്ക് വെല്ലുവിളിയുമായി പുതിയൊരു താരം എത്തിയിട്ടുണ്ട്, ന്യൂസിലൻഡ് ക്യാപ്റ്റൻ കെയ്ൻ വില്യംസൺ.\nറാങ്കിങ്ങിൽ 913 പോയിന്റുമായി രണ്ടാം സ്ഥാനത്താണ് വില്യംസൺ. ആദ്യമായാണ് ഒരു ന്യൂസിലൻഡ് ബാറ്റ്സ്മാൻ 900 പോയിന്റ് കടക്കുന്നത്. 920 പോയിന്റുമായി കോഹ്‌ലിയാണ് ഒന്നാം സ്ഥാനത്ത്. കോഹ്‌ലിയുടെ സ്ഥാനം കൈക്കലാക്കാൻ വില്യംസണിന് ഇനി വെറും7പോയിന്റ് മതിയാകും.\nഈ വർഷം എഡ്ബാസ്റ്റണിൽ ഇംഗ്ലണ്ടിനെതിരെ നടന്ന ടെസ്റ്റ് മത്സരം മുതലാണ് കോഹ്‌ലി ഒന്നാം സ്ഥാനത്തിരിക്കാൻ തുടങ്ങിയത്. അതിനുശേഷം ഇതുവരെ കോഹ്‌ലിയെ വെല്ലുവിളിക്കാൻ മറ്റൊരു താരം ഉണ്ടായിരുന്നില്ല.\nപാക്കിസ്ഥാനെതിരെ നടന്ന ടെസ്റ്റ് പരമ്പരയിലെ മികച്ച പ്രകടനമാണ് വില്യംസണിനെ റാങ്കിങ്ങിൽ ഉയരത്തിലേക്കെത്തിച്ചത്. പാക്കിസ്ഥാനെതിരായ അവസാന ടെസ്റ്റ് മത്സരത്തിൽ 89 ഉം 139 ഉം റൺസാണ് വില്യംസൺ നേടിയത്. പരമ്പരയിൽനിന്നും 37 പോയിന്റ് നേടിയാണ് സ്റ്റീവ് സ്മിത്തിനുണ്ടായിരുന്ന രണ്ടാം സ്ഥാനത്തേക്ക് വില്യംസൺ എത്തിയത്.\nഓസ്ട്രേലിയയ്ക്കെതിരായ ആദ്യ ടെസ്റ്റിൽ വിരാട് കോഹ്‌ലിക്ക് മികച്ച പ്രകടനം പുറത്തെടുക്കാനായില്ല. രണ്ടു ഇന്നിങ്സുകളിൽനിന്നായി 37 റൺസായിരുന്നു കോഹ്‌ലിയുടെ സമ്പാദ്യം. ഇതോടെയാണ് കോഹ്‌ലിയുടെ പോയിന്റ് 15 ഇടിഞ്ഞ് 920 ൽ എത്തിയത്. എന്നാൽ വരാനിരിക്കുന്ന ടെസ്റ്റ് മത്സരങ്ങളിൽ കോഹ്‌ലി മികച്ച പ്രകടനം നടത്തിയാൽ പോയിന്റ് നില കൂടും. അതേസമയം, ഡിസംബർ 15 ന് തുടങ്ങുന്ന ശ്രീലങ്കയ്ക്കെതിരെയുളള രണ്ടു ടെസ്റ്റ് മത്സരങ്ങളിൽ വില്യംസൺ റൺവേട്ട നടത്തിയാൽ കോഹ്‌ലിയുടെ സ്ഥാനം കൈയ്യടക്കുക ന്യൂസിലൻഡ് താരമായിരിക്കും.\nWeb Title: Virat kohli is in danger of losing his number one test ranking


Virat Kohli clarifies 'leave India' remark after social media backlash - Malayalam MyKhel\n» 'കടക്കൂ ഇന്ത്യയ്ക്ക് പുറത്ത്'; ആരാധകനെതിരായ പരാമര്‍ശം ലഘൂകരിച്ച് കോലിയുടെ വിശദീകരണമെത്തി\n'കടക്കൂ ഇന്ത്യയ്ക്ക് പുറത്ത്'; ആരാധകനെതിരായ പരാമര്‍ശം ലഘൂകരിച്ച് കോലിയുടെ വിശദീകരണമെത്തി\nUpdated: Friday, November 9, 2018, 8:59 [IST]\nദില്ലി: ക്രിക്കറ്റ് ആരാധകനെതിരെ വിവാദ പരാമര്‍ശം നടത്തിയ ഇന്ത്യന് ക്യാപ്റ്റന് വിരാട് കോലി വിശദീകരണവുമായി രംഗത്തെത്തി. ആരാധകന്റെ വിമര്‍ശനത്തിന്റെ ചെറിയൊരു ഭാഗത്തിന് മാത്രമായാണ് തന്റെ മറുപടിയെന്ന് കോലി ട്വീറ്റിലൂടെ പറഞ്ഞു. വിരാട് കോലിയുടെയും ഇന്ത്യന് താരങ്ങളുടെയും ബാറ്റിങ് ഇഷ്ടമല്ലെന്ന് പറഞ്ഞ ക്രിക്കറ്റ് ആരാധകന് ഇന്ത്യയില് ജീവിക്കാന് അര്‍ഹനല്ലെന്നായിരുന്നു കോലി കഴിഞ്ഞദിവസം പറഞ്ഞത്.\nയൂറോപ്പ ലീഗ്: പിടികൊടുക്കാതെ ചെല്‍സി, തുടരെ നാലാം ജയം... ആഴ്‌സനലിനും മിലാനും സമനില\nക്രിക്കറ്റ് ആരാധകന് പറഞ്ഞ വാചകത്തിലെ ഈ ഇന്ത്യന് കളിക്കാരെക്കാള് മറ്റു രാജ്യങ്ങളിലെ കളിക്കാരെ ഇഷ്ടപ്പെടുന്നു എന്നതിനായിരുന്നു തന്റെ മറുപടി. അങ്ങിനെയെങ്കില് വേറെ രാജ്യത്ത് ജീവിച്ചുകൂടെയെന്നാണ് താന് പറഞ്ഞതെന്ന് കോലി വ്യക്തമാക്കി. ഞാന് മറ്റുള്ളവരുടെ സ്വാതന്ത്ര്യത്തിന് എതിരല്ല. ദീപാവലി വേളയില് ആഘോഷിക്കൂ എന്ന് ആശംസിച്ചാണ് ഇന്ത്യന് ക്യാപ്റ്റന് ട്വീറ്റ് അവസാനിപ്പിച്ചത്.\nതന്റെ മുപ്പതാം പിറന്നാളിനോടനുബന്ധിച്ച് ഇന്ത്യന് ക്യാപ്റ്റന് കഴിഞ്ഞദിവസം ഒരു ആപ് പുറത്തിറിക്കിയിരുന്നു. ഇതുവഴി തെരഞ്ഞെടുത്ത ട്വീറ്റുകള്‍ക്ക് മറുപടി നല്‍കവെയായിരുന്നു കോലി വിവാദ പരാമര്‍ശം നടത്തിയത്. കോലിയുടെ പ്രതികരണത്തില് രോഷാകുലരായ അനേകം ക്രിക്കറ്റ് ആരാധകര് ട്വിറ്ററിലൂടെ താരത്തെ വിമര്‍ശിക്കാന് തുടങ്ങിയതോടെയാണ് വിശദീകരണം നല്‍കിയതെന്നാണ് സൂചന.\nകോലിയുടെ പരാമര്‍ശം വിവരക്കേടാണെന്നാണ് നടന് സിദ്ധാര്‍ഥ് പ്രതികരിച്ചത്. കിങ് കോലിയായി തുടരാന് ഭാവിയില് കാര്യങ്ങള് പറയുമ്പോള് കുറേക്കൂടി മാന്യത പുലര്‍ത്തണമെന്ന് സിദ്ധാര്‍ഥ് പറഞ്ഞു. എന്തായിരിക്കും ദ്രാവിഡ് പറയുക എന്ന് ആലോചിക്കാന് നിങ്ങള് പഠിക്കണമെന്നും സിദ്ധാര്‍ഥ് പറയുന്നുണ്ട്. എന്തായാലും വിവാദ പരാമര്‍ശം കത്തിക്കയറും മുന് കോലി വിശദീകരണം നല്‍കിയതോടെ വിഷയം അവിടെ അവസാനിക്കുകയും ചെയ്തു.\nഅടുക്കളയിലെ 'സെഞ്ച്വറി'... ഇതു തിരുത്താമോ? സച്ചിന് യുവിയുടെ പുതിയ വെല്ലുവിളി, വീഡിയോ\n41 min ago Bundesliga: ഗോള് വര്‍ഷിച്ച് ഡോട്മുണ്ടും ബയേണും, സാഞ്ചോയ്ക്കു കന്നി ഹാട്രിക്ക്... റെക്കോര്‍ഡ്\n45 min ago കാത്തിരിപ്പ് അവസാനിച്ചു, ലാ ലിഗ മത്സരങ്ങള് ജൂണ് 11 മുതല് — പ്രധാന പോരാട്ടങ്ങള് ഇങ്ങനെ\nMovies ആദ്യത്തെ കണ്‍മണിയെ വരവേല്‍ക്കാനൊരുങ്ങി നടാഷയും ഹാര്‍ദ്ദികും! ഭാര്യയ്‌ക്കൊപ്പമുള്ള ചിത്രവുമായി താരം\nLifestyle കുടംപുളി കഷായം; തടി കുറയ്ക്കാന് ഉത്തമ ഔഷധം\nRead more about: virat kohli india cricket twitter ഇന്ത്യ ക്രിക്കറ്റ് വിരാട് കോലി ട്വിറ്റര്\nStory first published: Friday, November 9, 2018, 8:51 [IST]


ആട്ടോറിക്ഷാ നിരക്ക് പുനഃക്രമീകരിക്കുന്നതിന് ധാരണ - Mathrumalayalam\nHome Uncategorized ആട്ടോറിക്ഷാ നിരക്ക് പുനഃക്രമീകരിക്കുന്നതിന് ധാരണ\nതിരുവനന്തപുരം: ആട്ടോറിക്ഷാ മെക്കാനിക്കല് ഫെയര്‍മീറ്ററും ഇലക്ട്രോണിക് ഫെയര് മീറ്ററും വകുപ്പിന്റെ അനുമതിയോടെ നിരക്ക് പുനഃക്രമീകരിക്കുന്നതിന് 400 രൂപ രസീത് നല്‍കി ഈടാക്കാന് ധാരണയായി.\nആട്ടോറിക്ഷാ ഫെയര് മീറ്റര് നിരക്ക് പരിവര്‍ത്തനവുമായി ബന്ധപ്പെട്ടുള്ള പരാതികള് സംബന്ധിച്ച് ലീഗല് മെട്രോളജി അസിസ്റ്റന്റ് കണ്‍ട്രോളര് ബി.എസ്. അജിത് കുമാറിന്റെ സാന്നിദ്ധ്യത്തില് നടന്ന ലൈസന്‍സികളുടെയും ആട്ടോറിക്ഷാ രംഗത്തെ അംഗീകൃത ട്രേഡ് യൂണിയന് നേതാക്കളുടെയും ചര്‍ച്ചയിലാണ് തീരുമാനം. മീറ്ററില് നിരക്ക് പുനഃക്രമീകരിക്കുന്ന ജോലി (സ്പെയര്‍പാര്‍ട്ട്‌സ് സഹിതം) ചെയ്യാന് ലൈസന്‍സികള്‍ക്ക് മാത്രമാണ് അനുമതി. ലൈസന്‍സികളുടെ വര്‍ക്ക്ഷോപ്പില് പുതുക്കിയ റിപ്പയറിംഗ് ചാര്‍ജ് എഴുതിപ്രദര്‍ശിപ്പിക്കാനും നിര്‍ദ്ദേശിച്ചു. തിരുവനന്തപുരം കൈമനം ക്യാമ്പില് ഓട്ടോ ഫെയര് മീറ്റര് പുനഃപരിശോധന നടത്തുമ്പോള് റോഡ് ടെസ്റ്റിനു ശേഷം ഈയം ഉരുക്കിയൊഴിച്ച് സ്റ്റെയിന്‍ലെസ് സ്റ്റീല് ത്രെഡഡ് വയറും സ്‌ക്വയര് ലെഡും ഉപയോഗിച്ച് സീല് ചെയ്യുന്നതിന് 80 രൂപ മാത്രമാണ് ലൈസന്‍സികള് ഈടാക്കേണ്ടത്. കമ്പിയും ലെഡും അടക്കമുള്ള തുകയാണിത്.\nലൈസന്‍സില്ലാത്തവര് മീറ്ററുകളുടെ അറ്റകുറ്റപ്പണി നടത്തിയാല് വകുപ്പുതലത്തില് കര്‍ശനനടപടി സ്വീകരിക്കുമെന്നും അസി. കണ്‍ട്രോളര് അറിയിച്ചു. ആട്ടോ ഡ്രൈവര്‍മാര് മീറ്റര് പ്രവര്‍ത്തിപ്പിച്ചു നിയമാനുസൃതമുള്ള കൂലി മാത്രമേ ഈടാക്കാവൂവെന്നും നിര്‍ദ്ദേശിച്ചു. അസി. കണ്‍ട്രോളര്‍ക്ക് പുറമേ, സീനിയര് ഇന്‍സ്പെക്ടര് എം. അബ്ദുല് ഹഫീസ്, വിവിധ യൂണിയനുകളുടെയും ലൈസന്‍സികളുടെയും പ്രതിനിധികളും യോഗത്തില് പങ്കെടുത്തു.\nPrevious articleചരിത്രത്തില് ഇന്ന് (27.12.18)\nNext articleഅയ്യപ്പജ്യോതിയില് പങ്കെടുത്ത ഭക്തര്‍ക്കു നേരെ ആക്രമണം: ഇന്ന് പ്രതിഷേധദിനം\nകുരങ്ങു പനി; അതീവ ജാഗ്രത വേണമെന്ന് ദുരന്തനിവാരണ അതോറിറ്റി\nസംസ്ഥാനത്ത് 32 പേര്‍ക്കു കൂടി കൊറോണ സ്ഥിരീകരിച്ചു; മുഖ്യമന്ത്രി\nശബരിമല: സിങ്‌വി ദേവസ്വംബോര്‍ഡിന് വേണ്ടി ഹാജരാകില്ല


സീനിയേഴ്സിന് ജൂനിയേഴ്സിൻ‌റെ സർപ്രൈസ് സമ്മാനം; കുഞ്ഞ് വലിയ സന്തോഷങ്ങളൊരുക്കി ആതിര | little things| Covid| College\nSep 24, 2021, 11:28 AM IST\nവിന്റേജ് ഫ്രെയിമില് കൊളാഷ് മോഡലിലാണ് ആതിര സമ്മാനങ്ങള് ഒരുക്കിയത്. ഇതിനായി ബാക്ക്ഗ്രൗണ്ടെല്ലാം ഒരേ പോലെ ഒരുക്കി പ്രിന്റെടുത്താണ് സെറ്റ് ചെയ്തത്.\n# അഞ്ജലി എന് കുമാര്\nഫെയര്‍വെല് സമ്മാനങ്ങളുമായി ലിറ്റില് തിംങ്‌സിന്റെ ആതിര രാധന്\nകൊച്ചി: കോവിഡ് കലാലയ ജീവിതത്തിന്റെ നിറം കെടുത്തിയെങ്കിലും, സീനിയർ ബാച്ചിന്റെ ഫെയർവെൽ കളറാക്കി ജൂനിയർ സംഘം. പയ്യന്നൂർ ശ്രീ ശങ്കരാചാര്യ യൂണിവേഴ്സിറ്റി ഓഫ് സാൻസ്ക്രിറ്റ് റീജിയണൽ സെന്ററിലെ 2020-2022 ബാച്ചിലെ കുട്ടികളാണ് തങ്ങളുടെ ചേട്ടൻമാർക്കും ചേച്ചിമാർക്കുമായി നിറങ്ങൾ ചാലിച്ച വിടപറയൽ സമ്മാനം നൽകിയത്. ഒരു സർപ്രൈസ് ഫെയർവെൽ സമ്മാനപ്പൊതി കിട്ടിയ ആകാംക്ഷയിലാണ് സീനിയേഴ്സ്.\nഅതിനായി വിദ്യാർഥികൾ തിരഞ്ഞെടുത്തത് 'ലിറ്റിൽ തിംങ്സി'ലെ ആതിര രാധൻ എന്ന കലാകാരിയെയാണ്. ജൂനിയർ ബാച്ചിലെ വിദ്യാർഥിയാണ് ആതിരയെ വിളിച്ച് സീനിയേഴ്സിനായി ഫെയർവെൽ സമ്മാനം നൽകണമെന്ന ആവശ്യവുമായെത്തിയത്. നേരിട്ട് കൊടുക്കാൻ പറ്റാത്തതിനാൽ പോസ്റ്റ് വഴിയാണ് സമ്മാനം ഓരോരുത്തരിലേക്കും എത്തിക്കാൻ പദ്ധതിയിട്ടത്. തുടർന്ന് സംഘവുമായി സംസാരിച്ചാണ് സ്വന്തമായൊരു ആശയവുമായി ആതിര വിദ്യാർഥികൾക്ക് മുന്നിലേക്കെത്തിയത്.\nവിദ്യാർഥികളുടെ ബഡ്ജറ്റിൽ ഒതുങ്ങി നിൽക്കുന്നതാകേണ്ടതുകൊണ്ട് തന്നെ പോർട്രേയ്റ്റ് എന്ന ആശയം ഉപേക്ഷിച്ചു. 25 വിദ്യാർഥികൾക്കാണ് പേഴ്സണലൈസ്ഡ് കോപ്പി അയക്കേണ്ടിയിരുന്നത്. അതുകൊണ്ട് തന്നെ വിന്റേജ് ഫ്രെയിമിൽ കൊളാഷ് മോഡലിലാണ് ആതിര സമ്മാനങ്ങൾ ഒരുക്കിയത്. ഇതിനായി ബാക്ക്ഗ്രൗണ്ടെല്ലാം ഒരേ പോലെ ഒരുക്കി പ്രിന്റെടുത്താണ് സെറ്റ് ചെയ്തത്. ഇതിലേക്കായി സീനിയേഴ്സിന്റെ ഗ്രൂപ്പ് ഫോട്ടോയും ആതിരയേ സംഘം ഏൽപ്പിച്ചു. ഗ്രൂപ്പ് ഫോട്ടോയും ബാച്ചിന്റെ വിവരങ്ങളും, സ്നേഹ സന്ദേശവും ഒരു ഗ്ലാസ് ഫ്രെയിമിൽ ആതിര തയ്യാറാക്കി. ഇതിനോടൊപ്പം ഫ്ളോറൽ ബുക്ക് മാർക്കും ലിറ്റിൽ തിങ്സിന്റെ കാർഡും, രണ്ട് മിഠായിയുമാണ് സമ്മാനപൊതിയിൽ ആതിര ഉൾപ്പെടുത്തിയത്. അങ്ങനെ കുഞ്ഞ് വലിയ സന്തോഷങ്ങളുമായി 25 ഫെയർവെൽ സമ്മാനങ്ങൾ ഒരുങ്ങി.\nസീനിയേഴ്സിനെ അറിയിക്കാതെ ഒരു സർപ്രൈസ് ഫെയർവെൽ സമ്മാനമാണ് വിദ്യാർഥികൾ ഉദ്ദേശിച്ചത്. ആതിരയ്ക്ക് സീനിയർ ബാച്ചിലെ വിദ്യാർഥികളുടെ വിലാസവും നൽകി. ഓരോരുത്തർക്കും സമ്മാനം കിട്ടുന്ന മുറയ്ക്ക് ആതിരയുടെ ഫോൺ നിർത്താതെ അടിക്കാൻ തുടങ്ങി. 'സമ്മാനപൊതി എനിക്ക് തന്നെയാണോ', 'ഞാൻ ഒന്നും ഓർഡർ ചെയ്തില്ല', 'ഇതെന്റെ തന്നെയാണോ, പൊട്ടിക്കാമോ' എന്നൊക്കെയുള്ള ചോദ്യങ്ങളായിരുന്നു അവ നിറയെ. പിന്നീട് ഡിപ്പാർട്മെന്റ് ഗ്രൂപ്പിൽ സമ്മാനം ലഭിച്ച സന്ദേശങ്ങൾ എത്തിയതോടെ ബാക്കിയുള്ളവർ അവരുടെ സമ്മാനത്തിനായുള്ള കാത്തിരിപ്പായിരുന്നു. ഒടുവിൽ എല്ലാവരിലേക്കും സ്നേഹം നിറഞ്ഞപ്പോൾ വ്യത്യസ്തമായ ഫെയർവെൽ സമ്മാനം നൽകാൻ സാധിച്ചതിന്റെ സന്തോഷത്തിലാണ് ജൂനിയർ വിദ്യാർഥികൾ... എല്ലാവർക്കും പുഞ്ചിരി നൽകാൻ കഴിഞ്ഞതിന്റെ നിറവിൽ ആതിരയും.\n2018ൽ ഹാൻഡ്മെയ്‌ഡ് ബുക്ക്മാർക്കുകളുമായാണ് ആതിര രാധൻ ലിറ്റിൽ തിങ്സ് എന്ന സംരംഭത്തിന് തുടക്കം കുറിക്കുന്നത്. പിന്നീട് ഇവ ഹാൻഡ് മെയ്‌ഡ് ക്രാഫ്റ്റിലേക്കും സമ്മാനങ്ങളിലേക്കും വളർന്നു. സമ്മാനങ്ങൾക്ക് പുറമേ സേവ് ദ ഡേറ്റ്, ഇൻവിറ്റേഷൻ കാർഡുകൾ എന്നിവയും ലിറ്റിൽ തിങ്സിന്റെ ഭാഗമായി. ഓരോരുത്തരും ആവശ്യപ്പെടുന്ന തീമിൽ ചിത്രം വരച്ചും അവർക്ക് വേണ്ട എഴുത്തുകളും ചെറുകുറിപ്പുകളും അതോടൊപ്പം ചേർക്കും. ഇത് ഫ്രെയിം ചെയ്താണ് അതാത് അഡ്രസുകളിലേക്ക് അയക്കുക. ഒപ്പം ഇതേ ചിത്രം പാട്ടുകളുടെ അകമ്പടിയോടെ സോഷ്യൽ മീഡിയ അക്കൗണ്ടുകളിൽ സർപ്രൈസായി പോസ്റ്റിടുകയും ചെയ്യാറുണ്ട്.\nContent Highlights:Surprise farewell gift by little things for seniors\nലോക്ഡൗണ് പലര്‍ക്കും തങ്ങളുടെ കലാഭിരുചി പൊടി തട്ടിയെടുക്കുന്നതിനുള്ള അവസരമായിരുന്നു. ..\nസമ്പൂര്‍ണ വാക്‌സിനേഷന് നേട്ടവുമായി എറണാകുളം ജില്ല; അതിഥി തൊഴിലാളികള്‍ക്കുള്ള വാക്‌സിനേഷന് 100%\nഗസ്റ്റ് വാക്‌സ്; എറണാകുളത്തെ 50,000 അതിഥി തൊഴിലാളികള്‍ക്ക് വാക്‌സിനേഷന് പൂര്‍ത്തിയാക്കി


സൗദിയില് വെള്ളി, ശനി ദിവസങ്ങളില് വാരാന്ത്യ അവധി•ഇ വാർത്ത | evartha\nസൗദിയില് വെള്ളി, ശനി ദിവസങ്ങളില് വാരാന്ത്യ അവധി\nevartha Desk April 23, 2013, 3:30 am April 23, 2013\nസൗദി അറേബ്യയില് വാരാന്ത്യ അവധി ദിവസങ്ങള് പുനക്രമീകരിക്കുന്നു. നിലവിലെ വ്യാഴം, വെള്ളി ദിവസങ്ങളിലെ അവധിയ്ക്കു പകരം വെള്ളി, ശനി ദിവസങ്ങളില് അവധി നല്‍കാന് സൗദി ശുറ കൗണ്‍സില് ശുപാര്‍ശ ചെയ്തു. ശുറ കൗണ്‍സിലില് നടന്ന വോട്ടെടുപ്പില് 41 ന് എതിരെ 83 വോട്ടിന്റെ ഭൂരിപക്ഷത്തിനാണ് തീരുമാനം അംഗീകരിക്കപ്പെട്ടത്. കൗണ്‍സില് അംഗം സയിദ് ശുമാരിയാണ് ഇത് സംബന്ധിച്ച നിര്‍ദ്ദേശം സമര്‍പ്പിച്ചത്. സൗദിയുടെ സാമ്പത്തിക മേഖലയ്ക്ക് സഹായകമാകുന്നതിനാണ് ഇത്തരത്തില് അവധി ദിവസങ്ങള് മാറ്റാന് കാരണം. അയല് രാജ്യങ്ങളും സൗഹൃദ രാജ്യങ്ങളും വെള്ളി, ശനി ദിവസങ്ങളിലാണ് വാരാന്ത്യ അവധി നല്‍കുന്നത്. ഇത് കാരണം സൗദിയിലെ സാമ്പത്തിക , വ്യവസായ മേഖലകള്‍ക്ക് വലിയ നഷ്ടമാണ് ഉണ്ടാകുന്നത്. ശുറ കൗണ്‍സിലിന്റെ ശുപാര്‍ശ ക്യാബിനറ്റ് പാസാക്കേണ്ടതുണ്ട്. ശേഷം സൗദി അറേബ്യന് ഭരണാധികാരി അബ്ദുള്ള രാജാവ് ഒപ്പുവയ്ക്കുന്നതോടെ രാജ്യത്ത് വാരാന്ത്യ അവധി ദിവസങ്ങള് വെള്ളിയും ശനിയും ആകും.\nയുഎഇയിൽ വാട്സാപ് കോളിന് അനുമതി ലഭിച്ചോ?\nനെടുമ്പാശ്ശേരി വിമാനത്താവളം അടച്ചതിന്റെ പേരില് ഗള്‍ഫിലേക്ക് അമിത ചാര്‍ജ് ഈടാക്കുന്ന നടപടി അവസാനിപ്പിക്കുമെന്ന് കേന്ദ്രം ഉറപ്പു നല്‍കിയതായി മുഖ്യമന്ത്രി\nകുവൈത്ത് പ്രവാസികൾക്ക് തിരിച്ചടി;പണമിടപാടിന് നികുതി നല്‍കണം\nസൗദിയില് സൈനിക തലവന്മാരെ പുറത്താക്കി\nജീവകാരുണ്യ പ്രവർത്തനങ്ങളിൽ സജീവ സാന്നിധ്യമായ സാന്ത്വനം കുവൈറ്റിന്റെ വാർഷിക പൊതുയോഗം ജനുവരി 26ന് മംഗഫിൽ


Fri Sep 18 2020 12:26:58 GMT+0530 (India Standard Time)\nരാഹുല്‍ഗാന്ധി നാമനിര്‍ദേശ പത്രികയോടൊപ്പം സമര്‍പ്പിച്ച സത്യവാങ്മൂലത്തില് ഗുരുതരപിഴവുകളുണ്ടെന്ന് സ്വതന്ത്രസ്ഥാനാര്‍ഥി ധ്രുവ് ലാല് ചൂണ്ടിക്കാട്ടുകയായിരുന്നു.\nSRF20 April 2019 11:49 AM GMT\nലഖ്‌നൗ: എതിര്‍സ്ഥാനാര്‍ഥി തടസ്സവാദത്തെതുടര്‍ന്ന് അമേത്തിയില് രാഹുല്‍ഗാന്ധിയുടെ നാമനിര്‍ദേശ പത്രികയുടെ സൂക്ഷ്മപരിശോധന മാറ്റിവെച്ചു. ഈ മാസം 22ലേക്കാണ് സൂക്ഷ്മപരിശോധന മാറ്റിയതെന്ന് അമേത്തി ലോക്‌സഭ മണ്ഡലത്തിലെ റിട്ടേണിങ് ഓഫിസര് അറിയിച്ചു. രാഹുല്‍ഗാന്ധി നാമനിര്‍ദേശ പത്രികയോടൊപ്പം സമര്‍പ്പിച്ച സത്യവാങ്മൂലത്തില് ഗുരുതരപിഴവുകളുണ്ടെന്ന് സ്വതന്ത്രസ്ഥാനാര്‍ഥി ധ്രുവ് ലാല് ചൂണ്ടിക്കാട്ടുകയായിരുന്നു.\nബ്രിട്ടന് ആസ്ഥാനമായി രജിസ്റ്റര് ചെയ്ത കമ്പനിയുടെ വിവരങ്ങളില് രാഹുല് ഗാന്ധി ബ്രിട്ടന് പൗരനാണെന്ന് രേഖപ്പെടുത്തിയെന്നാണ് ധ്രുവ് ലാലിന്റെ ആരോപണം. അതിനാല് ഇന്ത്യന് പൗരനല്ലാത്ത ഒരാള്‍ക്ക് തിരഞ്ഞെടുപ്പില് മല്‍സരിക്കാനാവില്ലെന്നും അദ്ദേഹം ചൂണ്ടിക്കാട്ടി.\nകൂടാതെ, സത്യവാങ്മൂലത്തില് പറയുന്ന കമ്പനിയുടെ ആസ്തികളെക്കുറിച്ചും ലാഭവിഹിതത്തെക്കുറിച്ചും രാഹുല്‍ഗാന്ധി വിശദമാക്കിയിട്ടില്ലെന്നും ആരോപണമുണ്ട്. സത്യവാങ് മൂലത്തില് പറഞ്ഞ രാഹുല്‍ഗാന്ധിയുടെ വിദ്യാഭ്യാസയോഗ്യതയില് തെറ്റുകളുണ്ടെന്നും അതിനാല് ഒറിജനല് സര്‍ട്ടിഫിക്കറ്റുകള് ഹാജരാക്കണമെന്നും ഇയാള് ആവശ്യപ്പെട്ടിട്ടുണ്ട്. രാഹുല്‍ഗാന്ധിയുടെ നാമനിര്‍ദേശ പത്രികയെ ചൊല്ലി ഇത്രയേറെ തടസവാദങ്ങള് ഉന്നയിക്കപ്പെട്ടതോടെയാണ് വിശദമായി പരിശോധിക്കാനായി സൂക്ഷ്മപരിശോധന മാറ്റിവെച്ചത്.\nഅതേസമയം, രാഹുല് ഗാന്ധിയുടെ പൗരത്വത്തെ സംബന്ധിച്ച് പരാതി ഉയര്‍ന്നതോടെ സംഭവം വിവാദമാക്കി ബിജെപിയും രംഗത്തെത്തി. രാഹുല് ഗാന്ധിയുടെ പൗരത്വത്തെക്കുറിച്ച് വിശദമായ പരിശോധന നടത്തണമെന്ന് ബിജെപി ആവശ്യപ്പെട്ടു. രാഹുല്‍ഗാന്ധിയുടെ പൗരത്വം റദ്ദാക്കണമെന്നും ബ്രിട്ടീഷ് പൗരത്വം അദ്ദേഹത്തിന് നിഷേധിക്കാനാകില്ലെന്നും സുബ്രഹ്മണ്യന് സ്വാമി ട്വീറ്റ് ചെയ്തു.\nscrutiny rahul gandhi nomination amethi returning officer


വയനാട്: 'എനിക്കും കളക്ടറാവണം, കോവിഡ് കാലത്ത് സ്‌കൂളില് പോയില്ലെങ്കിലും വീട്ടിലിരുന്ന് ഞാന് പഠിക്കുന്നുണ്ട്'. ശിശു സംരക്ഷണ വകുപ്പിന്റെ ടേക്ക് ഓഫ് സംവാദ പരിപാടിയില് ജില്ലാ കളക്ടര് ഡോ. അദീല അബ്ദുള്ളയെ തേടി എത്തിയ ആദ്യ ചോദ്യം ഇതായിരുന്നു. തിരക്കുകള്‍ക്കിടയിലും കുട്ടികളുമായി സംവദിക്കാന് എത്തിയ ജില്ലാ കളക്ടര് ചെറിയ വാക്കുകളില് വലിയ പ്രചോദനമാണ് അവര്‍ക്ക് നല്‍കിയത്. കോവിഡ് കാലത്ത് കുട്ടികളുടെ മാനസിക സമ്മര്‍ദ്ദം എങ്ങനെ കുറയ്ക്കാം എന്ന ആശയങ്ങള് പങ്ക് വെക്കുന്ന ഒമ്പതാം ക്ലാസ്സുകാരിയുടെ യൂട്യൂബ് ചാനലിന് പ്രോത്സാഹനം ആവശ്യപ്പെട്ടായിരുന്നു മറ്റൊരു ഫോണ് വിളി. തങ്ങളുടെ കുട്ടി സംരഭങ്ങളും ആഗ്രഹങ്ങളും പങ്ക് വെക്കുന്നതിനോടൊപ്പം ആശങ്കകളും കളക്ടറെ അറിയിക്കാന് കുട്ടികള് മറന്നില്ല. കളിക്കാന് മൈതാനവും പഠിക്കാന് ടെലിവിഷനുമായിരുന്നു പലരുടെയും ആവശ്യം. അതിനോടൊപ്പം സ്‌കൂള് തുറക്കാത്തതിന്റെ ആകുലതകളും അവര് പങ്ക് വെച്ചു.\nജില്ലാ ഭരണ കൂടവും ജില്ലാ ശിശു സംരക്ഷണ യൂണിറ്റും സംയുക്തമായി തയ്യാറാക്കിയ ടേക്ക് ഓഫ് പദ്ധതിയുടെ ആദ്യ ദിവസത്തിലാണ് ജില്ലാ കളക്ടര് ഡോ. അദീല അബ്ദുള്ള കുട്ടികളുമായി സംവദിച്ചത്.വരും ദിവസങ്ങളില് സമൂഹത്തിന്റെ വിവിധ മേഖലകളില് പ്രവര്‍ത്തിക്കുന്ന പ്രമുഖര് കുട്ടികളുമായി സംസാരിക്കും.\nഎല്ലാ ബുധനാഴ്ചകളിലും രാവിലെ 11 മുതല് ഉച്ചയ്ക്ക് 1 വരെയാണ് ടേക്ക് ഓഫ് പദ്ധതി പ്രകാരം സംവദിക്കാന് അവസരം. ഇതിനായി 9526804151 എന്ന ടോള്‍ഫ്രീ നമ്പറില് ബന്ധപ്പെടണം. മൂന്ന് മുതല് 18 വയസ്സു വരെയുള്ള കുട്ടികള്‍ക്കാണ് ടേക്ക് ഓഫീലൂടെ സംസാരിക്കാന് അവസരം ഒരുക്കിയിട്ടുള്ളത്. വനിത ശിശു വികസന ഓഫീസര് കെ.ബി. സൈന, ജില്ലാ ശിശു സംരക്ഷണ ഓഫീസര് കെ.കെ. പ്രജിത്ത് തുടങ്ങിയവര് സന്നിഹിതരായിരുന്നു.


അജ്ഞാതരുടെ ആക്രമണത്തിൽ ബി.ജെ.പി പ്രവർത്തകരായ അച്ഛനും മകനും ദാരുണാന്ത്യം\nJuly 12, 2018, 8:12 pm\nപുരുലിയ: കെട്ടിത്തൂക്കിയ നിലയിൽ രണ്ട് ബി.ജെ.പി പ്രവർത്തകരുടെ മൃതദേഹം കണ്ടെത്തിയതിന് പിന്നാലെ പശ്ചിമ ബംഗാളിലെ പുരുലിയയിൽ രണ്ട് ബി.ജെ.പി പ്രവർത്തകരെ അജ്ഞാത സംഘം കൊലപ്പെടുത്തി. ഭരണകക്ഷിയായ തൃണമൂൽ കോൺഗ്രസിന്റെ പ്രവർത്തകരാണ് ആക്രമണത്തിന് പിന്നിലെന്ന് ബി.ജെ.പി ആരോപിച്ചു.\nഇരുപത്തിയേഴുകാരനായ ദീപക് മഹാതോയും പിതാവ് ലാൽമോഹൻ മഹാതോയുമാണ് ബുധനാഴ്‌ച ദാരുണമായി കൊല്ലപ്പെട്ടത്. സംഭവത്തിൽ പ്രതിഷേധം രേഖപ്പെടുത്തിയ സംസ്ഥാന ബി.ജെ.പി ഘടകം സംസ്ഥാനത്ത് ഇതുവരെ 27 ബി.ജെ.പി പ്രവർത്തകരെ തൃണമൂൽ കോൺഗ്രസുകാർ കൊലപ്പെടുത്തിയതായി ആരോപിച്ചു. പുരുലിയയിൽ മാത്രം5പ്രവർത്തകരെയാണ് കൊലപ്പെടുത്തിയത്. രക്തദാഹികളായി മാറിയ തൃണമൂൽ കോൺഗ്രസ് പ്രവർത്തകർ പശ്ചിമ ബംഗാളിനെയും പുരുലിയയെയും നരകമാക്കി മാറ്റിയിരിക്കുകയാണ്. സംസ്ഥാനത്ത് നടക്കുന്ന അതിക്രമങ്ങൾക്ക് മുഖ്യമന്ത്രി മമതാ ബാനർജിയാണ് ഉത്തരവാദിയെന്നും ബി.ജെ.പി ജനറൽ സെക്രട്ടറി കൈലാഷ് വിജയവാർഗിയ ആരോപിച്ചു.\nഅതേസമയം, സംഭവത്തിൽ കേസെടുത്ത പൊലീസ് അന്വേഷണം തുടരുകയാണ്. കുറ്റവാളികളെക്കുറിച്ച് വ്യക്തമായ വിവരം ലഭിച്ചിട്ടുണ്ടെന്നും ഉടൻ തന്നെ ഇവരെ അറസ്‌റ്റ് ചെയ്യുമെന്നും പൊലീസ് വൃത്തങ്ങൾ വ്യക്തമാക്കി. എന്നാൽ കൊലപാതകത്തിന് പിന്നിൽ രാഷ്ട്രീയ കാരണങ്ങളുണ്ടോയെന്ന് വ്യക്തമായിട്ടില്ലെന്നും പൊലീസ് കൂട്ടിച്ചേർത്തു.


റെയില്‍വേ സ്റ്റേഷനുകളിലെ സൗജന്യ വൈഫൈ; സേവനം അവസാനിപ്പിച്ച് ഗുഗിള് – East Coast Daily Malayalam\nഡോക്ടറുടെ കുറിപ്പോടെ മദ്യം നൽകാം : സർക്കാരിന് തിരിച്ചടി\nകോവിഡ്, ഏഴ് ഇന്ത്യക്കാര് ഉള്‍പ്പെടെ 74 പേര്‍ക്ക് വൈറസ് ബാധ സ്ഥിരീകരിച്ചു\nറെയില്‍വേ സ്റ്റേഷനുകളിലെ സൗജന്യ വൈഫൈ; സേവനം അവസാനിപ്പിച്ച് ഗുഗിള്\nന്യൂഡല്‍ഹി: റെയില്‍വേ സ്റ്റേഷനുകളില് സൗജന്യവൈഫൈ സേവനം അവസാനിപ്പിക്കുകയാണെന്നറിയിച്ച് ഗൂഗിള്. മൊബൈല് ഡാറ്റ പ്ലാനുകള് ആളുകള്‍ക്ക് താങ്ങാവുന്ന നിലയിലെത്തിയെന്നും സ്റ്റേഷനുകളില് സൗജന്യ വൈഫൈ സേവനം നല്‍കുന്നത് റെയില്‍വേക്കും ഉപഭോക്താക്കള്‍ക്കും ഏറെ ബുദ്ധിമുട്ടുണ്ടാക്കുന്നുണ്ടെന്നും ഗൂഗിള് അറിയിച്ചു. ഇന്റര്‍നെറ്റ് പ്ലാനുകളെല്ലാം മെച്ചപ്പെട്ടത് കൊണ്ടു തന്നെ ആളുകള് ഇപ്പോള് മൊബൈല് ഡാറ്റയാണ് ഉപയോഗിക്കുന്നതെന്നും ഗൂഗിള് പറഞ്ഞു.\nരാജ്യത്താകമാനം 5600 റെയില്‍വേ സ്റ്റേഷനുകളില് സൗജന്യ വൈഫൈ സംവിധാനം ഏര്‍പ്പെടുത്തിയിട്ടുണ്ട്. അഞ്ച് വര്‍ഷം മുമ്പാണ് റെയില്‍വേയില് സൗജന്യസേവനം ആരംഭിക്കുന്നത്. നിലവില് ലോകത്തില് ഏറ്റവും കുറഞ്ഞ നിരക്കില് മൊബൈല് ഡാറ്റ ലഭ്യമാകുന്ന രാജ്യങ്ങളിലൊന്നാണ് ഇന്ത്യ. അതുകൊണ്ടുതന്നെയാണ് ഇനി സൗജന്യ പദ്ധതി തുടരേണ്ടതില്ലെന്ന തീരുമാനത്തില് ഗൂഗിള് എത്തിയത്.\nഇന്ത്യയ്ക്ക് പുറമെ സമാന പദ്ധതി നിലവിലുള്ള മറ്റ് രാജ്യങ്ങളില് നിന്നും പദ്ധതി അവസാനിപ്പിക്കുകയാണെന്ന് ഗൂഗിള് എന്.ബി.യു സി.ഇ.ഒ സീസര് ഗുപ്ത അറിയിച്ചു.\nസൗജന്യ വൈഫൈ പദ്ധതിയുമായി സഹകരിച്ച ഇന്ത്യന് സര്‍ക്കാരിനും ഇന്ത്യന് റെയില്‍വേയ്ക്കും നന്ദി അറിയിക്കുന്നതായി സീസര് ഗുപ്ത പറഞ്ഞു. ഇന്ത്യയ്ക്ക് പുറമെ നൈജീരിയ, തായ്‌ലന്‍ഡ്, ഫിലീപ്പീന്‍സ്, മെക്‌സിക്കോ, ഇന്തോനേഷ്യ, ബ്രസീല്, ദക്ഷിണാഫ്രിക്ക എന്നിവടങ്ങളിലും ഗൂഗിളിന്റെ സൗജന്യ വൈഫൈ പദ്ധതി നിലവിലുണ്ട്. ഇന്ത്യയിലെ പ്രാദേശിക ഭരണകൂടങ്ങളടക്കം ഗ്രാമീണമേഖലയിലും മറ്റും സൗജന്യ വൈഫൈ സേവനങ്ങള് ലഭ്യമാക്കിയിട്ടുണ്ട്. ഇത് എല്ലാ ആളുകള്‍ക്കും എളുപ്പത്തിലും കുറഞ്ഞ നിരക്കിലും ഇന്റര്‍നെറ്റ് ലഭ്യമാക്കാനിടയാക്കിയിട്ടുണ്ട്’ ഗൂഗിള് അറിയിച്ചു.\nIndian Railways Free WIFI Railway station google\nവേണ്ടി വന്നാല് പരിപാടി കലക്കും; ട്രംപും മോദിയും പങ്കെടുക്കുന്ന വേദിക്കരികില് സമരം നടത്തുമെന്ന് ഭീഷണി മുഴക്കി കോണ്‍ഗ്രസ്\nട്രെയിന് കോച്ചുകള് ഐസൊലേഷന് വാര്‍ഡായി മാറ്റാനുള്ള നടപടികള് ആരംഭിച്ചു\nMar 28, 2020, 07:34 pm IST\nകൊറോണ രോഗവ്യാപനം ഉണ്ടായാല് രാജ്യത്തെ ഏറ്റവും വലിയ ആശുപത്രി ശൃഖലയാകാനൊരുങ്ങി ഇന്ത്യന് റെയില്‍വേ: ബോഗികള് വാര്‍ഡുകളാവും\nരാജ്യത്തെ ട്രെയിന് സര്‍വീസുകള് നിര്‍ത്തിവയ്ക്കാന് തീരുമാനം\nMar 22, 2020, 02:29 pm IST\nറെയില്‍വേയുടെ ചരിത്രത്തില് ഇത് ആദ്യം, പ്രധാനമന്ത്രി ആഹ്വാനം ചെയ്ത ജനതാ കര്‍ഫ്യുവിനെ പിന്തുണച്ച് 3700 ട്രെയിനുകള് റദ്ദാക്കുന്നു\nApr 2, 2020, 12:28 pm IST\nApr 2, 2020, 12:25 pm IST